
1. 


A  Tündérlaki  lányok  hárman  voltak.  Kettő 
közülök  tisztességes  volt,  a  harmadik  nem. 
A  két  tisztességest  Ellának  és  Irénnek  hívták, 
az  egy  nem  tisztességest  Putyinak.  Ez  nem 
is  volt  színésznő,  csak  olyan  show-girl,  ma- 
gyarul látványossági  kisasszony  és  mint  ilyen, 
erkölcstelen  életet  élt.  Ugyanis  volt  egyetlen- 
egy nagyon  gazdag  barátja,  aki  eltartotta, 
nagy  lakást  rendezett  be  neki,  pénzzel  és 
ékszerekkel  tömte  és  agyba-főbe  ruházta. 

Ella  és  Irén  ott  laktak  Putyinál,  tőle  kap- 
tak ruhát,  kalapot,  ékszert,  pénzt,  mert  Putyi 
jó  testvér  volt  és  nagyra  becsülte  húgaiban 
azt,  hogy  tisztességesek.  Ella  és  Irén  is  büsz- 
kék voltak  arra,  hogy  ők  tisztességes  leányok, 
akiknek  semmit  sem  kell  cserébe  adniok  a 
lakásért,  a  selyemharisnyáért,  a  tollas  kala- 
pokért és  a  lakkcipőórt. 

Ellának  azonkívül  külön  oka  is  volt  még  a 
büszkélkedésre.  Tanítónőnek  készült  és  ok- 
levele már  a  zsebében  volt,  éppen  csak  a 
kinevezést  várta  még.  A  kinevezés  azonban 
késett,  noha  az  ügyben  a  báró  —  a  Putyi 
bárója  —  maga  is  leereszkedett  néhány  tó- 
városi bizottsági  taghoz,  tanácsnokhoz,  sőt 
a  polgármesterhez  is. 

Ezzel  szemben  Irén  álmatag  nő  volt,  akinek 
a  házasság  volt  az  egyetlen  vágya.  Férjhez 
menni,  tisztességesen,  becsületesen,  mint  más 
rendes  polgári  nők,  háromszobás  lakásban  sa- 
játkezűleg  főzni  és  a  mindenessel  veszekedni, 
ah,  ah,  és  harmadszor  is  ah,  ezért  rajongott, 
ennek  az  álomnak  élt,  türelmetlenül  várva  a 
megváltó  férfit,  a  megváltó  férjet. 

És  vártak.  Együtt  vártak  mind  a  hárman. 

Ella  a  kinevezést,  Irén  a  férjet,  Putyi  pedig 
azt,  hogy  húgainak  az  álmai  teljesüljenek. 

2. 

Egy  szép  napon  Ella  ragyogó  arccal  jött  haza. 

—  Barátom,  —  mondta  Putyinak  —  azt 
hiszem,  hogy  most  mégis  csak  kineveznek.  Az 
az  úr,  akitől  a  kinevezésem  függ,  megüzente 
nekem,  hogy  ma  délután  látogassam  meg. 

—  No  valahára!  —  mondta  Putyi. 


—  A  te  szerencséd  legalább  úton  van  már  — 
mondta  Irén  és  sóhajtva  tette  hozzá  : 

—  De  hol  késik  az  enyém? 

Ezen  egy  kicsit  elméláztak  mind  a  hárman. 

—  Már  látom,  —  szólt  Putyi  —  hogy 
nekem  kell  a  dologba  beleavatkoznom.  Ma- 
gadtól sohasem  fogsz  férjhez  menni.  Sokkal 
gyámoltalanabb  vagy.  Majd  én  adlak  férjhez. 

—  Óh,  ha  te  akarnád  .  .  .  neked  minden 
sikerül,  —  mondta  Irén  lelkesedve. 

Putyi  meghatottan  nézett  Irénre : 

—  Butaság  volt,  hogy  eló'bb  nem  gondol- 
tunk rá.  A  magadfajta  szegény  leány  hiába 
vár  a  mesebeli  hercegre.  A  mai  világban  a 
pénz  beszél.  A  leventék  nem  mernek  hozzád 
közeledni,  mert  azt  hiszik,  hogy  egy  garasod 
sincs.  De  a  leventék  csalódnak.  A  jelen  pil- 
lanatban elhatároztam,  hogy  adok  neked  húsz- 
ezer korona  hozományt. 

Irén  a  boldogságtól  nem  bírt  szóhoz  jutni. 

—  Húszezer  korona !  , .  .  —  mondta  nagy- 
sokára. 

—  Te  vagy  a  legjobb  testvér!  —  mondta 
Ella  elérzékenyülve. 

—  Igen,  —  mondta  Putyi,  maga  is  meg- 
hatottan —  akármit  mondtok,  én  jó  lány 
vagyok.  Ez  a  húszezer  korona  minden  pén- 
zem. De  odaadom  neked. 


Ella  még  színház  előtt  visszajött  attól  a 
bizonyos  úrtól,  akitói  a  kinevezése  függött. 
Kissé  lehangolt  volt. 

■ —  Baj  van?  —  kérdezte  Putyi  aggódva. 

—  Körülbelül  —  mondta  Ella. 

—  Mi  történt? 

—  C  sekélység  ...  A  dolog  rendben  volna, 
nyomban  kineveznének,  de  az  a  bácsi  erősen 
hangsúlyozta,  hogy  nem  teszi  meg  ingyen. 

—  Pénzt  akar? 

—  Óh  dehogy.  Hanem  úgy  látszik,  meg- 
tetszettem neki  és  .  . . 

-Úgy! 

Putyi  elgondolkozott.  Irén  is.  Ella  hallgatott. 

—  Mit  mondtál  neki?  —  kérdezte  kis  szü- 
net után  Putyi. 

—  Hát  mit  mondtam  volna  neki?  —  pat- 
tant föl  sértődötten  Ella.  —  Nem  képzeled, 
hogy  szóba  állok,  szóba  állhatok  ilyen  em- 
berrel. Ismered  elveimet  és  . . . 

—  Kérlek,  kérlek,  —  vágott  közbe  ijedten 
Putyi  —  ne  érts  félre.  Tudom,  hogy  tisztes- 
séges lány  vagy  ...  De  hát  mégis  .  .  .  hogy 
végződött  a  dolog? 

—  Elmentem.  Faképnél  hagytam.  Meg- 
mondtam neki,  hogy  akár  sohse  nevezzen  ki. 


Mert  én  inkább  meghalok,  semhogy  a  becsület 
útjáról  letérjek. 

—  Jól  mondtad,  —  helyeselt  Irén. 

—  Kitűnően,  —  hagyta  helyben  Putyi.  — 
És  ő  .  .  .  ő  mit  szólt? 

—  Azt  mondta,  hogy  ez  nevetséges,  gondol- 
jam meg  a  dolgot,  mert  végre  is  a  j övömről  van 
szó  és  segíteni  szeretne  rajtam.  Azt  mondta, 
hogy  jöjjek  el  holnap  újra . . .  Erre  azt  felel- 
tem, hogy  többé  be  nem  teszem  lábamat  a 
szobájába  és  sírva  távoztam.  Útközben  azon- 
ban meggondoltam  a  dolgot,  mert  mégis  kár 
lenne  ezt  a  kitűnő  alkalmat  elszalasztani . . . 

—  Hogyne!  —  mondta  Irén. 

—  Persze!  —  mondta  Putyi. 

—  Tehát  az  jutott  eszembe,  hogy  volna 
esetleg  egy  megoldás  .  .  . 

—  Miféle  megoldás?  —  kérdezte  Putyi. 

—  Ha  valaki  elmenne  ehhez  az  emberhez 
és  megmagyarázná  neki,  hogy  ilyesmit  tőlem 
nem  lehet  követelni.  Ha  valaki  a  szivére 
beszélne,  hogy  viselkedjen  egyszer  úri  módon 
és  ne  zsaroljon  . . . 

—  Jó,  de  ki  menjen  el?  —  kérdezte  Irén. 

—  Putyi .  . .  Neki  neve  is  van,  tud  be- 
szélni is,  imponálni  is  .  . .  —  mondta  Ella 
kissé  bizonytalanul. 

Putyi  elsápadt  : 


—  Én  menjek  el? 

—  Miért   ne?   —  mondta   Ella  most   már 
bátrabban.  —  Ez  nem  olyan  nagy  áldozat 
Ennyit   megtehetsz   a  testvérednek.   Fogadni 
mernék,  hogy  csak  egy  szavadba  kerül  és  a 
kinevezésem  megvan. 

Putyi  Irénre  nézett,  mintha  tőle  várna  egy 
tiltakozó  szót.  De  Irén  azt  mondta : 

—  Te  olyan  jó  lány  vagy  Putyi .  .  .  Eólam 
már  gondoskodtál.  A  szegény  Elláért  is  kell 
tenned  valamit  .  .  . 

—  És  . . .  és  . . .  ha  az  az  úr  nekem  sem 
akarja  megtenni .  .  .  ingyen  . .  .?  —  mondta 
Putyi  keservesen. 

A  két  lány  összemosolygott,  azután  egy- 
szerre mondta  : 

—  Ugyan  Putyi ! 

4. 

Ella  kinevezése  úgylátszik  meghozta  Irén 
szerencséjét  is. 

Egy  fó'városi  tanító,  Ellának  egyik  kollegája 
kezdett  hozzájuk  járni  és  beleszeretett  Irénbe. 
Irén  sem  idegenkedett  az  ifjútól,  akinek  sze- 
relme rohamosan  fokozódott,  amikor  meg- 
tudta, hogy  húszezer  koronával  áll  szemközt. 

Ella  bíztatta : 

—  Kérje  meg  a  húgom  kezét  Putyitól. 


—  Hogyan  ?  . .  .  Tőle  kell  ?  . . . 

—  Igen.  Ö  a  család  feje.  Tőle  kapja  Irén 
a  húszezer  korona  hozományt. 

A  tanító  egy  kissé  elzöldült : 

—  Igen? 

—  Igen.  Miért? 

—  Mert  .  .  ,  mert  ez  kissé  kellemetlen.  Ne 
értsen  félre,  én  nagyra  becsülöm  az  ön  tisztelt 
nénjéc,  Putyi  kisasszonyt  ...  de  ...  de  ...  én 
roppant  érzékeny  lélek  vagyok  .  .  . 

Ella  hűvösen  nézte  végig  a  tanítót  : 

—  Badar  beszéd!...  Irén  jóravaló  lány,  maga 
jóravaló  ember,  ketten  együtt  boldogok  lesznek. 
Egyébről  itt  nem  lehet  szó  és  kár  minden  pil- 
lanatért, amellyel  boldogságukat  elodázza  .  .  . 

A  tanító  dadogott  valamit,  de  azután  be- 
látta, hogy  józanság  a  boldogulás  talpköve. 
Fölvette  dicsőségesen  uralkodó  királyunkról, 
I.  Ferenc  Józsefről  elnevezett  kabátját  és 
megkérte  Irén  kezét. 

Putyi  csaknem  sírt  a  boldogságtól  és  egy 
anya  szeretetével  adta  rájuk  az  áldást. 

A  jegyesek  nagyon  boldogok  voltak.  A  ta- 
nító úr  mindennap  megjelent  menyasszonyá- 
nál. Mindennap  kitűnő  ozsonnát  kapott  és  a 
báró  szivarjait  és  cigarettáit  szívta.  Azon- 
ban —  mint  ő  maga  is  mondta  —  roppant 
érzékeny  lélek  volt. 

—  Nem  szeretem  az  ilyen  dolgokat,  — 
mondta  akárhányszor  Irénnek  —  és  ha  volna 
mód  arra,  hogy  visszautasítsam  a  hozományt, 
megtenném  .  . . 

—  Őrültség!  —  mondta  Irén  fölhábo- 
rodva. —  Ennyi  pénzt  visszautasítani!  . . . 

—  De  mégis  .  .  .  mégis  .  . .  Tudod,  a  nénéd 
nagyon  kitűnő  lány,  de  mégis,  első  a  tisztesség. 

—  Az  bizonyos,  —  mondta  Irén  erős  meg- 
győződéssel. 

—  És  ha  egyszer  férj  és  feleség  leszünk  .  .  . 

—  Akkor? 

—  Ne  vedd  rossz  néven,  szivecském,  de 
nem  fogunk  vele  érintkezni . . . 

—  Ahogy  parancsolod  drágám,  —  mondta 
Irén  engedelmesen  és  boldogan  nézett  vő- 
legényére. 

5. 

A  Tündérlaki  lányok  —  mint  már  mon- 
dottam —  hárman  voltak.  Kettő  közülök  tisz- 
tességes volt,  a  harmadik  nem. 


OKOS  TEKKA. 


I. 


Okos  Terka,  kezdetben  csak  Terka  volt, 
minden  nélkül.  Okos  csak  akkor  lett,  amikor 
kikerült  a  sziniiskolából,  ahol  is  két  évig 
mindenféle  Mancik  és  Gitták  társaságában 
hallgatta  az  operetté-tanszakot.  Mindezek  a 
Mancik  és  Gitták  akkor  már  javában  álmo- 
doztak a  mesék  hercegéről,  aki  gyöngyvirágos 
fehér  automobilon  jön  értük,  hogy  elvigye 
őket  a  boldogság  országába  ;  fehér  automo- 
bilon, amelybe  nyolcvan  lóerő  van  befogva. 
Terka  nem  álmodozott  semmiről  és  itt  kez- 
dett okos  lenni,  anélkül,  hogy  maga  is  tudott 
volna  róla.  Mert  a  hercegek  eljöttek  ugyan 
a  Mancikért  és  Gittákért,  de  a  hercegek  nem 
voltak  hercegek  és  rövid  idő  múlva  a  Man- 
cikát és  Gittákat  visszaküldték  a  boldogság 
országából  a  házmesterlakásba. 

Ter kával  semmi  ilyesmi  nem  történt,  mert 
egyáltalában    nem    állt    szóba    az    urakkal. 

Az  első  férfi,  aki  a  szivét  megdobogtatta,  egy 
szinházi  ügynök  volt  és  csak  azzal  dobogtatta 
meg,  hogy  végigcipelte  kilenc  szinház  har- 
minchat emeletén,  amíg  szerződést  birt  neki 
szerezni.  De  a  végén  mégis  csak  sikerült  a 
dolog,  Terka  leszerződött  a  Kültelki  Színház- 
hoz és  egyelőre  600  korona  évi  fizetést  ka- 
pott, mint  pót-segéd-helyettes-szubrett.  Ebből 
az  ügynöknek  átnyújtott  60  koronát,  mert 
nemcsak  ő  volt  okos  Terka,  az  ügynök  is  okos 
Ügynök  volt. 

II. 

Terka  tehát  föllépett  a  Kültelki  Színházban 
és  itt,  a  kulisszák  tövében,  bontakozni  kez- 
dett az  okossága,  mint  valami  hirtelen  nyíló 
és  magasba  törő  virág. 

—  A  Terka?  Az  egy  okos  lány!  —  mondta 
a  színháznál  mindenki. 

Mindezek  után,  tulajdonképen  miért  volt 
okos  a  Terka? 

Egyszerűen  azért,  mert  minden  csábításnak 
ellentállt.  Nem  kegyelmezett  sem  az  igazgató- 
nak, sem  a  rendezőnek,  sem  a  karmesternek, 
ridegen  visszautasított  mindenkit.  Jöttek  a 
színészek,  édeseket  súgtak  a  fülébe,  de  Terka 
kinevette  őket.  Jöttek  a  kritikusok  és  eskü- 
döztek : 

—  Primadonnát  csinálunk  magából! 

De  Terka  a  fejét  rázta.  Ö  belőle  ne  csi- 
náljon senki  semmit  . .  .  majd  csinál  ő  maga, 
ha  lehet.  És  jöttek  szép  bankfiúk,  izgató 
nyakkend ó'kkel,  jöttek  kövér  pénzemberek  ta- 
karékpénztári könyvecskékkel  és  svábhegyi 
nyaralókkal,  jöttek  grófok  ó'sökkel,  huszár- 
tisztek bricseszben,  sarkantyúsan,  fekete  ba- 
jusszal, jött  mindenki  és  távozott  min- 
denki. Lesajnálva,  szégyenkezve,  eredmény 
nélkül. 

Ilyenformán  egyre  növekedett  azoknak  a 
kara,  akik  Terka  okosságát  hirdették.  Emel- 
lett azonban  valami  csöndes  düh  kezdte  el- 
fogni az  embereket,  előbb  csak  a  színház- 
ban, majd  nagyobb  területen  is.  Hogy  mi  a 
poklot  akar  az  a  Terka,  mit  kivét  éles  kedik, 
mit  pózol?  Hiszen  szép,  szép,  ha  az  ember 
okos,  de  akármilyen  okos,  egyszer  csak  meg- 
jöhetne már  az  esze! 

Terka  azonban  senkivel  és  semmivel  sem 
törődött.  Ment  a  maga  útján  és  büszke  volt 
arra,  hogy  ő  az  okos  Terka. 

III. 

Balgaság  volna,  ha  e  rövid  dióhéj  kereté- 
ben Terka  egész  szenzációs    primadonna-  car- 

riéreját  e]  akarnám  mesélni.  Ugyanolyan  bal- 
gaság volna  azt  hinni,  hogy  ama  harminc 
esztendő  alatt,  amelyet  Terka  a  színpadon 
töltött,  egyetlenegyszer  sem  csapta  meg  a 
szerelem  lehelete.  Óh  igen,  bármennyire  okos 
volt  is,  ez  nem  gátolhatta  meg  abban,  hogy 
egyúttal  Terka  is  legyen.  Egyszer  Terka  is 
megszédült  egy  lírai  költő  szavaitól. 

De  ez  a  szédülés  csak  pillanatokig  tartott. 
A  lírai  költő  ugyanis  olyasvalamit  akart  tőle, 
amire  addig  még  senki  sem  gondolt :  el  akarta 
venni  feleségül.  És  lángoló  színekkel  ecsetelte 
azt  a  boldogságot,  amelyet  a  családi  élet 
nyújt  az  egymást  megértő  lelkeknek.  Két 
kis  dalos  madár  egy  fészekben,  —  ezt  mondta 
a  lírai  költő  és  Terkát,  akivel  még  soha  senki 
nem  beszélt  így,  elandalította  ez  az  ajánlat. 

Azonban  —  mondom  —  az  elandalodás 
csak  pillanatokig  tartott.  Mert  időközben  Ter- 
kának  eszébe  jutott,  hogy  a  lírai  költőnek 
szerelmén  kívül,  nincsen  semmi  pozitív  va- 
gyona vagy  jövedelme.  Bármilyen  rokonszen- 
ves volt  tehát  az  ifjú,  Okos  Terka  nyomban 
szerfölött  aggasztónak  látta  ezt  a  légies  házas- 
sági tervet  és  vérző  szívvel,  de  erős  kézzel  ki- 
hajította az  ifjút  lakásából. 

Belül  azonban  egy  kicsit  szenvedett  és  éle- 
tében először  érezte,  hogy  az  okosság  maga 

még  nem  boldogít.  De  elhessegette  magától 
ezt  az  érzést,  amely  sértődötten  vonult  ki 
szívéből  és  csak  pár  év  múlva  tért  újra  vissza 
oda. 

IV. 

Ezúttal  komolyabb  formája  volt  a  dolog- 
nak. Akadt  valaki,  aki  nem  akarta  feleségül 
venni,  aki  nem  is  vehette  feleségül,  mert  há* 
zas  ember  volt,  ellenben  olyan  meggyőző  erő- 
vel szerette,  hogy  Terka  a  nyugtalanságtól, 
a  tanácstalanságtól  nem  tudott  mivé  lenni. 
Ezúttal  az  ő  szíve  is  megszólalt  és  Terka  sze- 
retett volna  akármit  csinálni,  csak  azt  nem, 
amit  szeretett  volna.  Erősen  imbolygott  és 
sokat  sírt,  mindazonáltal  ebből  a  megpróbál- 
tatásból is  győztesen  került  ki.  Mert  ökölbe- 
szorította két  kezét  és  addig  ütögette  az  asz- 
talt és  addig  emlegette  saját  magának : 

—  Én  vagyok  az  okos  Terka!  Én  vagyok 
az  okos  Terka!  —  amíg  megint  csak  elhitte, 
hogy  ő  az  okos  Terka,  aki  azért  okos,  mivel 
nem  hallgat  férfiak  szavára  ;  az  okos  Terka, 
akinek  nem  szabad  egy  szemernyit  sem  le- 
adnia közmondásos,  históriai  jelentőségű  okos- 
ságából. 

És  eltávolította  közelségéből  ezt  az  em- 
bert is,  aki  azután  élete  végéig  boldogtalan 

volt  ós  még  abban  sem  talált  vigasztalást, 
hogy  felesége  minden  évben  új  gyermekkel 
ajándékozta  meg. 

Ezúttal  Terka  is  boldogtalan  volt  ós  két- 
ségbeesésében, földúlt  szívének  minden  fáj- 
dalmával elhatározta,  hogy  visszavonul  a  szin- 
padtól. 

V. 

Terka  ekkor  már  túl  volt  az  ifjúság  első 
hajnalpirján.  Még  mindig  okos  volt,  de  már 
nem  volt  olyan  fiatal.  Hanem  ekkor  már  ré- 
gen nagy  nő  volt,  ünnepelt  színésznő,  aki  ret- 
tenetes gázsit  kapott,  saját  házában  lakott, 
saját  automobilján  járt,  saját  ékszereit  viselte, 
fölösleges  pénzét  és  finom  értékpapírjait  pedig 
a  bankban  őriztette. 

Okos  volt,  mert  pénzt  szerzett  és  pénzt 
szerzett,  hogy  tovább  is  okos  maradhasson. 
Tudta,  hogy  pénz  nélkül  a  legtartósabb  okos- 
ság sem  tarthat  sokáig,  ennélfogva  kizsarolt 
az  igazgatókból  mindent,  ami  kizsarolható 
volt,  fukarkodott,  spekulált,  kihasznált  min- 
denkit, anélkül,  hogy  cserébe  bármit  is  adott 
volna.  Legfölebb  uzsorakamatra  pénzt  adott 
kölcsön  saját  direktorának,  amikor  az  baj- 
ban volt. 

Hogy    visszavonult    a   színpadtól,    utoljára 

még  egyszer  eret  vágott  az  egész  világon., 
Úgynevezett  visszavonulási-ciklust  rendezett, 
tizenkét  legjobb  szerepében  búcsúzván  el  a 
közönségtől,  fölemelt  hely  árak  mellett.  És 
amikor  utolszor  ereszkedett  le  a  lába  előtt  a 
függöny,  azzal  a  büszke  tudattal  távozott 
mindörökre  a  szinházból,  hogy  ime,  sikerült 
e  harminc  esztendő  alatt  mindent  elérnie, 
ami  egy  rövid  földi  élet  keretében  elérhető : 
hírt,  dicsőséget,  függetlenséget,  vagyont  és 
ráadásul  —  mely  vívmány!  —  megmaradt 
szűzen,  érintetlen  hajadonnak. 

Az  emberek  időközben  elnevezték  Önző 
Terkának,  Eideg  Terkának,  Érdek  Terkának, 
Öreg  Terkának,  de  ő  tudta,  hogy  az  em- 
bereknek nincs  igazuk,  neki  van  igaza,  mert 
ő  most  is  csak  az,  aki  mindig  volt :  Okos 
Terka. 

VI. 

Terka  még  húsz  évig  élt  zord  visszavonult  - 
ságban,  távol  a  világtól,  kis  palotájában, 
nagy  pénzei  között,  amelyekkel  nem  tudott 
mit  csinálni.  És  magányos  éjszakáin  arra 
gondolt,  hogy  ezt  a  sok  pénzt  majdan,  talán 
már  nemsokára,  szegény  rokonok  fogják  örö- 
kölni, szegény  rokonok,  akiket  soha  sem  lá- 
tott, akikhez  semmi  köze. 

A  Tündérlaki  lányok,  % 

Arra  is  gondolt,  hogy  soha  életében  senkit 
gem  mert  szeretni  és  hogy  hálátlan  volt  azok- 
hoz, akik  szerették.  Arra  gondolt,  hogy  egész 
életében  józan  és  számító  volt  és  hogy  éppen 
ezért  hiányzott  életéből  az  a  sok  és  szép 
izgató  dolog,  ami  a  könnyelműségből,  a  bátor- 
ságból fakad.  Arra  gondolt,  hogy  leélte  éle- 
tét csókok,  virágok  ós  őrültségek  nélkül.  Hogy 
elmegy  a  világból  mint  fonnyadt  öreg  leány, 
aki  mögött  nem  maradnak  gyöngéd  emlé- 
kezések, szerető  sajnálkozások.  Ez  a  nagy 
okosság  vége. 

És  mielőtt  meghalt,  megparancsolta,  hogy 
sírkövére  csak  ezt  véssék : 

—  Itt  nyugszik  Szamár  Terka. 


AEABOK  A  FA  ALATT. 


—  A  legtökéletesebb  lény  a  datolya-em- 
ber! —  szokta  mondogatni  egyik  barátom, 
névszerint  Májer  Kúnó.  —  Az  arab,  az  ős 
datolya-ember,  a  fa  alatt  fekszik,  nézi  a  le- 
velek hátát  és  vár.  Közben  a  datolya  meg- 
érik és  lepotyog  az  arab  szájába.  Az  arab 
megétkezi.  Aztán  megint  vár.  Közben  a  má- 
sik datolya  is  egérik  és  az  is  lepotyog.  Az 
arab  azt  is  beétkezi  és  így  él  nyugodt  és 
zavartalan  harmóniában,  önnön  böleseségé- 
nek  árnyékában.  Ez  az  elmélkedő  és  szem- 
lélődő élet  sok  türelemmel  és  kevés  mozgás- 
sal a  Nirvána  előkészítő  tanfolyama,  a.  pa- 
radicsom előszobája.  Én,  azért  élek  jól,  mert 
datolya-ember  vagyok. 

Májer  Kúnónak  könnyű  volt  így  beszélnie 
és  a  datolya-embert  játszania.  Nagyon  gazdag 
volt,  tehát  nyugodtan  fekhetett  perzsa  sző- 
nyeggel letakart  alacsony  pamlagán,  mert 
ezalatt   a   bankban   minden   nap   új   meg   új 

kamatokat  érlelt  számára  és  ezek  a  kama- 
tok minden  negyedévben  pontosan  az  orrára 
potyogtak.  A  ház,  amelyben  lakott,  az  övé 
volt,  a  lakók  mind  neki  fizették  a  házbért. 
Avagy  adósak  maradtak  vele,  mint  például 
Korponai  Péter,  aki  éppen  Májer  úr  alatt 
lakott  a  földszinten. 

Korponai  Péter  a  maga  szempontjából  szin- 
tén datolya-ember  volt.  Talán  nem  annyi 
joggal  és  fedezettel,  mint  Májer,  de  bizonyára 
több  meggyőződéssel.  Mert  Májer  csak  egy 
adás-vevésben  eltöltött  élet  alkonyán  emel- 
kedett a  datolya-elmélet  magaslatára,  Korpo- 
nai Péter  ellenben  született  datolya-tehetség 
volt,  aki  egész  életében  nem  csinált  semmit, 
csak  várta  a  jó  szerencsét.  Ö  is  a  pamlagon 
feküdt,  mint  a  feje  fölött  Májer  úr,  de  neki 
nem  voltak  kamatai,  sőt  még  állása  sem. 
Minden  vagyona  egy  találmány  volt,  amelyet 
nem  bírt  értékesíteni.  Ebből  élt.  Ezt  a  ta- 
lálmányt sem  ő  találta  ki,  csak  neki  ad- 
ták át  elhelyezés  végett  ;  ő  pedig  bölcs  óva- 
tossággal tartózkodott  attól,  hogy  e  talál- 
mány érdekében  valamit  cselekedjék,  csak 
egyet  is  lépjen.  Minek?  Ha  a  találmány  jó, 
majd  csak  akad  valaki,  aki  jelentkezik  érte, 
ha  pedig  nem  jó,  úgyis  hasztalan  minden 
mozgolódás.   És   legalább   addig,   amíg  talál- 

mányának  nincs  gazdája,  mindig  kap  rá  újabb 
«szervezési  költségeket))  a  szerencsés  és  re- 
ménykedő föltalálótól. 

Korponai  Péter  tehát  évek  óta  a  pamlagon 
feküdt  és  türelmesen  várta  a  maga  kis  da- 
tolyáit, amelyek  azonban  sehogyan  sem  akar- 
tak megérni.  Pedig  ő  már  a  lepotyogás  sor- 
rendjét is  megállapította :  előbb  egy  kis  kész- 
pénz, terjedelmes,  tekintélyes  készpénz,  az- 
tán egy  kis  hivatal,  nem  sok  munkával,  bő- 
séges fizetéssel  járó  hivatal,  végül  egy  kis 
feleség,  gazdag  feleség,  szép,  nagyon  szép 
hozománnyal.  Mindehhez  egyszerre  és  köny- 
nyen  hozzá  lehetett  volna  jutni,  ha  nem  is  a 
leírt  sorrendben.  Csak  Májer  Ilkát  kellett  volna 
feleségül  vennie.  Vagyis  még  a  házból  sem 
kellett  volna  kimozdulnia,  csak  lehivatnia 
Májer  urat  és  elkérni  tőle  egyetlen  leányának 
a  kezét. 

Ez  a  vállalat  azonban  nem  sok  remény- 
nyel bíztatta.  Májer  úrral  inkább  feszült 
viszonyban  volt,  mert  a  házbérfizetós  körül 
állandó  nézeteltérés  mutatkozott  kettőjük  kö- 
zött. Ezt  a  nézeteltérést  Májer  úr  az  idők 
folyamán  írásba  is  foglalta,  hosszú  és  kes- 
keny papírlapra,  amelyen  felül  nyomtatás, 
alul  pedig  okmánybélyeg  volt.  Ez  okmány- 
bélyeg hatása  alatt  egy  viharos  napon  vegyes 

külsejű  emberek  jelentek  meg  Korponai  la- 
kásán és  a  jelen  volt  bútorokat  jobb  ügy- 
höz méltó  buzgalommal  tologatták  ki  a  szo- 
bából. Korponai  addig  várta  fölülről  az  ál- 
dást, míg  alulról  kihúzták  alóla  a  pamlagot. 
És  ezzel  vége  volt  az  egész  datolya-elmélet- 
nek, mert  ugyan  min  nyugodhatott  volna  ez 
az  elmélet,  amikor  Korponainak  magának  sem 
volt  már  mire  lefeküdnie?  Ahol  nincs  pamlag, 
ott  vége  a  filozófiának  is. 

Az  ügyvéd  - —  alighanem  már  a  halál  kü- 
szöbén állt,  vagy  valami  más  nagy  beteg- 
ségben szenvedett  —  a  vándorló  bútorokat 
látván,  mégis  valami  szánalom  félét  igyeke- 
zett érezni. 

—  Sajnálom,  sajnálom,  —  mondta  olyan 
hangon,  amelyet  a  meghatottság  zománcával 
próbált  fölcifrázni,  —  de  én  nem  segíthetek. 
Ezen  csak  egy  ember  segíthet. 

—  Ki  az?  —  kérdezte  Korponai  egyked- 
vűen. 

—  Maga  Májer  Kúnó  úr,  a  háztulajdonos. 
ö  maga,  személyesen.  Ha  fölfáradna  hozzá, 
talán  lehetne  valamit  csinálni.  Ismerem,  jó 
ember,  nem  mohó  ember,  szívesen  váró  em- 
ber. Ha  ön  egy  pár  jó  szót  szólna  neki,  azt 
hiszem,  elhalaszt aná  az  árverést. 

Korponai  vállat  vont.  Fölfáradni  az  eme- 

létre?  Mire  való  az  egész?  De  azután,  hogy 
a  kedves  bútorain  végignézett  és  eszébe  ju- 
tottak a  fogadóba  való  költözködés  minden 
borzalmai,  mégis  rászánta  magát  a  kalandos 
kísérletre.  Fölfáradt  az  emeletre  a  háziúrhoz, 
aki  éppen  leányával,  a  nagyon  csinos  Májer 
Ilkával  theázott. 

—  Mivel  szolgálhatok?  —  kérdezte  Májer 
úr  eló'zékenyen. 

Korponai  az  öregre  nézett,  majd  a  leányra, 
aki  diszkréten  fölállt  és  távozni  akart.  Ilka 
nem  azért  volt  háziúrnak  a  leánya,  hogy  ne 
tudja  miról  van  szó. 

De  Korponait  az  efféle  csekélység  nem  iz- 
gatta. 

—  Óh,  kérem,  kisasszony,  nem  titok,  — 
mondta  elegánsan.  —  Csekélység  az  egész  .  . . 
a  bútoraimat  ássák  ki  sírjukból  a  hiénák.  .  . 
a  kedves  papa  szíves  engedelmével . , . 

Májer  úr  nagyot  nyelt.  Azért  jött  ez  ide, 
hogy  szemtelenkedjék? 

—  Kérem,  Korponai  úr,  —  mondta  szi- 
gorúan —  önt  már  másfél  év  óta  van  sze- 
rencsém lakómnak  tisztelni,  ám  ön  a  fog- 
lalón kívül  mindezideig  semmiféle  házbért  nem 
szíveskedett  fizetni . . . 

—  Nem  az  én  hibám,  —  mondta  Kor- 
ponai.  —  Ön  tudja,  hogy  van  egy  találmá- 

nyom  . . .   Nincs  keresményem,  de  van  talál- 
mányom. 

—  Tudom,  de  ön  nem  csinál  vele  semmit. 
Ön  egyáltalában  nem  csinál  semmit.  Ön  egész 
nap  ki  nem  mozdul  szobájából.  A  ház- 
mesterné, aki  önre  takarít,  elmondta  nekem, 
hogy  ön  egész  nap  a  pamlagon  fekszik  és 
pipázik. 

—  Ez  a  datolya-elmélet,  —  mondta  Kor- 
ponai  nagyon  komolyan.  —  Az  arab  a  fa 
alatt  fekszik  és  várja,  hogy  az  érett  datolya 
a  szájába  potyogjon.  Én  is  évek  óta  várom, 
de,  úgy  látszik,  ez  az  éghajlat  nem  kedvez 
a  déligyümölcsnek.  Nincs  szerencsém  . .  .  no ! 

A  szép  Májer  Ilka  elnevette  magát. 

—  No  lán>,  papa,  a  te  filozófiád! 

—  Tessék?  —  kérdezte  Korponai. 

—  Úgy  van,  —  mosolygott  Májer  úr.  — 
A  filozófiában,  úgy  látszik,  testvérek  vagyunk. 
A  fa  alatt  fekvő  arabot  én  is  szeretem.  Én 
is  úgy  rendeztem  be  életemet,  hogy  nem 
töró'döm  semmivel.  Napjaim  a  «lesz  ami  lesz» 
jegyében  múlnak  el.  Ha  megérik  a  datolya 
és  lepotyog,  jó,  ha  nem  potyog  le,  úgyis  jó. 

—  Ezt  mondom  én  is! 

—  De  nem  mindenkinek  sikerül  a  datolyát 
kivárnia.  Nekem  sikerült  . .  .  Önnek  úgy  lát- 
szik, nem. 

Korponai  a  homlokához  kapott.  Elnevette 
magát : 

—  Köszönöm  a  szíves  felvilágosítást  . .  . 
Most  már  mindent  értek. 

—  Mit?  —  csodálkozott  Májer  úr. 

—  Azt,  hogy  én  miért  maradtam  éhen. 
Ketten  voltunk  arabok  egy  fa  alatt  és  ön, 
kedves  Májer  úr,  közbefeküdt.  Amíg  én  gya- 
nulatlanul  vártam  a  földszinten,  ön  elhelyez- 
kedett az  első  emeleten.  így  aztán,  ami  le- 
potyogott, mind  önnek  jutott.  A  nekem  szánt 
datolyát  is  ön  kapta  be  . .  . 

Korponai  vette  a  kalapját. 

—  Be  fogja  látni,  kedves  Májer  úr,  — 
szólt  ünnepélyesen  —  hogy  ezek  után  nem 
maradhatok  az  ön  lakója.  Megyek  más  fa 
alá. 

—  Nem  ;  —  mondta  Májer  úr  —  igaza 
van  és  kárpótlással  tartozom  önnek.  Költöz- 
zék föl  a  második  emeletre,  akkor  ön  lesz 
közelebb  a  datolyához. 

De  Korponai  a  fejét  csóválta  : 

—  Nem  . . .  azt  nem  teszem.  De  ha  igazán 
segíteni  akar  rajtam  .  . . 

Korponai  nagyot  nyelt.  És  Májer  Ilkára 
nézett.  Hogyan  is  van?  Készpénz  . .  .  hiva- 
tal . .  .  feleség  ...  ha  nem  is  ebben  a  sor- 
rendben .  .  . 


—  Nos?  —  türelmetlenkedett  Májer  úr. 

—  Engedje  meg,  hogy  itt  maradjak .  .  . 
az  ön  lakásában.  Ez  már  kipróbált  hely.  Ilka 
kisasszony  is  itt  maradhatna. 

Májer  úr  nagyot  nézett.  Ilka  kisasszony  el- 
vörösödött. 

És  Korponai  ott  maradt. 


MOZI-DKAMA. 


I. 


Gróf  Vörösváry  Agenor  huszonöt  éves  volt 
és  olyan  életunt,  mintha  még  csak  tizen- 
nyolc éves  lett  volna.  Abban  a  korban,  amely- 
ben az  élet  a  legtöbb  és  a  legszebb  jókkal 
kedveskedik  az  embernek,  a  fiatal  gróf  már 
nem  tudott  örülni.  Foglalkozása  nem  volt, 
csak  pénze,  nem  olvasott  semmit,  csak  az 
újságot,  azt  is  kínnal,  a  kártyát  unta  és  az 
asszonyok  ...  no  igen.  Az  asszonyokból  ki- 
józanodott, holott  tulajdonképen  még  nem 
is  részegedett  beléjük.  Az  élet  ilyenformán 
a  halálon  kívül  semmi  újat  sem  adhatott 
neki. 

De  mégis.  Azon  a  nevezetes  decemberi 
estén,  amikor  először  kezdett  az  öngyilkos- 
sággal kacérkodni,  egészen  idegen  és  isme- 
retlen vidékre  vetődött.  Elmélyedve  a  halál 
izgató  gondolatába,  vakon  ment  mindig  előre, 
mintha   már  most    ki   akarna   vándorolni   az 


életből.  így  jutott  ki  a  külvárosba,  mind 
piszkosabb  és  sötétebb  utcákba.  És  így  jutott 
egy  neki  teljesen  ismeretlen  intézmény,  az 
Aranjuez-mozi  elé.  A  mozi  rikító  ívlámpái, 
kék  és  vörös  villamos  körtéi  és  a  kikiáltó 
recsegő'  hangja  fölrázták  tépelődéséből.  Meg- 
állt és  értelmetlenül  bámult  a  színes  plaká- 
tokra, amelyek  hangzatos  címékkel  hirdettek 
vérfagyasztó  drámákat  és  nevettető  jelenete- 
ket. Vágtató  lovakat  látott  a  plakátokon  és 
alélt  nőket,  álarcos  rablókat  és  titokzatos 
automobilokat.  Gyerekek  ácsorogtak  a  mozi 
előtt  és  cselédek,  míg  a  kikiáltó  fásultan, 
meggyőződés  nélkül  recsegte : 

—  Folyvást,  folyvást  .  .  . 

Gróf  Vörösváry  Agenor  még  sohasem  volt 
moziban.  És  most,  ezen  a  szomorú  estén, 
valami  gyermekes  vágyakozás  kapta  meg.  Mi 
lehet  odabent?  Százezerszer  elment  már  a 
hivalkodó  mozipaloták  előtt,  sohasem  kíván- 
kozott be.  Észre  sem  vette,  hogy  vannak. 
De  most,  itt  a  sötét  utcában,  ez  a  vásári 
bódé  rettenetesen  csábította.  Körülnézett, 
mintha  azt  kémlelné,  látja-e  valaki,  ismerik-e, 
tudják-e,  hogy  most  egy  előkelő  gróf  eresz- 
kedik le  a  népies  mulatsághoz?  De  az  utcán 
alig  lézengett  pár  ember,  szürke,  szegény, 
nem   az   ő   fajtája.   És   megnyugodva,   gyors 

elhatározással  a  pénztárhoz  lépett  ós  befize- 
tett a  kis  ablakon  egy  koronát. 

—  Páholy,  —  mondta  a  pénztárosné. 

A  kikiáltó  kinyitott  egy  kis  ajtót.  Az  ajtó 
recsegett,  a  kikiáltó  recsegett  és  a  gróf  bent 
volt  a  sötét  nézőtéren,  ahol  láthatatlan  kezek 
lenyomták  egy  székbe.  A  grófnak  épen  csak 
annyi  ideje  volt,  hogy  elolvassa  a  vásznon 
lévő  fölírást :  «Dongagyártás  Tirolban.  (Ter- 
mészeti.)»  Azután  elkezdődött  az  eló'adás. 

II. 

A  dongagyártás  titkai  nem  érdekelték  túl- 
ságosan a  fiatal  grófot.  Megkönnyebbülve 
sóhajtott  föl,  amikor  a  képen  a  legutolsó 
dongát  is  meggyártották  és  a  nézőtéren  ki- 
gyúlt a  világosság.  Most  látta,  hogy  egészen 
egyedül  ül  a  terem  legvégén,  míg  a  te- 
rem túlsó  végén  pápaszemes,  sovány  és  szo- 
morú szőke  nő  kalapál  a  kopott  pianinón. 
Az  egész  nézőtéren  nem  ült  tíz  ember,  a 
széksorok  között  pedig  egy  vöröshajú,  szep- 
lős lány  álldogált  műsorokkal.  A  fiatal  gróf- 
ban valami  csalódás-féle  ébredt.  De  a  terem 
már  megint  elsötétült  és  a  vásznon  újabb 
fölírás  jelent  meg :  «A  cow-boy  szerelme.» 
És  már  a  legvadabb  lovak  száguldoztak  föl- 

alá  a  filmen  és  barnaképű,  nyurga  legényke, 
nagykarimájú  sombrerokban,  övükben  rerol- 
verrel,  pofaszakállas  nadrágokban  nyargalász- 
tak ide-oda,  látszólag  minden  komolyabb 
ok  nélkül.  Azután  jött  egy  leány,  szelíd, 
nagyszemű,  fehér  arcú,  karcsú,  barna  ame- 
rikai leány,  rövid  szoknyában  és  egyszetű 
blúzban  és  ábrándosan  nézett  az  egyik  cow- 
boyra,  de  milyen  ábrándosan!  Ez  volt  a  cow- 
boy szerelme  és  gróf  Vörösváry  Agenor  egy- 
szerre elsápadt  és  elpirult.  Valami  rettenetes 
fájdalom  szorongatta  a  szívét,  nem,  soha 
életében  nem  látott  ilyen  szép  leányt.  Milyen 
bájos  volt,  milyen  finom  és  szűzies,  milyen 
komoly  és  mégis,  amikor  néha  elmosolyodott, 
mennyi  pajkosság  és  csintalanság  volt  mo- 
solyában! Igaza  volt  a  cow-boynak,  hogy 
ezt  a  leányt  szerette,  mert  gróf  Vörösváry 
Agenor,  aki  gróf  volt,  tehát  sokkal  eló'kelőbb 
és  finomabb  ember,  mint  egy  közönséges 
csikós,  szintén  beleszeretett  ebbe  a  lányba. 
Igen,  a  fiatal  gróf  egyszerre  megfeledkezett 
arról,  hogy  tulajdonképen  unja  az  életét  és 
meg  akar  halni,  megfeledkezett  mindenről. 
Mohó  szemmel  meredt  a  filmre,  régi,  kopott, 
ezerszer  lejátszott  film  volt,  nagy  fehér  fol- 
tokkal, fekete  pontokkal,  de  ehhez  a  fiatal 
gróf  úgy  sem  értett.  Ö  csak  Violetet,  a  pusz- 


ták  vadvirágát,  a  cow-boy  és  gróf  Vörösváry 
Agenor  szerelmét  nézte.  És  a  fájdalom  mellé 
valami  gyönyörűség  is  lopózott  a  szívébe, 
valami  bizonytalan  reménykedés  . .  .  hátha 
.  .  .  istenem,  ha  ez  a  finom  és  szűzies  Violet 
a  közönséges  csikós  szerelmét  sem  utasítja 
vissza,  miért  ne  hallgatná  meg  az  előkelő 
gróf  Vörösváry  Agenort? 

A  képnek  vége  volt  és  a  gróf  fölriadt  ál- 
modozásából. Zavartan  és  ijedten  nézett  kö- 
rül, mintha  attól  tartana,  hogy  az  emberek 
leolvassák  arcáról  szerelmét.  De  az  embe- 
rek nem  törődtek  vele.  És  amikor  a  mozi 
megint  elsötétedett,  a  gróf  hátat  fordított  a 
vászonnak,  behunyta  szemét  és  maga  elé 
idézte  a  karcsú  és  barna  Violet  édes  képét, 
nagy  szemét  és  pajkos  mosolyát.  Istenem, 
egyelőre  talán  mégsem  kellene  meghalnia  .  .  . 
hiszen  mégis  csak  vannak  új  dolgok  az  élet- 
ben. Ez  a  Violet! 

A  fiatal  gróf  már  sokszor  volt  szerelmes, 
de  ilyen  alaposan  még  soha.  Amikor  vége 
volt  az  előadásnak,  még  egyszer  befizetett  a 
kis  ablakon  és  még  egyszer  végignézte  a 
cow-boy  szerelmét.  Sőt  végignézte  harmad- 
szor is.  Azután  kiszédült  a  moziból  és  haza- 
támolygott. A  világ  megváltozott  körülötte. 
A  sötét  külvárosi  utcákban  millió  tarka  lam- 

pión  himbálózott,  az  aszfalton  rózsák  nyíltak, 
a  menyországból  pedig  angyalok  hajoltak  fe- 
léje és  lágyan  énekelték  ezt  az  egy  szót,  ezt 
az  egy  nevet : 
Violet!  Violet! 

III. 

Ezek  után  gróf  Vörösváry  Agenor  belátta, 
hogy  nem  élhet  tovább  Violet  nélkül.  És  el- 
határozta, hogy  nekivág  a  világnak  és  addig 
nem  nyugszik,  amíg  Violetet  megtalálta.  A 
cow-boyal  majd  elintézi  a  dolgot.  Ad  neki 
egy  milliót  vagy  megöli,  de  mindenképen  el- 
veszi tőle  az  imádott  leányt. 

Gróf  Vörösváry  Agenomak  nem  voltak  ro- 
konai vagy  bizalmas  barátai,  akiket  nagy  tit- 
kába beavathatott  volna.  Csak  ügyvédje  volt, 
közönséges,  ravasz  ügyvédje,  aki  a  vagyonát 
kezelte.  Ezzel  az  emberrel  meg  kellett  beszél- 
nie a  dolgot,  hiszen  nem  lehet  előre  tudni, 
hátha  valami  baj  történik,  a  hajó  elsülyed,  a 
vonat  kisiklik,  indiánok  támadják  meg  és  .  .  . 
hátha  őt  öli  meg  a  cow-boy?  Meg  akarta  csi- 
nálni végrendeletét  az  amerikai  utazás  előtt. 
És  fölment  az  ügyvédjéhez. 

Az  ügyvéd  nagyon  helyeselte  a  fiatal  gróf 
tervét.  Csak  menjen  Amerikába.  Nagyon  okos. 
Itthon   úgy   sincs   semmi   dolga.   Ami   pedig 

Violetet  illeti,  nem  lesz  nagyon  nehéz  meg- 
találni. Meg  kell  tudni,  melyik  gyárból  való 
az  a  film,  hol  vették  föl?  Majd  ő  megtudja. 
Azután  el  kell  menni  a  gyárba  és  kérdezős- 
ködni. Ott  majd  megmondják.  Miért  ne  mon- 
danák meg  gróf  Vörösváry  Agenornak? 

A  fiatal  gróf  boldog  volt.  Istenem,  milyen 
könnyű,  milyen  egyszerű  az,  amit  olyan  ret- 
tenetesen nehéznek  és  bonyodalmasnak  kép- 
zelt! A  gyárban  megtudja  Violet  címét,  az- 
után fölkeresi,  fölajánlja  neki  szívét  és  szerel- 
mét és  mind  a  hármat  hazahozza  Magyar- 
országba :  szívét,  szerelmét  és  Violetet.  A  cow- 
boy ott  marad.  Nagyon  egyszerű  az  egész. 

Az  ügyvéd  másnapra  már  megtudta  a  film- 
gyár címét :  Brothers  Patterson,  Chicago.  És 
a  fiatal  gróf  még  az  este  Fiúméba  utazott, 
hogy  hajóra  szálljon.  Nyolc  nap  múlva  meg- 
érkezett Chicagóba  és  a  kilencedik  nap  reg- 
gelén, elfogódva,  dobogó  szívvel,  izgatottan 
és  boldogan  beállított  a  Brothers  Patterson 
film-gyár  irodájába,  hogy  a  cow-boy  szerelmé- 
ről, a  puszták  vadvirágáról,  a  karcsú,  barna, 
nagyszemű,  álmodozó  és  mégis  pajkos  Violet- 
ról  kérdezősködjék. 

Milyen  nagyszerűen  sikerült  eddig  minden! 
A  vonat  nem  siklott  ki,  a  hajó  nem  sülyedt 
el,  indiánok  nem  támadták  meg  ...  és  most 

A  Tündérlaki  lányok,  3 

már  itt  van  a  gyárban  és  öt  perc  múlva  tudni 
fogja,  hol  van  Violet?  Mégis  csak  szép  az 
élet! 

IV. 

A  gyárban  nagyon  kedvesen  fogadták  és 
nagyon  jól  bántak  vele.  Hogyne,  egy  gróffal! 
Egy  gróf  Vörösváry  Agenorral!  Amikor  meg- 
mondta, hogy  «A  cow-boy  szerelme>>  című  kép 
iránt  érdeklődik,  rögtön  nekiestek  a  katalógu- 
soknak és  keresni  kezdték. 

—  Miért  érdeklődik  e  kép  iránt?  —  kér- 
dezte az  egyik  Brothers  Patterson. 

A  gróf  egy  pillanatig  habozott.  Azután  el- 
szántan kijelentette : 

—  Azon  a  képen  egy  fiatal  leány  van.  Azt 
a  fiatal  leányt  feleségül  akarom  venni .  .  . 

Brothers  Patterson  bólintott : 

—  Nem  újság.  Már  máskor  is  megesett 
velünk  .  . . 

Öt  perc  múlva  a  gróf  már  tudta,  hogy 
«A  cow-boy  szerelme»  című  képet  tizenöt  év 
előtt  vették  föl  és  Violet  szerepét  egy  Annié 
Mackenzie  nevű  színésznő'  játszotta.  Ez  egy 
kicsit  lehangolta.  Tizenöt  év  .  .  .  nem  Violet, 
hanem  Annié  ...   és  színésznő  . .  . 

—  Legfölebb  nem  veszem  feleségül,  — 
mondta  magában.  —  Talán  jobb  is  . . .  Meg- 

teszi  egy  kis  viszony,  is.  Tizenöt  év!  A  ké- 
pen tizennyolc  esztendőt  mutat,  ma  harminc- 
három ...  a  legszebb  kor,  szép,  érett  asz- 
szony.  Talán  jobb  is.  Megteszi  egy  kis  vi- 
szony is  . . . 

És  meghatottan  kérdezte  : 

—  És  .  . .  és  .  . .  meg  lehet  tudni,  hogy 
ez  az  Annié  Mackenzie  nevű  színésznő  hol  van 
most? 

Öt  perc  múlva  a  gróf  már  tudta,  hogy 
Annié  Mackenzie  még  mindig  a  gyárnak  dol- 
gozik és  e  pillanatban  a  tizenkilencedik  számú 
színpadon  próbálja  «A  cow-boy  anyja»  című 
lovas-drámát. 

Brothers  Patterson  előzékenyen  lekísérte  a 
grófot  a  tizenkilencedik  számú  színpadra,  ahol 
a  díszlet  egy  kis  kunyhót  ábrázolt.  A  kunyhó- 
ban kopott  asztal  mellett  fehérhajú,  jóságos 
arcú,  kövér  asszony  ült,  a  cow-boy  anyja. 
A  fiatal  gróf  izgatottan  nézett  körül,  Violet 
Anniét  kereste,  de  nem  látta  sehol. 

Brothers  Patterson  bemutatta  a  grófot  a 
rendezőnek,  azután  otthagyta.  A  gróf  leült 
és  várt.  Violet  Anniét  várta.  De  Violet  Annié 
nem  jött.  Cow-boyok  jöttek,  széles  karimájú 
sombrerokban,  revolverrel  az  övükben,  sza- 
káinadrágokban, jött  egy  fiatal  lány  is,  szőke, 
gömbölyű,  kékszemű,  jókedvű,  lovak  is  jöt- 

tek,  mindenki  jött,  csak  Violet  Annié  nem. 
És  amikor  a  felvételnek  vége  volt,  dadogva 
kérdezte  a  rendezőtől : 

—  Annié  .  .  .  Mackenzie  ...  azt  mondták, 
hogy  játszik? 

—  A  cow-boy  anyját  játssza,  —  mondta 
a  rendező. 

—  Az  a  . .  .   kövér  . . .  öreg  .  .  .  ősz  .  . . 

—  Az. 

A  gróf  megtántorodott.  Annié  Mackenzie 
ebben  a  pillanatban  ment  el  mellette.  A  gróf 
pillanatig  ránézett.  Eánézett  arra  a  bájos, 
finom,  szűzies  fiatal  lányra,  aki  miatt  Buda- 
pestről Chicagóba  utazott.  Eánézett  a  cow-boy 
és  gróf  Vörösváry  Agenor  szerelmére.  Eáné- 
zett Anniéra,  aki  nyolc  nap  előtt  még  Violet 
volt.  Eánézett.  A  nő  öreg  volt,  csúnya  volt, 
mérges  volt. 

—  Nagyon  megváltozott,  —  sóhajtott  a 
gróf  —  nagyon  megöregedett.  Tizenöt  év  előtt 
sokkal  szebb  volt  .  .  . 

A  rendező  elgondolkozott : 

—  Tizenöt  év  előtt?  Már  akkor  is  harminc 
éves  volt  ... 

A  gróf  búsan  ment  el  a  gyárból. 

—  Ügy  látszik,  házassága  nem  volt  bol- 
dog, —  mondta  szomorúan.  —  A  cow-boy 
rosszul  bánt  vele  . .  . 

Kint  az  utcán  megállt : 

—  Mit  csináljak  most?  Mit  csinál  egy  ma- 
gyar gróf  Amerikában?  Vagy  főbelövi  magát, 
vagy  megházasodik  . .  . 

És  négy  nap  múlva  elvette  a  parafakirály 
leányát,  húsz  millió  dollár  hozománnyal .  . . 


A  HALÁL  KUTYÁJA. 


—  Látja  azt  a  nagy  fekete  kutyát?  — 
kérdezte  az  öreg  doktor  és  fekete  botjával 
egy  hatalmas  ebre  mutatott,  amely  a  tenger- 
parton föl-alá  szaladgált. 

—  Mit  akar  vele? 

—  Ma  meghal  valaki.  Ez  a  halál  kutyája. 
Megdöbbentem  és  aggodalmas  csodálkozás- 
sal néztem  az  öreg  úrra : 

—  Kedves  doktor kám,  tudja-e,  hogy  maga 
nagyon  furcsán  beszél?  . 

—  Meglehet!  Talán  rosszul  is  tettem,  hogy 
figyelmeztettem. 

—  Nem  vagyok  babonás. 

—  Nem  babona  az  kérem.  Tizenkét  év  óta 
figyelem  ezt  a  kutyát.  Mikor  először  meglát- 
tam, mindjárt  gyanús  volt.  Senki  sem  tudta, 
hogyan  jött  ide,  ki  a  gazdája?  Csak  jött  és 
aznap  meghalt  a  fürdőigazgató  fiatal  felesége. 
Ez  ugyan  véletlen  is  lehetett,  de  másnap  a 
kutya  eltűnt.  Vagy  tíz  nap  múlva  bukkant 

föl  újra  ugyanazon  a  helyen,  ahol  most  látja. 
Izgatottan  szaladgált  ide-oda,  néha  megállt, 
a  tenger  felé  fordult  és  keservesen  vonított. 
Hosszan  elnéztem,  valami  gyötrő  félelem 
kezdett  kínozni.  Mire  sétámból  hazatértem, 
nagy  ijedten  újságolták,  hogy  az  öreg  ezre- 
des, aki  reggel  érkezett,  hirtelen  meghalt. 
Azóta  látom  az  összefüggést  a  fekete  kutya 
és  a  halál  között.  Tizenkét  év  óta,  valahány- 
szor ez  a  kutya  itt  megjelent,  mindig  meg- 
halt valakL 

—  Furcsa! 

—  Inkább  rettenetes! 

—  Jó,  hát  legyen  rettenetes  ...  de,  az  igazat 
megvallva,  még  sem  tudok  ebben  a  kutya- 
históriában  hinni. 

A  doktor  ámulva  nézett  rám : 

—  Nem  hisz  benne?  Ha  én  mondom? 

—  Édes  doktor,  ha  azt  fogja  mondani, 
hogy  a  tüdőm  minden  kritikán  alul  van  és 
négy  nap  múlva  meghalok,  alkalmasint  hinni 
fogok  önnek.  De  amikor  azt  mondja,  hogy 
innen  félórányira  ma  meghal  valaki  azért, 
mert  itt  a  tengerparton  egy  fekete  kutya  sza- 
ladgál ... 

—  Jó,  jó,  nevessen  csak! 

Ebben  a  percben  a  kutya  megállt  és  voní- 
tani kezdett.  Lompos  farkát  behúzta,  fejét  a 

magasba  emelte  és  olyan  keservesen,  olyan 
borzalmasan  üvöltött,  hogy  a  hátam  borsózott 
bele.  Alkalmasint  el  is  sápadtam  egy  kicsit, 
mert  a  doktor  diadalmasan  nézett  rám  : 

—  No,  ugy-e? 

—  Mit,  ugy-e?  —  pattantam  föl  dühösen. 
Lelkem  mélyéig  szégyeltem  gyöngeségemet.  — 
Mit  bizonyít  ez  a  rémes  vonítás?  Semmit, 
semmit,  semmit! 

—  De  mégis  megijedt  tőle! 

—  Megijedtem?  Nem!  Csak  kellemetlen  volt. 
Mint  váratlan  pointe  egy  rémhistória  végén  . . . 

Elbúcsúztam  a  doktortól  és  a  kutya  felé 
siettem.  A  doktor  utánam  kiáltott : 

—  Mit  akar? 

—  Közelről  is  megnézem  azt  a  kutyát,  — 
feleltem. 

A  doktor  vállat  vont,  megnézte  az  óráját 
és  visszament  a  fürdőbe. 

Gyors  és  határozott  lépésekkel  mentem  a 
kutya  felé,  de  nem  tagadom,  szívem  heve- 
sebben dobogott.  A  doktor  szavai  fölizgattak. 
A  kutya  kérdezőn,  kíváncsian  nézett  reám, 
megvárta,  hogy  melléje  álljak. 

—  Caesar!  —  mondtam  találomra  és  meg- 
simogattam a  fejét. 

A  kutya,  mintha  értett  volna  ezen  a 
nevén,  fölállt   és  hízelkedőn  dörgölőzött  hoz- 

zám.  Megveregettem  a  hátát,  a  kavicsos  ten- 
gerparton játszani,  hancúrozni  kezdtem  vele, 
Caesar  fölugrált  rám,  nyaldosta  kezemet,  okos 
szeméből  hálát  és  szeretetet  olvastam  ki.  Mi- 
kor a  nagy  mulatságban  kifáradva  lehevered- 
tem a  partra  és  Caesar  kéjesen  elnyújtózott 
mellettem,  hangosan  fölnevettem : 

—  Mégis  csak  komikus!  Caesar  a  halál 
kutyája  .  .  . 

Caesar  is,  mintha  megértette  volna,  miről 
van  szó,  majdnem  megbolondult  jókedvében 
és  örömében.  Ide-oda  futkározott,  keresztül- 
ugrott rajtam,  bukfencezett,  olyan  könnyelmű 
volt,  hogy  egyszer  bele  is  esett  a  tengerbe. 
Kéjes  gyönyörrel  engedte  át  magát  a  hullá- 
mok játékának  .és  amikor  kimászott  a  partra, 
kikereste  magának  a  legnaposabb  helyet,  le- 
feküdt és  behunyta  szemét  . . . 

Ekkor  vettem  észre,  hogy  a  koromfekete 
kutya  hasán  hófehér  folt  van.  Hatalmas  fehér 
folt.  Amikor  jobban  megvizsgáltam,  meghűlt 
bennem  a  vér.  A  foltnak  halálfej  alakja 
volt  .  . , 

Hát  mégis  igaz?  Caesar  igazán  a  halál  ku- 
tyája? És  most  itt  fekszik,  gondtalanul,  nyu- 
godtan alszik.  Valami  különös  nyugtalanság, 
izgatottság  vett  erőt  rajtam.  Eszembe  jutott 
valami,  valami  ostoba  és  csúnya  dolog.  Szaba- 

dúlni  akartam  ettől  a  gondolattól,  de  nem 
bírtam,  mind  erősebben,  parancsolóbban  je- 
lentkezett. Mi  történnék,  ha  a  kutyát  meg- 
ölném? Mi  történnék? 

A  vér  a  fejembe  szállt,  fejem  zúgott,  a 
világ  forgott  velem.  Fejem  fölött  láttam  a 
tengert  tarka  halászbárkáival  és  lenn,  melyen 
magam  alatt  a  kék  eget,  az  aranyos  napot. 
Lázam  volt,  utóbb  a  hideg  rázott  .  .  .  Körül- 
néztem, az  egész  környéken  sehol  senki.  Egye- 
dül vagyunk  ketten  :  én  és  a  halál  kutyája. 
Lassan,  óvatosan,  nesztelenül  zsebembe  nyúl- 
tam. Eevolverem  csövén  megcsillant  a  nap- 
sugár .  .  .  Caesar  mélyen  aludt,  néha  hor- 
kantott egyet,  álmában  valami  légy  után  ka- 
pott . . .  Fölemeltem  a  revolvert,  de  kezem 
borzasztóan  reszketett  és  a  szemem  előtt  a 
színek  összefolytak.  Nem  láttam  többé  se  ten- 
gert, se  eget,  se  Caesart,  csak  végtelen  fekete 
sötétséget,  amelynek  közepén  halálfej  vigyor- 
gott .  . .  Elsütöttem  a  fegyvert. 

Mikor  kábultságomból  magamhoz  tértem, 
egyedül  voltam.  Caesar  eltűnt.  A  revolvert 
görcsösen  szorongattam  .  . .  Alig  tudtam  vissza- 
emlékezni arra,  ami  történt.  Lassan,  elgondol- 
kozva és  rettenetesen  kimerülve  sétáltam 
vissza  a  fürdőbe.  A  fejem  úgy  fájt,  mintha 
vaskalapácsokkal  ütögették  volna,  szívem  tá- 

jékán    kínos   szúrást    éreztem.   Fölmentem    a 
szobámba  és   a  doktorért   küldtem. 

—  A  doktor?  —  kérdezte  a  fehér  főkötős 
szobaleány  és  furcsán  nézett  reám. 

—  Igen,   a   doktor  . . .   kéretem  jöjjön   el. 

—  Hát  nem  tetszik  tudni,  hogy  meghalt? 
Visszatántorodtam.  A  szobaleány  leültetett 

a  pamlagra,  vizet  hozott  és  így  mondta  el : 

—  Igen,  kérem  .  .  .  ma  délelőtt  .  .  .  amikor 
sétájáról  visszatért,  a  parkban  összeesett  .  .  . 
egy  perc  alatt  vége  volt. 


A  FRANCIA  SZOBA. 

(Szín  :  egy  vendéglő  szeparéja,  amelyet  minden  kü- 
lönösebb ok  nélkül  francia  szobának  neveznek.  Talán 
azért,  hogy  megkülönböztessék  az  angol  szobától,  a 
japán  szobától,  a  török  szobától,  az  orosz  szobától. 
Mert  ezek  a  szobák  mind  egyformák  ugyanazokkal 
az  ízléstelen,  unalmas  bútorokkal ;  a  hosszúkás  asz- 
tallal, az  üres  pohárszékkel,  a  vörös  selyem  pamlag- 
gal,  az  aranykeretes  nagy  tükörrel  és  az  utálatos  gáz- 
kályhával,  aminél  kijózanítóbb,  ridegebb  valamit  kép- 
zelni sem  lehet.  Hideg  és  merev  sárgaréz -csillár,  amely- 
nek csak  minden  második  körtéje  ég,  takarékosságból 
vagy  hanyagságból.  A  szoba  inkább  barátságtalan, 
amit  az  asztalnál  egyedül  ülő  smokingos  úr  is  érez. 
Nem  néz  az  étlapra,  amelyet  a  pincér  feléje  tol,  hanem 
cigarettára  gyújt  és  nagy  szakértelemmel,  megfontoltan 
az    orrán   keresztül   ereszti    ki   a   füstöt.) 


A  pincér  (tiszteletteljesen):  Nem  vacsorázik 
a  nagyságos  úr? 

A  nagyságos  úr:  Köszönöm,  majd  később. 
. . .  Egy  hölgyet  várok.  De  miért  adták  nekem 
ezt  a  barátságtalan  rideg  szobát? 

A  pincér:  Kérem,  nagyságos  úr,  minden 
szobánk  egyforma  ...  és  csak  ez  volt  szabad. 
Szobáink  nagyon  kapósak,  az  urak  egy  idő 
óta  nagyon  ideszoktak.  Minden  este  zsúfolva 
vagyunk. 

A  nagyságos  úr:  Veszem  észre. 

A  pincér:  De  gondom  lesz  rá,  hogy  a  nagy- 
ságos úr  legközelebb  a  legjobb  szobát  kapja  . . . 

A  nagyságos  úr:  Legközelebb?  . .  Egyhamar 
nem  igen  jövök  ide  . . .  (Kis  szünet.) 

A  pincér:  Őszintén  megvallva,  azt  hittem, 
hogy  a  nagyságos  úr  örülni  fog  ennek  a  szo- 
bának. Igaz,  hogy  régen  volt  szerencsénk  a 
nagyságos  úrhoz,  de  azelőtt  minden  este  eb- 
ben a  szobában  vacsorázott. 

A  nagyságos  úr:  Ebben  a  szobában? 

A  pincér:  Már  nem  méltóztatik  emlékezni? 
Mielőtt  megtetszett  házasodni . . . 

A  nagyságos  úr:  Maga  tudja,  hogy  meg- 
házasodtam? 

A  pincér  (mosolyogva) :  Én  ne  tudjam?  Hi- 
szen itt  tartottuk  a  legénybúcsút  is ... .  bi- 
zony, lesz  már  vagy  tíz  éve  . . .  Azóta  sem 
járt  itt  a  nagyságos  úr.  Tíz  éve! 

A  nagyságos  úr:  Tizenkettő. 

A  pincér:  Tizenkettő!  A  nagyságos  úr  nem 
változott  meg.  Ma  is  olyan  fiatal,  derék.  Egyet- 
len egy  ősz  hajaszála  sincs  . . . 

A  nagyságos  úr:  Ügyesen  titkolom.  De 
gyújtson  be  abba  a  gázkályhába  .  . .  fázom. 

A  pincér  :  Igenis  .  .  .  (Mialatt  begyújt)  :  A 
nagyságos  úr  azelőtt  nem  volt  olyan  fázékony. 

A  nagyságos  úr:  Vénülök. 

A  pincér  :  Ugyan !  A  nagyságos  úr  nincs  több 
negyvenkét  évesnél   és   harmincötnek  látszik. 

A  nagyságos  úr:  Maga  nagyon  kedves. 
Negyvenöt  éves  vagyok,  ötvennek  látszom  és 
hetvenötnek  érzem  magamat. 

A  pincér:  A  nagyságos  úr  rosszkedvű. 

A  nagyságos  úr:  Sok  szomorúságom  volt. 
•A  pincér:  Igen,  tudom  .  .  .  (Valamivel  hal- 
kabban.) A  válás  .  .  . 

A  nagyságos  úr:  Maga  azt  is  tudja,  hogy 
elváltam  a  feleségemtől? 

A  pincér:  Én  ne  tudjam?  Húsz  éve  vagyok 
Budapesten  pincér,  tizenkét  éve  ebben  a  ho- 
telban .  .  . 

A  nagyságos  úr:  Csodálatos !  Azt  hittem, 
hogy  mindenki  elfelejtett  már  .  .  . 

A  pincér:  Azért,  mert  pár  év  óta  külföldön 
tetszik  élni?  Az  olyan  vendéget,  mint  a  nagy- 
ságos úr,  nem  lehet  elfelejteni .  .  . 

A  nagyságos  úr:  Hogyan  is  hívják  magát? 

A  pincér:  Lajosnak.  Én  vagyok  a  Waitz- 
ner  Lajos. 

A  nagyságos  úr  (emlékeiben  keresgél):  La- 
jos .. .  Lajos  .  . .  igen,  kezd  eszembe  jutni  .  .  . 

A  pincér:  Az  természetes.  Másfél  évig  én 
szolgáltam  ki  a  nagyságos  urat,  amíg  minden 
este  itt  tetszett  vacsorázni  a  Vilma  nagyságá- 
val f  * , 

A  nagyságos  úr:  Kivel? 

A  pincér:  A  Vilma  nagyságával. 

A  nagyságos  úr  :  A  Vilma  nagyságával .  .  . 
igen  ...  a  Vilma  nagyságával.  Ez  volt  az  a 
szoba? 

A  pincér:  Ez. 

A  nagyságos  úr:  Nem  ismerek  rá. 

A  pincér  :  Pedig  nem  változott  benne  semmi. 
A  bútorok  ugyanazok  .  .  .  igaz,  a  pamlag  azelőtt 
világos-kék  selyem  volt,  most  pedig  vörös  .  .  . 

A  nagyságos  úr:  Talán  azért  .  .  . 

A  pincér:  Lehet.  De  egyebekben  minden 
a  régi. 

A  nagyságos  úr  (föláll):  A  tükör  is? 

A  pincér:  Az  is.  A  nagyságos  úr  neve  ma 
is  ott  van  az  üvegen  a  Vilma  nagyságáé 
mellett. 

A  nagyságos  úr  (mohón  a  tükörhöz  lép): 
Hol? 

A  pincér  :  Mindjárt  megkeressük  . .  . 

A  nagyságos  úr  :  Ne  bántsa  .  . .  Már  lá- 
tom .  .  .  Vilma  .  .  .  Sándor  .  .  .  igen,  az  ő  írása, 
meg  az  enyém  .  .  . 

A  pincér:  A  Vilma  nagysága  gyűrűjével 
tetszettek  bekarcolni  .  .  .  Volt  az  a  platina- 
gyűrűje a  három  nagy  brilliánssal. 

A  nagyságos  úr:  De  jól  emlékszik  rá  .  .  . 

A  pincér:  Itt,  ebben  a  szobában  kapta,  a 

születésnapján    a    nagyságos    úrtól  .  .  .    azért 
tudom  .  .  . 

A  nagyságos  úr  (hirtelen):  Tulajdonképen 
minek  juttatja   eszembe   ezeket   a   dolgokat? 

A  pincér:  Nagyságos  úr  .  .  .  illetlenség  volt... 
bocsánatot  kérek  . . . 

A  nagyságos  úr:  Nem  volt  illetlenség,  de 
fölösleges  erről  a  régi  históriáról  beszélni. 
(Visszaül  az  asztalhoz.  Erősen,  mintegy  magát 
bátorítva):  Egy  hölgyet  várok. 

A  pincér:   Igenis. 

A  nagyságos  úr  (előveszi  az  étlapot):  Na- 
gyon jó  vacsorát  kérek  .  .  . 

A  pincér:  A  legjobbat  fogom  adni.  Ismerem 
a  nagyságos  úr  ízlését  .  . .  tessék  rámbízni. 
...  És  pezsgőt  hozzá,  mint  rendesen. 

A  nagyságos  úr:  Mint  rendesen? 

A  pincér  :  •  Mint  rendesen  .  .  .  tizenkét  év 
előtt. 

A  nagyságos  úr:  Igen.  A  legfanyarabbat. 

A  pincér:  Azelőtt  az  édeset  tetszett  sze- 
retni . . . 

A  nagyságos  úr  (kényszeredetten) :  Azelőtt !.. 
Hallja ! . . .  (Meggondolja  a  dolgot,  nem  folytatja.) 

A  pincér:  Parancs? 

A  nagyságos  úr  :  Semmi .  .  . 
(Az  ajtón  kopogtatnak.  A  pincér  kimegy  és  rög- 
tön visszajön  egy  bokrétával.) 

A  pincér:   Virágot  hoztak. 

A  nagyságos  úr:  Adjon  a  lánynak  egy 
koronát. 

(Mialatt  a  pincér  elintézi  ezt  a  megbízást,  a  nagy- 
ságos úr  kibontja  a  papirosból  a  virágot  és  le- 
teszi az  asztalra.) 

A  pincér  (visszajön,  mosolyog). 

A  nagyságos  úr  (mérgesen) :  Mit  mosolyog? 

A  pincér  :  Istenem  . . .  nagyon  neveletlen 
vagyok  ...  de  nem  tehetek  róla,  nagyságos 
úr  .  . . 

A  nagyságos  úr:  Mit  mosolyog? 

A  pincér:  Bocsánatot  kérek  ...  a  virág  .  . . 
ezek  a  hófehér  Pruschki-rózsák  ...  a  Vilma 
nagysága  kedves  virágai . . . 

A  nagyságos  úr  (kedvetlenül) :  Tíz  óra  .  . . 
Az  én  hölgyem  késik  ... 

A  pincér:  Alkalmasint  szőke... 

A  nagyságos  úr:(  Honnan  tudja? 

A  pincér  :  A  szőkék  mindig  késnek . . . 
és  . . .  és  ...  . 

A  nagyságos  úr:  Mondja  már  ki . . .  mindig 
a  szőkét  szerettem  ...  a  Vilma  nagysága  is 
szőke  volt  .  . .  és  .  . . 

A  pincér:  És  ő  is  mindig  elkésett.  Igen, 
ezt  akartam  mondani . . .  (Kis  szünet.) 

A  nagyságos  úr  ( kis  habozás  után) ;  Addig 
hozhatna  nekem  egy  kis  kaviárt . . . 

A  Tündérlaki  lányok.  4 

A  pincér:  És  a  pezsgőt  .  .  .  igenis,  nagysá- 
gos úr  . . .  (Elsiet) 

(A  nagyságos  úr  egyedül  maradván,  még  egyszer 
belenéz  az  összevissza  harcolt  tükörbe  és  a  sok  száz 
név  közül  még  egyszer  kikeresi  a  kedves  nevet 
A  fehér  rózsákat  leteszi  a  tükör  párkányára, 
mint  egy  sírkő  tövébe.  Tekintete  még  egyszer  vé- 
gigszalad a  szoba  minden  zugán,  mintha  innen  is 
egy  kis  emlékvirágszálat  akarna  tépni.  Ebben  a 
pillanatban  hetvenöt  évesnek  látszik  és  kilencven- 
nek  érzi  magát  De  már  visszajön  a  pincér  a 
kaviárral  és  a  pezsgővel.  A  nagyságos  úr  csönde- 
sen, szórakozottan  csipegetni  kezd  a  kaviárból. 

A  pincér  némán  tölt,  azután  menni  akar). 

A  nagyságos  úr:  Megálljon! 

A  pincér:  Parancs? 

A  nagyságos  úr  :  Izé  .  . .  Lajos  . . .  (Elszán- 
tan, gyorsan.)  Töltsön  magának  és  igyék  ve- 
lem egy  pohár  pezsgőt  .  .  . 

A  pincér:  Én,  nagyságos  úr? 

A  nagyságos  úr  :  Igen,  maga  . . .  (Tölt 
neki). 

A  pincér:  Hát  ...  ha  a  nagyságos  úr  pa- 
rancsolja . . . 

A  nagyságos  úr:  No ! . . .  (Koccint  vele.) 
A  múltra  . . .  emlékeinkre  . . .  közös  emlé- 
keinkre . . .  amire  akarja  .  . . 

A  pincér  :  A  . . .  a  . . . 

A  nagyságos  úr  (gyorsan) :  Jó,  jó  . . .  már 
tudom  . . .  (Egy  ötven  koronást  dob  az  asztalra.) 
Fizesse  ki  a  vacsorát.  Kifutja? 

A  pincér  :  Óh,  nagyságos  úr  .  . . 

A  nagyságos  úr:  Kendben  van.  Isten  áldja 
meg! 

A  pincér:  A  nagyságos  úr  megy  már? 

A  nagyságos  úr:  Igen.  Fáradt  vagyok, 
álmos  és  reggel  utazom.  Vissza,  Londonba  . . . 

A  pincér:  Megint  olyan  sokáig  el  tetszik 
maradni? 

A  nagyságos  úr;  Talán  még  tovább  . . . 
(A  küszöbön  megfordul) :  Izé ...  és  ha  az  a 
hölgy  mégis  el  találna  jönni . . . 

A  pincér:  Az  a  hölgy? 

A  nagyságos  úr  (bizonytalanul):  Akit  vár- 
tam . . . 

A  pincér  :  Igen  . . .  ( Egy  kis  meghatottsággal.) 
Nagyságos  úr,  azt  hiszem,  nem  fog  eljönni . . . 

A  nagyságos  úr  (ránéz  a  pincérre  9  érzi,  hogy 
az  mindent  kitalált):  Igen  ...  én  is  azt  hiszem. 
Nem  fog  eljönni .  . .  (Elsiet.) 

A  PRAIEIEK  GYÖNGYE. 


Első  szerelmem  Maggie,  a  prairiek  gyöngye 
volt. 

Vidéken  laktunk,  a  Duna  mellett,  egy  ren- 
dezett tanácsú  városban.  Ez  volt  nálunk  az 
egyetlen  rendezett  dolog.  A  gázvilágítás  azt 
hiszem  még  ma  is  a  jövő  kétes  homályában 
késik,  az  állandó  színház  pedig  a  tündér- 
mesék országában.  A  nyári  színkörbe  még 
mindig  beesik  az  eső  és  a  közönség  csak  a 
cirkuszt  látogatja,  a  cirkuszt,  amely  már  az 
én  gyermekkoromban  is  ott  állt  a  vásár- 
téren. 

Az  öreg  Canarelli,  a  cirkuszigazgató  min- 
den tavasszal  pontosan  megjelent.  Délelőtt 
fehér  szamáron  járta  be  az  utcákat  és  be- 
szedte a  bérletet,  délután  hozzákezdett  a 
cirkuszépítéshez.  Mi  gyerekek  testületileg  ki- 
vonultunk a  vásártérre,  mert  a  cirkuszépítés 
mulatságos  munkájából  mi  is  ki  szoktuk  volt 
venni   részünket.   Hordtuk   p>   deszkát,   tu- 

tottuk  a  ponyvát,  kibontottuk  az  összecsomó- 
sodott köteleket  és  boldogok  voltunk,  ha  az 
öreg  Canarelli  vagy  a  Dummer  Auguszt  akro- 
bata-tehetséget fedezett  föl  bennünk.  Mire  a 
bódé  fölépült,  az  összes  manége-titkokat  tud- 
tuk és  ,az  egész  személyzet  barátunk  volt. 
Kis  ujjúnkban  volt  a  műsor,  de  odahaza  a 
világért  nem  árultuk  volna  el.  Csak  nagy 
titkolózva  emlegettük,  hogy  a  cirkusz  vesze- 
delmesen szép  lesz  és  hogy  az  öreg  Canarelli 
szenzációs  újdonságokat  hozott.  Legföljebb  a 
lányoknak  'súgtuk  meg  szigorú  titoktartás 
terhe  alatt,  hogy  Imperátor,  a  fehér-sörényű, 
fekete  arabs  paripa  megint  itt  van  és  sok- 
kal nagyobbat  ugrik,  mint  tavaly  . . . 

Abban  az  esztendőben,  amely  első  szerel- 
mem történetével  legszorosabban  összefügg, 
Maggie,  a  prairiek  gyöngye  első  ízben  volt 
tagja  a  Canarelli  társulatának.  Halavány, 
karcsú,  fekete  leány  volt,  szemében  vesze- 
delmes tűz  lobogott.  Minden  este  rézszínű 
trikóban,  csecsebecsékkel,  tarka  ékszerekkel 
telirakva  foglalt  helyet  egy  deszka  előtt,  egy 
hasonlóan  öltözött  hórihorgas,  rosszképű  le- 
gény pedig  vad  ugrándozások  és  üvöltések 
közepette  késeket  és  baltákat  hajigált  feléje. 
Ez  az  úr  a  Fürge  Sasnak  nevezte  és  az  apache- 
törzsből  származónak  vallotta  magát.  Kellé- 

mesén  hátborzongató  mutatvány  volt,  cso- 
dáltuk a  legény  ügyességét  és  a  szép  leány 
bátorságát.  Mindezeken  felül  hamisítatlan  réz- 
bőrűeknek tartottuk  őket  és  ez  a  körülmény 
döntötte  el  sorsomat. 

Ki  nem  rajongott  valamikor  Vadölőért, 
Bőrharisnyáérti  és  az  Utolsó  Mohikánért?  Ki 
nem  gyászolta  Uncas  szomorú  halálát,  ki 
nem  adózott  tiszteletteljes  csodálkozással  a 
Nagy  Kígyó  eszének  és  Sólyomszem  roman- 
tikus becsületességének?  Ma,  amikor  ezeket 
a  sorokat  írom,  gyermekes  elérzékenyüléssel 
gondolok  vissza  arra  az  időre,  amikor  paj- 
tásaimmal nagy  és  bátor  indián-törzset  ala- 
kítottunk és  a  kis  Dunasziget  sűrű  bokraiból 
vakmerő  támadásokat  intéztünk  a  halvány- 
arcúak  ellen.  Emlékezem  a  keserű  lapuból 
készült  skalpokra,  a  tollas  fejdíszre  és  a  ro- 
vidnyelű  fokosokra,  amelyek  nálunk  a  toma- 
hawkot  helyettesítették.  Emlékszem  a  béke- 
pipára is,  amelyet  apámtól  loptam  és  amely- 
ben szárított  kukoricalevél  pótolta  a  do- 
hányt. 

Ebben  az  időben  én  voltam  a  Fekete  Borz. 

Amikor  először  jelentettem  ki  otthon,  hogy 
én  vagyok  a  Fekete  Borz,  szegény  édes  anyám 
sírni  kezdett,  édes  apám  pedig,  azzal  az  in- 
dokolással,  hogy   van   nekem   becsületes   ne- 


55 


vem  is,  kegyetlenül  elpáholt.  Csak  az  vígasz- 
talt, hogy  legjobb  barátomat,  a  Miskát,  aki 
alfőnök  volt  és  Varjutoll  névre  hallga- 
tott, szintén  elpáholták  odahaza.  Városunk- 
ban a  felnőttek  nem  rokonszenveztek  az  in- 
diánokkal, már  tudniillik  velünk,  benszülöt- 
tekkel,  mert  például  a  szép  Maggieba  a  fél- 
város szerelmes  volt.  Természetesen  én  is, 
Miska  is,  nem  szólva  az  indián  törzs  többi 
tagjáról.  Minket  különösen  az  vonzott,  hogy 
rézbó'rű  volt,  mint  mi  és  gyöngye  volt  a 
praírieknek,  amelyekről  annyit  olvastunk. 

—  Varjutoll,  —  mondtam  egy  szép  napon 
Mis  kának  —  ez  így  nem  mehet  tovább.  A  Fe- 
kete Borz  szerelmes  . . . 

—  Kibe  óh  nagy  fónök?  —  kérdezte  a  gaz- 
ember, mintha  sejtelme  sem  lenne  a  dologról. 

—  Maggieba,  a  prairiek  gyöngyébe  —  mond- 
tam panaszosan.  —  Maggie  szép,  mint  az 
antilop  (nem  nagyon  tudtam,  miféle  állat  ez  és 
hol  lakik),  a  Fekete  Borz  pedig  bús,  mint  egy 
ló.  Mit  szól  ehhez  Varjutoll? 

—  Varjutoll  gondolkozni  fog,  —  szólt  Miska 
és  tényleg  úgy  tett,  mintha  gondolkoznék. 
Majd  így  szólt  : 

—  Varjutoll  ketté  fogja  tépni  szívét.  Mert 
ő  is  szereti  Maggiet,  a  prairiek  gyöngyét,  de 
szereti    barátját,    a    Fekete    Borzot*    a   nagy 

főnököt  is.  Szerelme  éppen  olyan  erős,  mint 
barátsága.  De  Varjutoll  önzetlen  barát  és  nem 
akarja  útját  állani  a  Fekete  Borz  boldogságá- 
nak. Lemond  Maggieről,  a  prairiek  gyöngyé- 
ről a  Fekete  Borz  javára  . . . 

—  Köszönöm  Varjutoll !  —  suttogtam  meg- 
hatottam. —  A  Fekete  Borz  nem  fogja  soha 
elfelejteni . .  . 

Kezet  szorítottunk,  azután  elhatároztuk, 
hogy  megszöktetem  a  szép  Maggiet.  A  Duna- 
sziget egyik  félreeső  helyén  egy  düledező  viskó 
állt,  ezt  szemeltem  ki  wigwamnak.  Az  egész 
törzset  beavattam  tervembe  és  a  fiúk  való- 
ban önfeláldozó  készséggel  loptak  el  hazul- 
ról mindenfélét,  ami  egy  jól  berendezett  ház- 
tartáshoz kell.  Mindent  átvittünk  a  kunyhóba, 
sőt  Varjutoll  egész  nap  azon  törte  a  fejét, 
hol  lehetne  észrevétlenül  egy  zongorát  lopni, 
mert  ennek  szerinte  nem  lett  volna  szabad 
a  kunyhóban  hiányoznia.  De  amikor  kiderült, 
hogy  nem  tudok  zongorázni  és  a  zongora  be 
sem  fér  a  kunyhóba,  lemondott  erről  a  tervéről. 

Most  már  csak  Maggie  val  kellett  jó  barát- 
ságba keverednünk.  A  megismerkedés  úgy 
történt,  hogy  Varjutoll  meg  én  odalopóztunk 
a  cirkusz  hátulsó  részéhez,  ahol  Maggie  öl- 
tözködni szokott.  Fölálltam  a  Varjutoll  há- 
tára és  benéztem  a  kis  ablakon.  Maggie  el- 

sikította  magát,  én  megijedtem  és  leestem, 
amin  Maggie  jóízűen  kacagott.  A  jég  meg 
volt  törve,  én  össze  voltam  törve,  de  azért 
én  is  kacagtam. 

—  A  Fekete  Borz  imádja  a  Prairiek  Gyön- 
gyét, —  mondtam  azután  méltóságteljesen. 

—  Kicsoda?  —  kérdezte  Maggie. 

—  A  Fekete  Borz.  Az  én  vagyok.  Ez  pedig 
Varjutoll. 

—  Furcsa  nevek,  —  szólt  Maggie.  —  És 
mit  akartok  jó  gyermekek? 

Nem  felelhettünk,  mert  Maggie  hirtelen  el- 
tűnt. Az  ő  száma  következett.  Varjutoll  meg 
én  izgatottan  járkáltunk  föl-alá. 

—  Mit  gondol  a  Fekete  Borz,  —  kérdezte 
Varjutoll  —  bele  fog  egyezni  Maggie  a  szökésbe? 

—  Ha  szeret,  követni  fog,  —  mondtam 
határozottan.  Azután  hallgattunk  és  vártunk. 

Negyedóra  múlva  ismét  megjelent  a  Maggie 
érdekes  feje  az  ablakban. 

—  Itt  vagytok  még? 

—  Itt  vagyunk  és  nem  mozdulunk,  amíg 
válaszát  nem  hallottuk.  Szereti  a  Prairiek 
Gyöngye  a  Fekete  Borzot? 

—  A  Prairiek  Gyöngye  nem  szereti  a  Fe- 
kete Borzot,  a  Prairiek  Gyöngye  a  Fürge  Sast 
szereti ! 

Le  voltunk  sújtva.  Az  apache-törzsből  szár- 

mazó  Fürge  Sasra,  a  késeket  hajigáló,  rossz- 
képű  fiatalemberre  nem  is  gondoltunk.  Ő  volt 
a  szerencsés  vetélytárs ! 

—  A  Fekete  Borz  szomorú,  —  mondtam 
tompán.  —  Pedig  már  elkészítette  wigwamját 
a  nagy  folyó  mentén,  a  kis  sziget  közepén, 
hogy  oda  vezesse  szíve  hölgyét  ...  De  a  Nagy 
Szellem  nem  akarja  . .  . 

—  Sajnálom,  jó  gyermekek,  —  mondta 
ismét  Maggie  —  de  nem  segíthetek  rajtatok  . .  . 

—  Hát  nem  akar  velem  megszökni? 
Maggie  a  fejét  rázta : 

—  A  Prairiek  Gyöngye  nem  szökik  meg  (már 
megtanulta  tőlem  az  indián-stílust).  A  Fürge 
Sas  nagyon  búsulna. 

Ebben  a  pillanatban  megjelent  a  Fürge 
Sas  és  amikor  az  öltöző  ablaka  alatt  minket, 
nyurga  kamaszokat  meglátott,  igen-igen  hara- 
gos arcot  vágott. 

—  Ne  bántsd  őket,  —  csitította  Maggie.  — 
Ez  a  Fekete  Borz,  a  másik  pedig  a  Varjutoll. 
Nagy  törzsfőnök  mindakettő  . . . 

Elnevették  magukat.  Bájtunk  nevettek. 
Szégyentől  és  haragtól  pirulva  indultam  a 
hűséges  Varjutollal  a  város  felé.  Csak  egy- 
szer néztem  vissza  búsan,  szemrehányón.  A 
Prairiek  Gyöngye  éppen  akkor  csókolta  meg 
a  Fürge  Sast  . . . 

—  A  Prairiek  Gyöngye  megölte  a  Fekete 
Borz  szívét,  —  mondtam  szomorúan  Varju- 
tollnak.  —  Lopjatok  mindent  vissza  a  kunyhó- 
ból. Látod,  milyen  kár  lett  volna  a  zongorát 
kivinni? 

Varjutoll  szomorúan  bólintott,  de  láttam 
rajta,  hogy  kárörömét  alig  tudja  leleplezni. 
Másnap  haditörvényszók  elé  állítottam  az 
árulót,  harmadnap  in  effigie  agyonnyilaztuk. 
Valakin  ki  kellett  töltenem  mérgemet. 

Még  hat  esztendeig  boldogtalanul  szerel- 
mes voltam  a  szép  Maggieba,  aki  az  érkező 
fecskékkel  együtt  minden  tavasszal  hűségesen 
és  mind  gömbölyűbben  tért  vissza.  Nem  be- 
széltem többé  vele,  de  mindig  elnevette  ma- 
gát, valahányszor  meglátott.  Azután  fölkerül- 
tem a  fó'városba  jogásznak  és  hamarosan  el- 
felejtettem a  szép  Maggiet,  a  Fürge  Sast  meg 
azt  is,  hogy  valamikor  nem  egészen  dicstele- 
nül viseltem  a  Fekete  Borz  nevet. 

Vagy  két  hét  előtt  a  körúton  egy  termetes 
asszonyság  borult  a  nyakamba. 

—  Jézusom,  a  Fekete  Borz,  —  mondta  a 
legigazibb  öröm  hangján. 

Eögtön  ráismertem  Maggiera.  Szép  volt  még, 
de  kövér,  nagyon  kövér.  Elmesélte,  hogy  kény- 
telen volt  a  művészi  pályáról  lemondani,  mert 
úgy  elhízott,  hogy  az  ujjait  már  nem  tudta 

szétnyitni  és  így  nem  lehetett  közéjük  többé 
késekét  hajigálni. 

—  Van  nemezis!  —  kiáltottam  föl  diadal- 
masan. —  Ez  a  visszautasított  szerelem  átka. 
Mit  gondol,  Maggie  asszony,  ha  ma  megismé- 
telném ajánlatomat,  még  mindig  búsulna  a 
Fürge  Sas? 

Gyöngén  elpirult  és  elnevette  magát : 

—  A  Fürge  Sasnak  és  a  Prairiek  Gyöngyé- 
nek ma  kávémérése  van  a  Kottenbiller-utcában. 
Nagyon  boldogok  és  ha  a  Fekete  Borz  meg 
akarja  tekinteni  a  fióksasokat,  mindig  szíve- 
sen látják  wigwamjukban  . . . 


LEGENDA. 


Fönt,  a  fehér  és  rózsaszínű  felhőkkel  cif- 
rázott végtelen,  kék  magasságban,  ragyogó 
aranytrónusán  ült  az  Ür  és  szeráfok  legyez- 
gették  ó't  szárnyaikkal. 

A  távoli  zongorateremből  bizonytalan  han- 
gok szűrődtek  ki.  Ott  az  angyalok  kara  ská- 
lázott, karmesterük  pedig  mennyei  türelemmel 
kísérte  őket  a  zongorán.  A  jó  Isten,  aki  min- 
dent lát  és  mindent  hall,  egyszerre  fölnézett 
és  szigorúan  mondta  : 

—  Ez  a  hang  hamis  volt.  Hívjátok  ide  a 
karmestert ! 

A  karmester  lelkendezve  sietett  az  Űr  színe 
elé  és  aggódva  várta  az  Úr  parancsát. 

—  A  világ  teremtése  óta  folyton  énekel- 
tek, —  monda  az  Úr  - —  és  még  most  sem 
tudjátok  a  skálát.  Valaki  az  imént  hamisan 
énekelt.  Mondd  meg  karmester,  miként  tör- 
ténhetett ez? 

prr  0  uram,  —  rebegte  a  karmester  —  leg- 

tökéletesebb  teremtményeid  egyikének,  a  ló- 
nak, négy  lába  van  és  mégis  megbotlik.  Oly- 
kor-olykor a  hang  is  megbotlik,  félrelép  vagy 
eltéved  és  kizökken  rendes  kerékvágásából,  de 
azután  bűnbánón  visszatér  az  egyedül  bol- 
dogító igaz  és  helyes  útra.  És  te  Uram,  akinek 
kedvesebb  a  megtért  bárányka  .  . . 

—  Elég,  —  szólt  az  Űr  —  igazad  van. 
Ha  a  hang  bevallja,  hogy  vétkezett,  szívesen 
megbocsátok  neki.  Álljon  elő  az  angyalok 
kara ! . . . 

Az  angyalok  kara  előállott  és  hódolattal 
sorakozott  az  Ür  trónusa  előtt. 

—  Ki  énekelt  az  imént  hamisan?  —  kér- 
dezte az  Úr. 

Az  angyalok  hallgattak  és  pirulva  néztek 
egymásra.  Nagyon  röstelték  a  dolgot,  mert  a 
világ  teremtése  óta  folyton  énekeltek  és  ime, 
még  ma  sem  tudták  rendesen  a  skálát!  Meg- 
zavarodva forgatták  a  kottát,  egymást  lökdös- 
tek könyökükkel  és  tanácstalanul,  szégyen- 
kezve sütötték  le  szemüket.  A  karmester 
megvakarta  a  fejét. 

—  Mi  ez?  —  kérdezte  az  Ür  haragosan.  — 
Senki  sem  jelentkezik? 

Nem,  nem,  senki  sem  jelentkezett.  Az  an- 
gyalok talán  maguk  sem  tudták,  ki  a  bűnös, 
a  bűnös  pedig  megátalkodottan  titkolta  ret- 

tenetes  bűnét.  Mindenki  hallgatott,  mélységes 
csönd  volt  az  egész  menyországban. 

Az  Ür  —  akinek  gyerekjáték  lett  volna 
rámutatni  a  bűnösre  —  rettenetes  haragra 
gyúlt.  Szeme  vilámlott,  hangja  menydörgött : 

—  Haszontalan  népség,  makacs  és  meg- 
átalkodott gonosztevők!  El  vagytok  csapva! 
Mind,  mind,  kivétel  nélküL  A  karmester  is. 
Majd  megtanítalak  én,  hamisan  énekelni  és 
be  nem   vallani!   Takarodjatok  színem   elől! 

Az  angyalok  sírva  távoztak,  a  karmester 
lehorgasztott  fejjel  ment  utánuk  . . . 

—  Ó  uram,  —  szólalt  meg  Gábor  arkangyal 
aggódó  arccal  —  ki  fog  neked  énekelni  most, 
hogy  az  egész  kart  elbocsátottad? 

—  Az  ám,  —  tűnődött  az  Úr  —  erre  nem 
gondoltam.  De  valahogyan  majd  csak  segí- 
tünk magunkon. 

És  a  szeráfokhoz  fordult : 

—  Nem  tudtok  énekelni? 

—  Nem,  ahhoz  nem  értünk,  —  felelték 
ezek  búsan.  —  Mi  csak  legyezni  tudunk. 

Az  Úr  elgondolkozott : 

—  Baj,  baj!  De  talán  vannak  itt,  az  üd- 
vözült lelkek  között  híres  énekesek  vagy  jeles 
énekesnők,  akik  énekükkel  szórakoztatnának 
minket? 

—  Ó  uram,  —  szólt  Gábor  arkangyal  — 

jól  tudod,  hogy  azok  mind  a  poklok  mélysé- 
ges fenekére  kerülnek  . . . 

—  Igaz,  igaz,  —  bólogatott  az  Ür  szomo- 
rúan. —  De  ez  mégis  csak  boszantó!  Mert 
néhány  bűnöst  száműztem  innen,  soha  többé 
ne  gyönyörködhessem  az  énekben? 

—  Talán  mégis  van  rá  mód,  —  tünó'dött 
Gábor  arkangyal. 

—  Beszélj,  fiam! 

—  Én  talán  lemennék  a  földre  és  onnan 
hoznék  föl  néhány  jóhangú  ügyes  leányt .  . . 

Az  Úr  arca  kiderült : 

—  Az  ötlet  nem  rossz.  Szaladj  fiam,  estére 
talán  meg  is  jöhetsz  velük . . . 

Gábor  arkangyal  nyomban  leszállt  a  földre 
és  fölkereste  Budapest  leghíresebb  színházi 
ügynökét. 

—  Ez  a  legegyszerűbb  módja,  —  mondta 
magában,  amikor  a  homályos  kis  irodába  be- 
nyitott. —  A  színházigazgatók  is  így  csinál- 
ják .. . 

A  színházi  ügynök,  róka-képű,  alacsony, 
vörös  emberke,  gyanakodva  nézett  az  isme- 
retlenre. 

—  Mivel  szolgálhatok?  —  kérdezte  bizal- 
matlanul. 

—  Leányokat . . .  leányokat  szeretnék  szer- 
ződtetni a ...  a  külföldre  ...  —  dadogta  az 

arkangyal    kissé   megzavarodva    a    szokatlan 
megbízástól. 

Az  ügynök  ravaszul  pislogott. 

—  A  ...  a  külföldre?  —  kérdezte  gúnyosan. 

—  Igen,  a  külföldre,  —  mondta  az  arkan- 
gyal ártatlanul.  Azt  csak  nem  mondhatja  meg 
neki,  hogy  a  lányokat  a  menyországba  akarja 
szerződtetni ! 

—  A  ...  a  külföld  alkalmasint  Oroszország, 
ugy-e?  —  érdeklődött  az  ügynök. 

—  Igen,  Oroszország,  —  kapott  a  szón  az 
angyal. 

Az  ügynök  szigorúan  nézett  rá,  azután  be- 
csapta a  nagy  könyvet,  amely  az  asztalon, 
előtte  feküdt. 

—  Abból  semmi  sem  lesz,  —  mondta  ha- 
tározottan. —  Hogy  azután  én  is  bajba  ke- 
rüljek? Köszönöm  szépen.  Ismerem  én  az 
efajta  szerződéseket  .  . .  Külföldre  . . .  Orosz- 
országba! Tudja,  mi  ennek  a  becsületes  neve? 

—  Nem  tudom,  kérem  szépen,  —  rebegte 
az  angyal  megszeppenve. 

—  Leány  kereskedés.  Most  pedig  .  . . 

Nem  fejezte  be  a  mondatot,  de  olyan  fe- 
nyegetően nézett  az  angyalra,  hogy  az  ijedten 
hátrált  az  ajtóig. 

—  Leánykereskedő!  —  zúgta  az  ügynök 
fölháborodva. 

A^Tündérlaki  lányok.  5 

Az  angyal  fülig  pirult,  amikor  a  súlyos  vá- 
dat meghallotta.  De  nem  akart  az  ügynökkel 
vitatkozni  és  szó  nélkül  lesietett  a  lépcsőn. 

—  A  dolog  nem  olyan  könnyű,  mint  kép- 
zeltem, —  elmélkedett  odalent.  —  Menjek 
egy  másik  ügynökhöz?  Hogy  még  egyszer 
halljam . . .  nem,  nem.  Mit  csináljak?  Nem 
szeretnék  üres  kézzel  hazamenni . .  . 

Ahogy  mélán  és  szomorúan  állt  egy  gáz- 
lámpa tövében,  egyszerre  hangos  nevetést  hal- 
lott. Fölnézett  és  öt  egészen  egyforma  és 
egészen  szőke  kis  lányt  pillantott  meg.  Bébé- 
kalap  volt  a  fejükön,  sötétkék  köpönyeg  göm- 
bölyű vállukon  és  fekete  harisnyájuk  sárga 
félcipőben  végződött.  Babaarcukból  két  nagy 
kék  szem  mosolygott  az  angyalra.  Az  angyal 
kíváncsian  nézett  rájuk  és  amikor  a  lányok 
észrevették,  már  nemcsak  a  szemükkel  moso- 
lyogtak, hanem  a  szájukkal,  a  lelkükkel,  egész 
lényükkel.  Az  angyal  nekibátorodott  és  meg- 
szólította őket : 

—  Kik  vagytok,  szép  kis  lányok? 
Az  öt  kis  lány  karban  felelte : 

—  Mi,  uram,  az  öt  Csilicsali -nővérek  va- 
gyunk és  minden  este  az  orfeumban  énekel- 
tünk. De  szerződésünk  tegnap  lejárt  .és  most 
külföldre  készülünk,  Oroszországba,  ahol  még 
vannak  igazi  műbarátok  .  .  . 

Az  angyal  remélni  kezdett : 

—  Hátha  jobb  szerződést  tudok  nektek? 
Akartok  ma  este  egy  nagyon  hatalmas,  na- 
gyon nagy  úrnál  énekelni? 

—  Szívesen. 

—  Gazdagon  meg  fog  ajándékozni  titeket. 
Tudtok  valami  szép  templomi  éneket  vagy 
zsolozsmát? 

—  Nem,  uram,  ilyesmit  nem  tudunk.  De 
tudunk  nagyon  bohókás  és  csintalan  dalokat 
a  kis  malacról,  a  bolond  szüzekről,  a  fiatal 
lányokról,  akik  modellt  állnak  a  festőknek 
és  a  meggondolatlan  Bertáról,  aki  elment  a 
moziba  .  . . 

—  Most  már  mindegy,  akármit  tudtok,  ve- 
lem jöttök  . .  . 

Az  öt  Csilicsali-nővér  úgy  érezte,  hogy  va- 
lami forgószél  kapja  el  és  viszi  föl  őket  a 
magasba,  mind  magasabbra,  a  háztetők,  a 
telefondrótok,  a  kémények  és  a  felhők  föle, 
rettenetes  sebességgel  és  mégis  lágya:^  mintha 
hintaszékben  repülnének  a  csillagok  felé.  Mi- 
kor először  lenéztek,  a  föld  már  csak  akkora 
volt,  mint  egy  cseresznye-mag.  Mikor  másod- 
szor lenéztek,  lent  a  mélységben  látták  az  ég 
minden  csillagát,  mint  amikor  az  ember  nyári 
éjjel  a  Gellérthegyről  néz  le  a  Dunára.  Mikor 
harmadszor  lenéztek,  már  nem  láttak  semmit, 

de  az  orruk  előtt  nagy  kapu  volt  és  a  ka- 
puban ott  állt  a  nagy  kulccsal  Szent  Péter, 
akit  még  az  iskolából  ismertek,  a  szentképek- 
ről. És  mellettük  ott  állt  most  az  angyal, 
aki  hozta  őket,  a  maga  fényességében  és  su- 
gárzásában és  intett  Szent  Péternek.  És  a 
menyország  kapusa  a  fejét  csóválta  és  gyana- 
kodva nézett  az  öt  Csilicsali-nővérre,  de  mégis 
csak  kinyitotta  a  kaput.  És  a  Csilicsali-nővérek 
sárgacipős  és  feketeharisnyás  lábukkal  átlép- 
ték a  küszöböt  és  valami  édes  borzongás, 
valami  izgató  és  gyönyörűséges  szédülés  fogta 
el  őket,  amikor  megtudták,  hogy  a  menyor- 
szágban vannak.  Az  arkangyal  odavitte  őket 
az  Úr  trónusa  elé.  És  az  Úr  megörült,  amikor 
az  angyalt  meglátta  : 

—  Megjöttél  valahára? 

—  Meg,  Uram  és  elhoztam  neked  a  híres 
Csilicsali-nővéreket,  hogy  énekükkel  szóra- 
koztassanak .  . . 

—  Előkeljetek  hát  valamit,  gyermekeim,  — 
szólt  az  Úr  jóindulattal. 

A  Csilicsali-nővérek  egymásra  néztek,  az- 
után bátran  rákezdtek  arra  a  népszerű  nótára, 
amellyel  az  egész  világot  meghódították : 

«Öt  piciny  leányrul 

Deli,  dali,  dal, 

Ez  az  öt  piciny  lány 

Csili,  csali,  csal. 

Igaz,  hogy  a  hangunk  táncol, 

Hanem  azért  van  sikerünk, 

Mert  cserébe,   kárpótlásul, 

A  lábunkkal  énekelünk ...» 

—  Ejnye,  ejnye!  —  mondta  az  Ür  vala- 
melyest megdöbbenve,  mert  ilyen  dal  még 
nem  hangzott  el  a  menyországban. 

—  Lássuk  csak  .  . .  lássuk  csak  a  második 
versszakot,  —  feszengett  Gábor  arkangyal. 

A  Csilicsali-nővérek  meg  voltak  elégedve  a 
hatással  és  még  bátrabban  folytatták: 

«Öt  piciny  leányka, 
»         Fürge,  mint  a  hal, 
Ez  az  öt  piciny  lány 
Csili,  csali,  csal. 
Bár  a  hangunk  fátyolozott, 
A  sikerben  ez  nem  gátol, 
Mert  cserébe  kárpótlásul 
A  lábunkon  nincsen  fátyol ...» 

—  No  lám !  —  mondta  az  Űr  meglepődve.  — 
Hát  ez  így  van  nálatok,  odalent  a  földön? 

—  így  van  ez,  Uram!  —  felelték  a  Csili- 
csali-nővérek. 

—  A  hang  nem  olyan  fontos? 

—  Dehogy  az,  Uram!  Hát  van  nekünk 
hangunk?   Te  tudod  legjobban,  hogy  nincs. 

—  És  ha  valaki  hamisan  énekel,  az  .  . .  az 
nem  baj? 

—  Dehogy  baj,  Uram!  Mi  mindig  hamisan 
énekelünk. 

—  Ebben  az  esetben,  gyermekeim,  —  mondta 
az  Úr  nyájasan  —  menjetek  a  pokolba!  Gá- 
bor, vidd  őket  vissza  oda,  ahonnan  hoztad. 
Ha  úgyis  mindegy,  már  csak  megmaradok  az 
angyalaim  mellett. 

És  az  arkangyal  visszavitte  az  öt  Csilicsali- 
nővért  a  gázlámpa  tövébe. 


A  HARMADIK. 


Az  1762.  év  gyönyörűen  köszöntött  be, 
mert  már  január  első  napjaiban  volt  miről 
pletykázniok  Paris  nemes  gavallérjainak  és 
az  udvar  hölgyeinek.  Madame  Doublet  de  Per- 
san  híres  szalonjába  maga  Bachaumont  mes- 
ter vitte  el  a  szenzációs  hírt.  Az  újságírók 
ősapja  könnyed  gráciával  mondta  el,  hogy 
Sophie  Arnould  szakított  a  kedvesével,  La- 
raguais  gróffal.  Madame  Doublet  álmélkodott, 
a  kellemes  Voisenon  abbé  szörnyűködött, 
Pidansat  de  Mairobert  a  vállát  vonogatta, 
senki  sem  akarta  elhinni,  hogy  a  dolog  meg- 
történt. Pedig  mégis  igaz  volt. 

A  nagy  színésznőknek  kis  grófokkal  és  a 
kis  színésznőknek  nagy  grófokkal  való  vi- 
szonya már  akkor  is  pontosan  be  volt  jegyezve 
a  köztudatba,  mindazokkal  a  változásokkal 
egyetemben,  amelyek  e  viszonyokon  keresz- 
tül mentek.  A  nemes  urak  és  hölgyek  gáláns 
kalandjait  nemcsak  a   közönség  nézte  mohó 

figyelemmel,  hivatalosan  is  ellenőrizték  ké- 
mek, rendőrök.  Mindenkiről  tudták,  hogy  a 
nap  és  az  éjszaka  minden  órájában  hol  van 
és  mit  csinál.  Egész  Paris  egyetlen  nagy  háló- 
szoba volt,  amelynek  titkaiba  millió  kíváncsi 
szem  kandikált  be.  Szerelmi  életét  mindenki 
a  legnagyobb  és  legérdeklődőbb  nyilvánosság 
előtt  élte  le. 

Ilyenformán  mindenki  nagyon  jól  tudta, 
hogy  gróf  Laraguais  volt  a  nagyszerű  éne- 
kesnő első  és  egyetlen  szerelme,  amire  La- 
raguais grófné,  a  művésznő  lelkes  tisztelője, 
maga  is  jelentékenyen  büszke  volt.  Egy  kicsit 
talán  ő  maga  volt  oka  ennek  a  viszonynak  ; 
addig  magasztalta  férjének  Arnould  kisasz- 
szony  bájait  és  erényeit,  amíg  a  nemes  gróf 
beleszeretett  az  énekesnőbe,  akinél  méltóság- 
teljesebb és  fenségesebb  —  éppen  Bachaumont 
mester  szerint  —  színpadon  még  nem  volt. 
Mindenki  rendületlenül  hitte  e  viszony  örökké- 
valóságát, bár  az  sem  volt  titok,  hogy  a  gróf 
rettenetes  féltékenységgel  ellenőrizte  kedve- 
sének minden  lépését.  Gyanakodással  és  gya- 
núsításokkal keserítette  az  énekesnőt,  aki  jó 
volt  és  hűséges.  Ez  a  két  erény  akkortájt 
meglehetősen  gyéren  termett,  éppen  ezért  az 
énekesnőt  nagyon  bosszantotta,  kétségbeej- 
tette kedvesének  idegessége  és  nyugtalansága. 

Hovatovább  elviselhetetlennek  ítélte  ezt  a 
helyzetet  és  amikor  a  nemes  gróf  egy  szép 
napon  valami  dologban  Genfbe  utazott :  sza- 
kított vele. 

Még  pedig  végérvényesen,  úgy,  hogy  a  ki- 
békülést, a  visszatérést  mindenkorra  lehetet- 
lenné tegye.  Ezért  rögtön  egy  másik  udvarló 
karjába  vetette  magát,  mint  akit  a  haláltól 
való  félelem  kerget  az  öngyilkosságba.  Ez 
az  új  udvarló  a  híres  Bertin  volt,  a  század 
legbőkezűbb  és  legszerencsétlenebb  szerel- 
mese, aki  minden  igyekezetével  sem  tudott 
olyan  jó  lenni  az  asszonyokhoz,  amilyen  rosz- 
szak  azok  ő  hozzá  voltak.  Legutolsó  kedvese, 
a  bűbájos,  de  becstelen  Hus  kisasszony,  a 
Comédie  Fran?aise  legrosszabb  színésznője, 
nyakra-főre  csalta  és  Bertin  most  úgy  me- 
nekült Arnould  kisasszonyhoz,  mint  a  Becsü- 
letesség és   Jóság  istenasszonyához. 

A  szakítás  tehát,  amelynek  hírén  egész 
Paris  fölzúdult,  megtörtént.  És  az  énekesnő 
a  legjobb  szándékkal  fáradozott  azon,  hogy 
Bertint  boldoggá  tegye.  De  miért,  hogy  a 
legjobb  nőnek  sem  rokonszenves  a  jóság  és 
gyöngédség  ;  miért,  hogy  minél  több  figyelem- 
mel és  odaadással  rajongunk  valakiért,  annál 
unalmasabbnak  és  kiállhatatlanabbnak  lát 
minket?  Miért,  hogy  a  nők  csak  azokat  sze- 

rétik,  akik  gyötrik  és  kínozzák  őket,  akik  ta- 
posnak rajtuk  és  a  vérüket  szívják?  Miért 
a  zsarnokokat  és  a  hűtleneket,  miért  a  ka- 
landorokat és  a  csirkefogókat?  Arnould  kis- 
asszony sehogyan  sem  érezte  jól  magát  abban 
a  tejjel-mézzel  folyó  Kánaánban,  amellyé  Ber- 
tin  az  életét  varázsolta  és  rövidesen  utálni 
kezdte  nagylelkű  szerelmesét. 

Annál  is  inkább,  mert  Laraguais  gróf  egy- 
általában nem  akart  belenyugodni  a  szakí- 
tásba. Mikor  elbocsátó  levelét  megkapta,  sür- 
gősen hazajött  Genfből,  fölkereste  kedvesét, 
aki  akkor  már  a  Bertin  kedvese  volt  és  ret- 
tenetes lármát  ütött.  Arnould  kisasszony  azon- 
ban hajthatatlan  maradt  és  a  jelenet  azzal 
végződött,  hogy  az  énekesnő  a  gróftól  ka- 
pott pazar  ékszereket  visszaküldte  a  gróf- 
nénak. 

Ez  aztán  annyira  kihozta  a  sodrából  a  ne- 
mes grófot,  hogy  nemes  emberhez  igazán  nem 
illő  cselekedetet  művelt.  Levelet  írt  a  művész- 
nőnek és  kemény  szavakká  jfigyelmeztette  arra, 
hogy  az  ékszereken  felül  adja  vissza  a  hin- 
tót is,  meg  a  négy  lovat,  amely  addig  az  ope- 
rába röpítette. 

És  azzal  együtt  mindent,  mindent,  amit 
valaha  tőle  kapott. 

Arnould    kisasszony    végtelenül    fölháboro- 

dott  a  gróf  levelén.  Pénzzé  tett  mindent,  sőt 
adósságokat  csinált,  csak  azért,  hogy  a  gróf- 
nak mindent  visszaadhasson,  még  a  ruhákat 
is,  amelyeket  a  gróf  neki  csináltatott.  (Enyhíti 
a  dolgot  az,  hogy  adósságait  a  gavallér  Ber- 
tin  rögtön  átvette.)  Utolsónak  küldte  vissza 
a  négylovas  hintót,  a  bakra  felültette  a  ko- 
csist, meg  az  inast,  magába  a  hintóba  pedig 
beültette  a  két  gyermekét,  azt  a  két  gyerme- 
ket, akinek  Laraguais  gróf  volt  az  apja. 

—  így!  Most  mindent  visszaadtam  neki,  — 
mondta  keserűen  és  lelke  mélyén  megint  sze- 
retni kezdte  a  grófot. 

A  két  gyermeket  a  grófné  vette  át.  Neki 
nen^  voltak  gyermekei  és  amikor  a  két  ki- 
csit meglátta,  sírva  fakadt.  Nyomban  befo- 
gatott, fölkereste  az  énekesnőt  és  megnyug- 
tatta, hogy  a  két  gyermeket  úgy  fogja  sze- 
retni, mintha  az  övé  volna.  A  grófot  is  na- 
gyon meghatotta  kedvesének  ez  a  cseleke- 
dete. 

Elszégyelte  magát.  Találkáért  könyörgött, 
sőt  a  feleségét  küldte  az  énekesnő  nyakára. 
Laraguais  grófné  esdő  szavának  már  nem  tu- 
dott ellentállni  az  énekesnő  és  megigérte, 
hogy  még  egyszer,  utoljára,  beszél  a  gróffal. 
Ekkor  már  érezte,  hogy  csak  a  grófot  szereti. 
És  amikor  a  gróf  belépett  hozzá,  már  meg- 

bocsátott  neki,  mielőtt  annak  módjában  lett 
volna  bűneit  megbánnia  és  kegyelemért  es- 
dekelnie. De  ebben  a  percben  Arnould  kis- 
asszony még  hideg  volt  és  fenséges.  És  amikor 
a  gróf  bocsánatot  akart  tőle  kérni,  ridegen 
félbeszakította. 

—  Ám  jó,  —  mondta  a  gróf  —  hagyjuk 
a  dolog  érzelmi  részét.  De  gazságot  is  kö- 
vettem el  ön  ellen,  megloptam  és  megrabol- 
tam, olyan  dolgokat  követeltem,  amikhez  nem 
volt  jogom  .  .  . 

—  Ezt  is  hagyjuk!  Bár  éppen  ez  az,  amiért 
az  utolsó  találkozásba  beleegyeztem  . . . 

—  Annál  jobb  —  kapott  a  szón  a  gróf, 
aki  azt  hitte,  hogy  Arnould  kisasszony  ^íost 
mindent   visszavesz  tőle. 

—  Ön  félreértett  .  .  .  erről  szó  sem  le- 
het —  tiltakozott  az  énekesnő,  amikor  a  gróf 
a  régi  kincseket  újakkal  megtoldva  újra  föl- 
ajánlotta neki. 

—  Ha  ezt  nem  akarja,  fogadjon  el  tőlem 
valami  évi  járadékot,  amellyel  megélhetését, 
jövőjét  gazdagon  biztosíthatom  . . . 

- —  Nem  .  .  .  nem  . . .  tévedés  van  a  do- 
logban .  .  .  Nem  azért  akartam  önnel  talál- 
kozni, hogy  bármit  is  elfogadjak  öntől .  .  . 
ellenkezőleg,  én  akarok  még  valamit  vissza- 
adni .  . . 

A  gróf  meglepődve  ós  sértődötten  ug- 
rott föl : 

—  Soha! 

Az  énekesnő  szelíden  és  különösen  mo- 
solygott : 

—  Visszaveszi .  . .  fogadni  mernék  rá,  hogy 
visszaveszi .  .  .  csakhogy,  sajnos,  nincs  mó- 
domban, hogy  rögtön  visszaadjam  ...  az  ön 
nagylelkű  elnézésére  és  baráti  előzékenységére 
számítok,  amikor  arra  kérem,  hogy  ez  utolsó 
adósságom  letörlesztésére  engedélyezzen  ne- 
kem egy  kevés  időt  .  .  . 

A  gróf  zavartan  nézett  az  énekesnőre.  Sej- 
telme sem  volt  arról,  hogy  mi  lehet  ez  az 
utolsó  adósság?  Hiszen  visszakapott  min- 
dent. 

—  Nem  tudom  . . .  nem  értem  .  .  .  nem  em- 
lékszem ...  —  mondta  határozatlanul. 

—  Nem  emlékszik  .  .  .  nem  tudja,  —  mo- 
solygott most  az  énekesnő.  —  Hát  én  meg- 
mondom. Ez#  az  utolsó  adósság  az  ön  har- 
madik gyermeke  .  . . 

Most  a  gróf  térdre  borult  és  csókolni  kezdte 
az  énekesnő  ruháját,  kezét.  Sírt.  A  két  sze- 
relmes összebékült  és  mohóbban  és  forrób- 
ban egyesült,  mint  valaha.  És  ahogy  szakítá- 
suknak a  híre  végig  viharzott  egész  Parison, 
azonmód  most  a  kibékülés  örömében  tombolt 


mindenki,  akinek  az  opera  és  a  királyi  udvar 
kulisszáihoz  némi  köze  volt.  A  legboldogabb 
Laraguais  grófné  volt. 

A  nevezetes  utolsó  adósságot  azonban  az 
énekesnő  sohasem  fizette  meg  a  grófnak.  Ta- 
lán nem  is  volt  igazi  adósság  . . . 


MESE  A  GAZDAG  KÖLTŐBŐL 
ÉS  A  SZEGÉNY  KÖLTŐBŐL. 


Élt  valamikor  Bagdadban,  amelyet  nevez- 
nek Békesség  Városának  is,  két  költő,  a  köl- 
tők között  és  az  egyik  szegény  volt,  a  másik 
gazdag.  És  mindakettőt  Izsáknak  hívták.  És 
a  szegény  sovány  volt  a  soványság  minden 
soványságával,  a  gazdag  ellenben  kövér  a  kö- 
vérség minden  kövérségével.  Miért  is  az  em- 
berek nevezték  az  egyiket  Sovány  Izsáknak, 
a  másikat  pedig  Kövér  Izsáknak,  a  hatalom 
és  a  dicsőség  azonban  Allahé,  aki  teremte  a 
világot. 

Abban  az  időben  Al-Mutavakill  volt  a  ka- 
lifa, emléke  legyen  áldott.  Emberséges  ember 
volt,  szolgája  a  prófétának,  aki  egyetlen.  És 
amit  a  próféta  mondott,  azt  a  kalifa  meg- 
toldotta a  maga  tapasztalásával,  mondván : 
«Négy  dolgok  kedvesek  az  én  lelkemnek : 
ifjúság,  illat,  ital  és  imádság.»  így  élt  ma- 
melukjai  és  rabnői,  vezérei  és  tanácsadói  kö- 


zött  és  bátorsága  olyan  volt,  mint  a  megbántott 
tigrisé,  nagylelkűsége  ellenben,  mint  a  ne- 
mes oroszláné.  És  kedvelte  a  hárfás-leányok 
és  fuvolások  muzsikáját,  a  táncosnők  hajla- 
dozását,  a  költők  verseit  és  a  bölcsek  elmés- 
ségét.  De  minden  költők  között  legjobban 
kedvelte  Kövér  Izsákot,  a  gondok  és  keserű- 
ségek irgalmatlan  gyilkosát,  a  fölszárított 
könnyek  atyját.  És  sok  nehéz  arany-dinárok- 
kal fizette  verseit  és  elhalmozta  őt  kegyének 
kegyeivel,  adván  néki  pazar  köntösöket,  méltó- 
ságokat és  jövedelmeket,  eunuhokat  és  rab- 
nőket, drágaköveket  és  nemes  paripákat,  mert- 
Kövér  Izsák  versei  igazán  rendkívüliek  vol- 
tak, öröm  a  fülnek  és  gyönyörűség  a  szívnek. 
És  így  éltek  sok  esztendőkig. 

Egy  éjszaka  nagy  szomorúság  nehezedett 
a  kalifa  szívére.  Összeveszett  kedves  rabnőjé- 
vel, kit  neveztek  Halvának,  Édesnek.  És  álom- 
talanúl  járkált  palotájának  márványfolyosóin 
és  kertjének  szökőkútai  között,  gránátalmák 
alatt.  És  mind  nyugtalanabb  lett  és  a  végén 
már  nem  tudott  mit  csinálni  és  nem  tudott 
mihez  fogni,  és  zokogni  szeretett  volna,  zo- 
kogni. És  szomorúságában  elküldött  Kövér 
Izsákért  és  az  eunuhok  megragadták  a  köl- 
tőt és  kicipelték  ágyából  és  a  kalifa  elé  vezet- 
ték.   És    a    költő   megcsókolta    a    kalifa    két 

keze   között   a   földet    és   a   kalifa  így   szólt 
hozzá : 

—  Mondj  nekem  néhány  sort  álmatlan- 
ságomról és  annak  okáról! 

És  Kövér  Izsák  azt  felelte : 

—  Tiéd  a  parancs,  enyém  az  engedel- 
messég ! 

És  beszélni  akart  és  rögtönözni  akart,  de 
életében  eló'ször,  semmi  sem  jutott  eszébe. 
Mert,  hogy  így  belehízott  és  belekövéredett 
a  jómódba  és  a  kalifa  kegyeibe,  igen-igen 
meglustult  és  elméssége  megbénult  és  lele- 
ményessége megsántult  és  fantáziája  köszvé- 
nyesen  vánszorgott  és  a  gondolatok,  amelyek 
eddig  engedelmes  szolgái  voltak,  most  meg- 
szöktek agyának  palotájából  és  a  rímek,  ame- 
lyek eddig  alázatos  rabnői  voltak,  most  da- 
cosan bezárkóztak  háremükbe  és  orruk  he- 
gyét sem  dugták  ki.  És  Kövér  Izsák  csak 
köszörülte  a  torkát  és  köhécselt  és  krákogott, 
amíg  a  kalifa  éktelen  haragra  lobbant  és  rá- 
ordított : 

—  Te,  gyalázatos  kutya,  csak  az  ígérettel 
vagy  engedelmes,  a  cselekedettel  nem?  Az  a 
hála  végtelen  jóságomért,  hogy  most  úgy  tá- 
togatod a  szájadat,  mint  egy  kövér  ponty, 
de  hang  nem  hagyja  el  fogaid  kerítését  és 
nyelved  kapuját?  Eögtön  mondj  nékem  né- 

A  Tündérlaki  lányok.  6 

hány  sort  álmatlanságomról  és  annak  okáról, 
ha  azt  nem  akarod,  hogy  fekete  eunuhom  le- 
üsse hitvány  fejedet. 

És  Kövér  Izsák  megreszketett  egész  testé- 
ben és  könyörögve  mondta : 

—  Óh,  minden  idők  királya,  enyém  a  bűn 
és  tied  a  kegyelem.  Ha  ki  nem  tud  rögtön 
fizetni,  az  kap  egynapos  halasztást  vagy  két- 
napos halasztást  vagy  háromnapos  halasztást, 
a  törvény  szerint.  És  én,  minden  szolgáid 
között  a  legutolsó  és  minden  adósok  között 
a  legszerencsétlenebb,  csak  három  órát  ké- 
rek tőled,  hogy  összeszedhessem  lelkem  kin- 
cseit és  kiválogathassam  elmém  legszebb  gyé- 
mántjait és  letéphessem  szívem  legüdébb  ró- 
zsáit, örömödre  és  vígasztalásodra. 

—  Jól  van,  —  mondta  a  kalifa  —  megadom 
a  három  órát. 

És  Kövér  Izsák  újra  megcsókolta  a  kalifa 
két  keze  között  a  földet  és  nehéz  szívvel  ki- 
ment az  éjszakába  és  tanácstalanul  bolyon- 
gott a  város  utcáin  és  nem  tudott  mihez 
fogni  és  zokogni  szeretett  volna,  zokogni, 
mert  hasztalanul  törte  fejét,  nem  jutott  eszébe 
semmi.  És  elmúlt  egy  óra  és  elmúlt  a  második 
óra  és  elmúlt  a  harmadik  óra  fele  és  Kövér 
Izsák  leült  egy  kőre  és  sírni  kezdett,  mint 
aki  dőre.  És  ahogy  sírdogált,  egyszerre  pana- 

szos  hangokat   hallott  és  valaki  a  messzeség 
messzeségében  ezt  a  dalt  énekelte : 

Keresem  az   álmot,   az   álom  kikerül, 
Mint  rémült  gazella  fut  a  vadász  elül, 
Keresem,  kergetem,  hajszolom  reggelig, 
Az  idő  eltelik, 

Lelkem  a  küzdésben   elfárad,   kimerül, 
Őh,  te  fényesszemü,  ragyogó  kristályom, 
Mikor  te  elborulsz,   elkerül  az  álom, 
Mikor  te  rámnevetsz,  bús  orcám  földerül. 

És  amikor  Kövér  Izsák  meghallotta  ezt  a 
dalt,  amelyet  soha  azelőtt  nem  hallott,  arca 
megszélesedett  a  boldogságban  és  szíve  uj- 
jongott. És  futni  kezdett  kövérségének  min- 
den kövérségével  a  kalifa  palotája  felé  és 
megérkezett  a  kalifa  elé  a  harmadik  óra 
utolsó  percében.  És  ölébe  vette  lantját,  mint 
anya  a  gyermekét  és  ujjai  a  sebesség  sebes- 
ségével szaladtak  végig  a  húrokon.  És  el- 
mondta a  kalifának  a  verset,  amelyet  az  éj- 
szakában hallott  és  amelyet  fölösleges  ismé- 
telni és  a  kalifa  csodálkozott  és  álmélkodott 
és  így  szólt  : 

■ —  Allahra  és  a  prófétára,  óh  Kövér  Izsák, 
mégis  csak  te  vagy  a  legnagyobb  költó'  mind- 
azok között,  akik  a  szívekbe  látnak.  Mert  ál- 
matlanságom oka  csak  az  én  fényesszemű, 
ragyogó  kristályom,  Halva,  akivel  összevesz 

tem  és  akivel  most  rögtön  ki  fogok  békülni, 
ha  a  Mindenható  is  úgy  akarja. 

És  gazdagon  megajándékozván  Kövér  Izsá- 
kot, békességgel  elbocsátotta,  míg  ő  maga 
üzenetet  üzent  Halvának.  És  az  eunuh  el- 
rohant az  üzenettel  és  a  válasz  fele-úton  ta- 
lálkozott a  kalifával,  aki  szívének  türelmet- 
lenségében az  eunuh  után  sietett.  És  Halva 
alázatos  szerelemmel  közeledett  az  ő  urához, 
akit  megbántott  és  a  kalifa  vele  töltötte  az 
éjszakát  és  boldog  volt  a  boldogság  teljessé- 
gében. 

És  másnap  éjjel,  amikor  barátaival  lak- 
mározott, visszagondolt  az  elmúlt  éjszaka 
gyönyörűségeire  és  így  szólt  Kövér  Izsákhoz  : 

—  Mondj  nékem  néhány  sort  arról,  akit 
szeretek  és  rajzold  le,  hogy  minden  szépsé- 
geit lássam. 

És  Kövér  Izsák  azt  felelte : 

—  Tiéd  a  parancs,  enyém  az  engedel- 
messég. 

És  beszélni  akart  és  rögtönözni  akart,  de 
megint  csak  dadogni  kezdett  és  köhécselt  és 
a  torkát  köszörülte  és  krákogott  és  hápogott, 
mert  nem  volt  mondanivalója  és  agya  az 
üresség  ürességével  volt  tele.  Miért  is  a  kalifa 
rettenetes  dühvel  mondta : 

—  Hazug  kutya,  már  megint  úgy  állsz  itt, 

mint  az  oktalan  állat?  Eögtön  mondj  nékem 
néhány  sort  arról,  akit  szeretek,  ha  azt  nem 
akarod,  hogy  elevenen  megnyúzassalak! 

És  Kövér  Izsák  megreszketett  egész  testé- 
ben és  leborult  a  kalifa  elé  és  könyörögni 
kezdett : 

—  Óh,  igazhívők  fejedelme,  a  dzsinek  űzik 
velem  gonosz  játékukat.  Csak  három  órát 
adj  nekem,  hogy  megszüntessem  a  varázs- 
latot és  a  kábulásból  magamhoz  térjek  és 
lelkemben  világot  gyújtsak  és  agyamból  eh 
űzzem  a  homályt  és  megfogalmazzam  verse- 
met annak  dicsőségére,  akit  szeretsz. 

—  Jól  van,  —  felelte  a  kalifa  —  még  az 
egyszer  megadom  a  három  órát. 

És  Kövér  Izsák  nehéz  szívvel  kitámolygott 
az  éjszakába,  a  kalifa  azonban  magához  in- 
tette nagyvezérét  és  így  szólt  hozzá : 

—  Kövesd  ezt-  az  embert  és  nézd  meg, 
hogy  mit  csinál? 

—  Hallom  és  engedelmeskedem,  —  mondta 
a  nagyvezér. 

És  óvatosan  követte  Kövér  Izsákot,  aki 
tanácstalanul  bolyongott  a  város  utcáin  és 
kétségbeesetten  tördelte  a  kezét.  És  elmúlt 
egy  óra  és  elmúlt  a  második  óra  és  Kövér 
Izsák  még  mindig  gondolatok,  képek,  hason- 
latok és  rímek  nélkül  vergődött  a  tehetetlen- 

ség  tökéletességében.  És  amikor  elmúlt  a  har- 
madik óra  fele,  Kövér  Izsák  megint  odaért 
ahhoz  a  kőhöz,  amelyen  az  elmúlt  éjjel  ki- 
sírta magát.  És  megint  leült  és  megint  sírni 
kezdett  és  íme,  a  messzeség  messzeségében 
megint  megszólalt  a  panaszos  hang  és  valaki 
ezt  a  dalt  dalolta : 

Ne    kérdezd,    hogy    szívem    miért    beteg, 
Egy  karcsú  gazellát  szeretek. 
Hogy  ő  a  boldogság,  a  fény, 
Nem  tudja  más,  csupán  az  éj   meg  én. 
Arcát  nem  látta  senki  idegen, 
Áll-fátyola  takarja  ridegen, 
így  rejti  irigy  felhő  a  napot, 
így  őrzi  rácsos  börtön  a  rabot, 
Csak  két  sötét  szem  villog  ki  belőle, 
Oly  éles,  mint  a  gyilkos  sima  tőre, 
Csak  egyet  villan  s  várod  a  halált, 
őh  jaj,  hogy  engem  is  szíven  talált! 

Majd  ugyanaz  a  hang  más  hangnemben 
és  más  ütemben  és  más  lejtésben  és  a  rímek 
más  beosztásában  így  folytatta  : 

A  színek  királya  a  sárga, 

A  sárga  rózsa  a  virágok  virága, 

Sárga  a  napsugár,  az  éltető, 

A  sárga  topáz  a  legszebb  drágakő, 

Sárga  az  ó-bor,  a  selyem, 

A  fűszerek  közt  a  sáfrány  a  fejedelem, 

Sárga  a  borostyán  és  sárga  az  arany 

S  a  szeretőmnek  sárga  haja  van. 

És  amikor  Kövér  Izsák  meghallotta  ezt  a 
két  dalt,  amelyet  annakelőtte  még  sohasem 
hallott,  elfelejtette  minden  bánatát  és  min- 
den aggódását  és  agyának  minden  ürességét 
és  arca  mértéktelenül  megszélesedett  a  nagy 
örömben.  És  futni  kezdett  kövérségének  min- 
den kövérségével  a  kalifa  palotája  felé  és 
megérkezett  a  kalifa  elé  a  harmadik  óra 
utolsó  pillanatában.  És  ölbe  kapta  lantját 
,és  a  lant  panaszkodni  kezdett,  mint  gyermek 
az  anyjának.  És  elmondta  a  kalifának  a  két 
verset,  amelyet  az  éjszakában  hallott  és  ame- 
lyet itt  fölösleges  ismételni.  És  a  kalifa  nagy 
csodálkozással  csodálkozott  és  nagy  álmél- 
kodással álmélkodott  és  csaknem  hanyattesett 
örömében,  annyira  tetszettek  neki  a  versek. 
És  gazdagon  megajándékozván  Kövér  Izsákot, 
maga  mellé  ültette  és  a  legjobb  falatokat 
rakatta  a  tányérjára  és  a  legjobb  bort  töl- 
tötte a  serlegébe.  És  így  ültek  és  italoztak. 

Ennyit  róluk. 

Ami  azonban  a  nagyvezért  illeti,  aki  min- 
denhová követte  Kövér  Izsákot,  ő  nem  tért 
vissza  a  palotába,  hanem  tovább  ment  a  pa- 
naszos hang  irányában.  És  ahogy  tovább 
ment,  a  hang  mind  erősebb  lett  és  végre  a 
nagyvezér  megállt  egy  rozoga  ház  előtt  és  a 
ház  előtt  a  kó'padon  egy  ember  ült  és  rajta 

volt  a  soványság  minden  soványsága  és  a 
nyomorúság  minden  nyomorúsága.  És  ez  az 
ember  hosszú  két  karját  kitárta  a  fehér  Hold 
felé  és  Sovány  Izsák  volt  az,  aki  az  éjszaká- 
ban ezeket  a  szomorú  dalokat  dalolta.  És 
amikor  Sovány  Izsák  megpillantotta  a  nagy- 
vezért, leborult  előtte  és  két  keze  között  meg- 
csókolta a  földet. 

—  Ki  vagy  és  mi  a  neved?  —  kérdezte  a 
nagyvezér. 

—  Sovány  Izsák  vagyok,  a  költő,  —  felelte 
a  szegény  ember. 

—  Kelj  föl  és  kövess  a  kalifa  palotájába! 

—  A  te  szájad  és  az  én  fülem,  —  mondta 
Sovány  Izsák  alázatosan  és  követte  a  nagy- 
vezért a  kalifa  palotájába.  És  amikor  meg- 
érkeztek a  kalifa  elé,  Sovány  Izsák  a  földre 
borult  és  megcsókolta  a  kalifa  saruját  és  kön- 
tösének alját.  És  a  kalifa  megkérdezte  : 

—  Mit  akar  ez  a  szegény  ember? 
És  a  nagyvezér  azt  felelte  : 

—  Néhány  sort  akar  neked  mondani  arról, 
akit  szeretsz. 

—  Hadd  halljam!  —  mondta  a  kalifa. 

És  a  nagyvezér  így  szólt  Sovány  Izsák- 
hoz : 

—  Mondd  el  azt  a  két .  dalt,  amelyet  az  éj- 
szaka énekeltél. 

És  Sovány  Izsák  elmondta  a  két  dalt,  ame- 
lyet itt  fölösleges  ismételni  és  a  kalifa  nagy 
csodálkozással  álmélkodott  és  nagy  álmél- 
kodással csodálkozott,  mert  íme,  ugyanezt  a 
két  dalt  hallotta  az  imént  Kövér  Izsáktól  is. 
És  éktelen  haragra  gyúladt,  de  türtőztette 
magát  és  így  szólt  Sovány  Izsákhoz : 

—  Az  éjjel  szomorúság  nehezedett  a  szí- 
vemre és  nem  tudtam  aludni.  Tudnál  néhány 
sort  mondani  álmatlanságomról  és  annak 
okáról? 

—  Mindenesetre,  —  felelte  Sovány  Izsák 
és  elmondta  ugyanazt  a  dalt,  amelyet  a  kalifa 
az  elmúlt  éjjel  Kövér  Izsáktól  hallott. 

De  most  már  a  kalifa  kinyitotta  haragjá- 
nak zsilipjeit  és  haragja  kiáradt,  mint  a  rom- 
boló víz,  amely  mindent  elsöpör.  És  ráordított 
Kövér  Izsákra  és  ordítása  olyan  volt,  mint  a 
támadó  tigrisé : 

—  Melyik  a  költő  és  melyik  a  tolvaj? 

És  Kövér  Izsák  megreszketett  egész  testé- 
ben és  fölemekedett  kövérségének  mindeíi  kö- 
vérségével és  azt  mondta : 

—  Óh,  esztendők  és  évszázadok  királya, 
ez  az  ember  csaló.  Mert  amikor  az  éjszaka 
Bagdad  utcáin  sétáltam  és  hangosan  daloltam 
ezeket  a  dalokat,  elleste  ajkamról  a  szavakat 
és   a  gondolatokat,   a    képeket    és    a   hason- 

latokat,  a  fordulatokat  és  a  rímeket.  És  a 
dalnak  az  a  sajátsága,  hogy  a  fülön  keresz- 
tül belopózik  a  szívbe,  mint  a  szerelmes  fiú 
tekintete  a  kulcslyukon  keresztül  belopózik  a 
hárembe,  vagy  a  szellő  az  aranyrácson  ke- 
resztül besurran  az  elzárt  kertbe.  És  a  dalt 
senkisem  tartja  meg  magának,  hanem  min- 
denki tovább  adja  és  az  idő  múlik  és  a  költő 
nevét  nem  mondja  senki  és  a  költő  nevét 
nem  tudja  senki,  a  dal  azonban  még  mindig 
él.  És  nem  mindegy-e,  hogy  ki  írta?  És  amikor 
letéped  a  rózsát,  megkérdezed-e  előbb,  hogy 
ki  ültette?  És  amikor  ágyadba  emeled  a 
szűzlányt,  megkérdezed-e  előbb,  hogy  ki  volt 
az  apja? 

—  Allahra  mondom,  igazad  van,  —  mondta 
a  kalifa. 

És  szólt  Sovány  Izsákhoz  : 

—  Most  beszélj  te! 

És  Sovány  Izsák  ama  kövér  felé  fordult 
és  megszólította : 

—  Óh,  hazugság  atyja,  mikor  járkálsz  te 
éjjel  Bagdad  utcáin?  Sohasem  láttalak,  pedig 
én  vagyok  az,  aki  örökké  éber,  aki  mindig 
virraszt,  aki  szereti  az  éjszakát  és  aki  ül  és 
énekel  az  éjszaka  csöndességében.  Te  pedig 
vagy  az,  aki  kövérségének  minden  kövérségé- 
vel fekszik  a  puha  párnákon,  te  vagy  az,  aki 

mély  álommal  alszik,  te  vagy  az,  aki  nem 
tudja,  hogy  mi  a  nyomorúság  meg  a  goncl. 
És  inkább  hallottad  te  az  én  dalomat,  mint 
én  a  tiédet.  Mert  a  dalnak  az  a  sajátsága, 
hogy  a  fülön  át  bemászik  a  szívbe,  mint  a 
tolvaj  a  nyitott  ablakon  a  házba  és  a  dal 
diadalmasan  vonul  be  a  szívbe,  mint  a  győ- 
zelmes kalifa  az  ellenséges  városba  és  a  dal 
fészket  rak  a  szívben,  mint  a  madár  az  ágon. 
És  a  dal  ott  marad  és  tovább  énekel  és  a 
költő  nevét  mindenki  mondja  és  mindenki 
tudja  és  a  dal  már  régen  meghalt,  a  költő 
emléke  azonban  még  mindig  él.  És  amikor 
letéped  a  rózsát,  tudod,  hogy  kinek  a  kertjé- 
ben tépted.  És  amikor  ágyadba  emeled  a 
szűzlányt,  tudod,  hogyan  jutottál  hozzá. 

—  Allahra  mondom,  igazad  van,  —  mondta 
a  kalifa. 

És  megkérdezte  a  nagyvezért : 

—  Melyik  a  költő  és  melyik  a  tolvaj? 
És  a  nagyvezér  így  szólt  : 

— -  Allahra,  akié  minden  dicsőség  és  hata- 
lom, a  sovány  a  költő  és  a  kövér  a  tolvaj. 

És  elmesélte,  hogyan  követte  Kövér  Izsákot 
az  éjszakában  és  hogyan  találta  meg  Sovány 
Izsákot.  És  a  kalifa  börtönbe  vettette  Kövér 
Izsákot,  a  másikat  pedig  megajándékozta  pa- 
zar köntösökkel  és  sok  arany  dinárokkal.  És 


Sovány  Izsák  hálálkodva  távozott  és  roska- 
dozott az  ajándékok  terhe  alatt.  És  ahogy  a 
palota  kapujához  ért  volna,  az  ajtónállók 
látták  mérhetetlen  rongyosságát}  és  sovány- 
ságának túlzott  voltát  és  látták  a  pazar  kön- 
tösöket és  az  arany  dinárokat,  amelyeknek 
terhe  alatt  roskadozott.  És  azt  hitték,  hogy 
ezeket  a  kincseket  a  palotából  lopta  és  meg- 
ragadták őt  és  megbotozták  erős  botokkal  és 
ronggyá  rongyolták  rongyait.  És  vitték  őt  a 
fő-eunuhhoz,  aki  megtépázta  őt  mind  a  két 
kezével  és  megtiporta  őt  mind  a  két  lábával. 
És  a  fó'-eunuh  kezei  a  medve  mancsai  voltak, 
lábai  pedig  az  elefánt  lábai.  És  a  fő-eunuh 
börtönbe  vettette  Sovány  Izsákot  és  a  bör- 
tönben már  ott  ült  Kövér  Izsák. 

És  már  három  napja  sínylődtek  együtt  a 
tömlöcben,  amikor  egy  gazdag  kereskedő, 
nagy  utazásából  hazaérkezvén  Bagdadba,  ti- 
zenkét szűzeket  ajándékozott  a  kalifának.  És 
szépségében  mind  a  tizenkettő  olyan  volt, 
mint  a  teli  hold  a  tizennegyedik  éjszakán. 
És  közöttük  a  legszebbet,  aki  olyan  volt,  mint 
a  holdak  holdja,  nevezték  Piruzáhnak,  Tür- 
kiznek.  És  a  kalifa  nagy  szerelembe  esett  és 
szívébe  beköltözött  a  nyugtalanság  és  mellé- 
ből sóhajok  repültek  ki,  mint  szomorú  mada- 
rak. És  szerette  volna  a  költők  szavait  hal- 

lani  ós  a  szíve  fájni  kezdett  Kövér  Izsákért. 
És  éjjel,  nem  tudván  aludni,  lement  palotájá- 
nak ama  részébe,  ahol  a  tömlöc  volt  és  meg- 
állt a  tömlöc  ajtaja  előtt  és  beszólt : 

—  Itt  vagy,  Kövér  Izsák? 

Kövér  Izsák  pedig,  megismervén  a  kalifa 
hangját,  remegve  felelte : 

—  Óh,  igazhívők  fejedelme,  itt  vagyok  és 
csak  rajtad  áll,  hogy  meddig  legyek  itt. 

És  a  kalifa  így  szólt : 

—  Mondj  nekem  néhány  sort  új  rabnőm- 
ről, kit  neveznek  Firuzáhnak. 

És  Kövér  Izsák  azt  felelte : 

—  Tied  a  parancs,  enyém  az  engedelmes- 
ség. Hozasd  el  lantomat,  mert  vájjon  hal- 
lottad-e valaha,  hogy  a  költők  lant  nélkül 
énekelnek? 

És  a  kalifa,  aki  minden  szolgák  nélkül  egé- 
szen egyedül  volt,  visszament  palotájába,  hogy 
elküld  jön  valakit  Kövér  Izsák  lantjáért.  És 
amikor  a  kalifa  lépései  elnémultak,  Kövér 
Izsák  így  fohászkodott  ama  soványhoz,  aki 
véle  együtt  sínylődött   a  börtönben : 

—  Óh,  testvérem,  csak  most  segíts!  És 
Allah  meg  fogja  jutalmazni  nagylelkűségedet. 

És  Sovány  Izsák  azt  felelte : 

—  Örömmel  és  élvezettel. 

És  rögtön  ezt  a  dalt  rögtönözte  : 


A  kedvesemet   hívják   Firuzáhnak 

És  ahol  ő  van,  onnan  elmenekül  a  bánat 

És  a  szeme  nagy  és  a  szeme  kék, 

Mint  a  hibátlan  türkiz  és  a  felhőtlen  ég. 

Sötét  szivárvány  a  szemöldöke, 

Kinyílt  lótusz -virág  a  köldöke, 

És  napsugárból  szőve  a  haja, 

A  csókja  méz,  ámbra  a  sóhaja, 

A  gazelláé  a  nyaka 

És  illata  a  mósusz  illata 

És  lejebb  két  fehér  halom  van 

Örök  hullámzásban,  soha  nyugalomban, 

A   halmok   ormán   két   piros   szamóca, 

Óh,  én,  szamócák  szomjazója! 

Csípője  gránátalma  karcsú  ágon, 

Kényesen  ringó  örök  boldogságom, 

Mikor  nevet,  gyöngyök  peregnek, 

Amikor  sír,  a  hurik  keseregnek, 

A  szempillája  selyem-legyező, 

A  combjai  két  márvány-oszlopok 

Ez  ő, 

Kiért  szívemben  gyilkos  tüz  lobog. 

És  amikor  Kövér  Izsák  ezt  a  dalt  meg- 
hallotta, megrázkódott  az  örömtől  és  hanyatt- 
esett a  boldogságtól.  És  így  szólt  ama  so- 
ványhoz : 

—  Óh,  testvérem,  ne  félj,  elmúlik  az  éj, 
küszöbén  a  reggnek,  bajaid  elcsendesed- 
nek, gondjaid  elmúlnak,  homlokod  ráncai 
elsimulnak,  mert  a  Mindenható  meg  fog  se- 
gíteni ! 

És  jöttek  az  eunuhok  Kövér  Izsákért  és 
vitték  a  kalifa  elé  és  Kövér  Izsák  ölbe  kapta 
lantját  és  megcsókolta,  mint  régen  látott 
gyermekét  az  anya  és  elénekelte  a  dalt,  ame- 
lyet Sovány  Izsáktól  tanult  és  amelyet  itt 
fölösleges  ismételni  és  a  kalifa  magánkívül 
volt  az  elragadtatástól  és  megrázkódott  az 
örömtói  és  hanyattesett  a  boldogságtól  és 
megbocsátott  Kövér  Izsáknak,  mondván : 

—  Óh,  te  kövér,  te  kövér,  mégis  csak  te 
vagy  a  legjelesebb  mindazok  között,  akik  a 
szívekbe  látnak!  És  első  vagy  minden  köl- 
tők között,  mert  Allahra,  senki  meg  nem 
közelíti  szavaid  édességét.  És  hol  láttad  Fi- 
ruzáht,  hogy  ilyen  híven  rajzoltad  le  minden 
szépségeit? 

És  gazdagon  megajándékozta  a  költőt  és 
maga  mellé  ültette,  hogy  lakmározzék  vele. 
A  nagyvezér  azonban,  aki  erős  gyanakodással 
gyanakodott  Kövér  Izsákra,  hallván  a  dalt, 
elsietett  a  börtönbe  és  ott  megtalálta  Sovány 
Izsákot.  És  faggatni  kezdte  és  ama  sovány 
elmondott  neki  mindent.  És  a  nagyvezér  meg- 
oldotta láncait  és  azt  mondta  neki :  «Kövess !» 
És  bement  a  kalifához  és  így  szólt : 

—  Óh,  igazhívők  fejedelme,  ez  a  gazember 
egyszer  már  megcsalt.  Ne  higyj  a  hazugságok 
atyjának,  a  füllentések  nagyvezérének  és  a  tó- 

dítások  főpapjának,  mert  csalás  és  árulás  van 
a  dologban.  És  akarod-e  tudni,  hogy  ki  írta 
ezt  a  dalt? 

—  Tudni  akarom,  —  mondta  a  kalifa. 
Erre  a  nagyvezér  intett   az  ajtónállóknak 

és  azok  a  kalifa  színe  elé  bocsátották  Sovány 
Izsákot  és  a  kalifa  megismerte  a  rongyos 
embert,  aki  rongyosabb  és  soványabb  volt, 
mint  valaha.  És  Sovány  Izsák  leborult  a 
kalifa  elé  és  elénekelte  a  dalt  és  a  kalifa  ál- 
mélkodva hallgatta.  És  Sovány  Izsák  el- 
mondta, hogyan  vették  el  tőle  a  pénzt  meg 
az  ajándékot,  hogyan  verték  meg  és  hogyan 
vetették  börtönbe.  És  a  kalifa  arca  elborult 
és  lelke  elkeseredett.  És  rossz  kedvének  leg- 
felső fokán  így  szólt  Sovány  Izsákhoz : 

—  Óh,  te  sovány  ember,  rendkívül  sok 
bajom  van  veled.  Mindig  későn  jösz  és  min- 
dig rosszkor  jösz  és  amikor  örülök,  megron- 
tod örömömet.  És  fölösleges  a  pazar  köntös 
annak,  aki  nem  tudja  fölvenni,  haszontalan 
az  arany-dinár  annak,  aki  nem  tudja  forgatni 
és  hiábavaló  az  ékesszólás  annak,  aki  nem 
tud  vele  élni.  És  mit  érnek  a  legszebb  ver- 
seid, ha  ama  másik  ügyesebb,  mindig  előbb 
mondja  el,  mint  te?  Menj  előlem  sovány  em- 
ber és  ne  lássam  többé  soványságod  végtelen 
soványságát,   mert    Allahra    és    a    prófétára, 

elevenen  megnyúzatlak  és  mások  riasztására 
kitömetlek! 

És  Sovány  Izsákot  kiűzték  a  palotából  és 
Sovány  Izsák  hazament  és  leült  háza  előtt  a 
kőpadra  és  így  szólt : 

—  Dicsőség  Allahnak,  aki  mindeneknek  ura 
és  az  egyetlen  és  a  legjobb  és  a  legbölcsebb.  És 
ő  tudja,  hogy  mit  csinál,  mert  az  egyiknek 
adja  a  kövérséget  a  legnagyobb  kövérséggel, 
a  másiknak  a  soványságot,  a  legnagyobb  so- 
ványsággal. És  jaj  annak,  aki  föllázad  a  maga 
soványsága  ellen,  mert  minden  úgy  történik, 
ahogy  Allah  akarja  és  semmi  sem  segít  ellene. 
És  akiről  meg  vagyon  írva,  hogy  kövérségé- 
nek határtalanságában  örüljön  életének,  azt 
mindenki  táplálja,  akiről  pedig  meg  vagyon 
írva,  hogy  soványságának  teljességében  hunyja 
le  szemét,  az  akkor  sem  hízik  meg,  ha  maga  a 
kalifa  akarja  is. 


A  Tündérlaki  lányok. 


A  CSIZMA  ÉS  A  CIPŐ. 

I. 

V.  Emánuel  cirill  király,  akit  barátai  Jónak, 
ellenségei  pedig  Nagynak  neveztek  (anélkül, 
hogy  megmondták  volna :  miben  nagy),  az 
igazak  mély  és  egészséges  álmát  aludta  a 
Maple  berendezte  hálószobában.  Délelőtt  ti- 
zenegy óra  volt  és  az  előszobában  a  komornyi- 
kon kívül  csak  a  király  hadsegéde  és  gróf 
Cólnix,  a  pénzügyminiszter  volt  jelen.  A  ko- 
mornyik és  a  pénzügyminiszter  durákot  ját- 
szott, báró  Végh-Állomássy  pedig,  akit  a  ma- 
gyar nemzeti  kaszinóból  golyóztak  át  cirill 
földre,  kibicelt. 

Egyszerre  csak  a  hálószobából  rövid,  de 
barátságtalan  ordítás  hallatszott.  A  három 
úr  összenézett,  mert  e  hang  jelentőségét  min- 
denki ismerte :  V.  Emánuel  a  csizmáját  kérte. 
Auguste  bosszúsan  tette  le  a  kártyát,  de  báró 
Végh-Állomássy  előzékenyen  intett  és  a  sarok- 
ból előhozta  a  fényesre  mázolt  sarkantyús 
csizmát , 

—  Majd  beviszem,  —  mondta  nyájasan  — 
úgyis  jelenteni  valóm  van. 

—  Stréber!  —  mondta  gróf  Cólnix  a  foga 
között,  mialatt  a  báró  belejtett  a  hálószo- 
bába. 

—  Három  gyors  mester,  —  mondta  Auguste 
—  és  lázasan  keverni  kezdett. 

II. 

A  hálószobában  kellemes  félhomály  volt. 
V.  Emánuel  nem  ismerte  meg  a  belépő  alakot. 

—  Te  vagy,  Gugusse?  —  kérdezte  mo- 
gorván. 

—  Nem,  Sire,  —  mondta  a  báró  tisztelet- 
teljesen. —  Auguste  rögtön  jön. 

—  Ön  az  báró  úr!  Legyen  szíves,  csináljon 
egy  kis  világosságot  .  . . 

A  báró  az  ablakhoz  lépett  és  félrehúzta 
a  nehéz  függönyt.  Most  beömlött  a  napfény, 
sárgán,  rikítón,  kellemetlenül.  V.  Emánuel  pis- 
logni kezdett  és  erősen  dörzsölte  a  szemét. 

—  Sacré  Gugusse!  —  káromkodott  ő  fel- 
sége. —  A  fickót  hetek  óta  nem  látom.  Mind- 
untalan ön  hozza  be  a  csizmámat ! 

—  Óh  Sire!  Ha  tudná,  milyen  szívesen  te- 
szem . . . 

Ezzel  a  báró  az  ágy  elé  állította  a  csizmát, 

amelyet  eddig  áhítatosan  a  kezében  tartott. 
V.  Emánuel  hatalmasat,  igazán  királyit  ásí- 
tott, azután  megkérdezte : 

—  Hány  óra? 

—  Tizenegy,  felség. 

—  Ki  van  az  előszobában? 

—  Cólnix  gróf. 

A  király  homloka  még  jobban  elborult : 

—  Ez  azt  jelenti,  hogy  az  állampénztár- 
ban már  megint  nincs  egy  megveszekedett 
maravédi  sem  .  . . 

Most  a  báró  is  elhalványodott  egy  kissé 
és  remegő,  de  még  az  eddiginél  is  tisztelet- 
teljesebb  hangon  szólt : 

—  Pedig  azt  reméltem  .  . .  "bátorkodtam 
volna  .  . . 

V.  Emánuel  gúnyosan  fölkacagott : 

—  Pénz?  . . .  Megbolondult?  . . .  Honnan 
vegyem?  Mindegy  no,  küldje  be  a  grófot. 
Megálljon  csak!  Ha  Gugusset  látja  valahol, 
mondja  meg  neki,  hogy  el  van  csapva! 

Báró  Végh-Állomássy  mélyen  meghajolt  és 
szó  nélkül  távozott. 

—  Micsoda  kenyér!  Micsoda  foglalkozás!  — 
mondta  magában,  mikor  megint  az  előszobá- 
ban volt. 

III. 

Most  Cólnix  gróf  lépett  a  hálószobába.  A 
király  sötét  arccal  fogadta. 

—  Sire,  a  királyné  ...  —  kezdte  a  gróf. 

—  A  királyné? 

És  V.  Emánuel  dühösen  csapta  le  a  fésűt, 
amellyel  gyér  hajszálait  igyekezett  égnek  me- 
reszteni. Torkig  volt  ezzel  a  komédiával.  Sehol 
semmi  pénz  az  egész  országban.  Hitel  sehol. 
Az  összes  kereseti  források  kiapadtak.  Kend- 
jelért, nemességért,  rangért,  miniszterségért 
már  senki  sem  fizet.  Sőt  a  külföldi  piacon  is 
leszállt  a  cirill  rendjelek  értéke,  viselni  is 
csak  budapesti  és  bécsi  újságírók  merik.  És 
ehhez  az  őrületes  pénzhiányhoz  még  a  ki- 
rályné! A  fekete  és  ideges  Alexandrine,  udvari 
körökben  bizalmasan :  Xandi.  Ez  a  pokoli 
asszony,  akinek  minden  péjiz  kevés.  Aki  a 
legnagyobb  nyugalommal  küldte  a  koronázási 
jelvényeket  a  zálogházba  és  egy  odavetődött 
angolnak  potom  áron  eladta  Szent  Xaméte 
csodatevő  arany  palást  ját.  V.  Emánuel  tom- 
bolni szeretett  volna  dühében,  amikor  a 
pénzügyminiszter  a  királynéról  kezdett  be- 
szélni. A  miniszter  azonban  nem  tágított. 

—  Igen,  felség  ...  a  királyné  . . . 

—  Pénz  kell  neki  ugy-e? 

—  Igen,  Sire! 

—  Honnan  vegyem?  Magának  nincs? 

—  Nekem?  —  kérdezte  a  gróf  őszinte  fel- 
háborodással. —  Nekem?  Felségednek  talán 
tudni  méltóztatik,  hogy  hónapok  óta  egy  vörös 
rézgarast  sem  láttam  a  fizetésemből  és  már 
régen  elmentem  volna  napszámosnak,  ha  a 
konverzióba  vetett  reménység  nem  tartaná 
bennem  a  lelket  .  . . 

—  A  konverzió!  —  szólt  most  a  király 
álmatag  hangon.  —  Mikor  lesz  az? 

És  bánatosan  sóhajtott.  A  pénzügyminiszter 
vállat  vont : 

—  Mikor?  A  Rotschild-csoport  nem  akar 
mozogni.  De  ösmerek  Budapesten  egy  Berger 
nevű  embert,  az  talán  megcsinálja  .  .  . 

—  Zsidó?  —  kérdezte  V.  Emánuel  az  undor 
szelid  nemével. 

-Az. 

—  Aggályos.  Mert  akkor  netán  csak  kevés 
készpénzt  fog  adni ...  A  többit  inkább  ko- 
porsókban ...  De  mindegy!  Sürgesse  a  dolgot. 

—  Igen  ...  De  addig?  .  .  . 

—  Addig?  .  . .    Addig?  . .  . 

A  király  komor  némaságba  sülyedt. 

—  Talán  még  egyszer  meg  lehetne  próbálni 
Auguste-tal,  —  szólt  kis  szünet  után  a  gróf. 

—  Nem  hiszem  . .  .  Különben  sem  tudom, 

hol  kószál  a  fickó  . . .  Mióta  legutóbb  azt  az 
ötszáz  drachmát  idekölcsönözte,  magamnak 
kell  öltözködnöm  .  . . 

—  Itt  láttam  az  előszobában  . . . 

A  gróf  kinyitotta  az  ajtót  és  kiszólt : 

—  Auguste,  kérem  csak! 

IV. 

Most  belépett  Auguste,  feszesen,  hidegen, 
kedvesség  és  eló'zékenység  nélkül. 

A  király  szeliden  nézett  rá,  a  pénzügy- 
miniszter pedig  szeretetreméltó  kacérsággal. 

—  Hogy  vagy,  Gugusse?  —  kérdezte  a  ki- 
rály gyöngéden. 

—  Kissé  bágyadt  vagyok,  felség,  —  mondta 
Auguste.  —  A  sok  munkában  kimerültem. 
Szabadságra  keliene  mennem,  pihenni,  vala- 
hová jó  levegó're,  tenger  mellé  ...  De  nincs 
pénzem  . . . 

A  király  csalódottan  nézett  a  pénzügy- 
miniszterre, de  az  a  szemével  intett. 

—  Hát  mért  nem  fordul  bizalommal  ő  fel- 
ségéhez? —  kérdezte -a  pénzügyminiszter.  — 
Ö  felsége  olyan  jó,  olyan  nemes  .  . . 

—  Szívesen  adnék  neked,  Gugusse,  — 
mondta  a  király.  —  De  magamnak  sincs  . . . 
te  tudod  legjobban. 


104 


—  Az  adó !  . . .  A  hátralékok  ...  —  só- 
hajtott a  miniszter  . . . 

—  A  hadsereg!  —  sóhajtott  a  király. 

—  Az  udvartartás! 

—  A  külföldi  sajtó! 

—  A  konverzió  előkészítése! 
Auguste  szeme  csillogni  kezdett. 

—  A  konverzió?  —  kérdezte  habozva. 

—  Igen,  a  konverzió  ...  —  kapott  a  szón 
a  pénzügyminiszter  ...  —  Már  csak  napok, 
legföljebb  hetek  kérdése.  A  Berger-csoport 
mindent  megígért! 

—  És  Berger  megbízható  ember  ...  —  szólt 
most  V.  Emánuel  kenetesen. 

Auguste  elgondolkozott.  Azután  akadozva 
szólni   kezdett : 

—  Hát  hiszen  elvégre  .  .  .  valami  kevés  meg- 
takarított pénzem  még  van  ...  és  ha  fel- 
séged .  . . 

—  Nem,  Gugusse,  —  mondta  a  király  jósá- 
gosan —  már  úgyis  annyival  tartozom  neked  . . . 

—  De,  Sire  .  .  .  egy  hű  szolga  nemes  aján- 
lata ...  —  vágott  közbe  a  pénzügyminiszter 
türelmetlenül. 

—  Valóban  . . .  egy  hű  szolga  ...  —  ismé- 
telte Auguste. 

—  Ám  legyen  .  . .  nem  akarlak  megbán- 
tani .  .  .  Mennyi  az  a  pénz? 

—  Ötszáz  drachma  ...  az  utolsó,  ami  ma- 
radt . . . 

Ezzel  Auguste,  a  hű  szolga  kivette  zsebé- 
ből a  pénzt  és  egy  hatvanöt  rupiás  cirill 
váltót. 

A  király  gyorsan  aláírta  a  váltót  és  átvett 
350  drachmát.  Azután  a  pénzügyminiszterhez 
fordult : 

—  Vigyen  át  a  királynénak  150  drachmát! 

—  Nem  lesz  ez  a  100  drachma  kevés?  — 
kérdezte  a  pénzügyminiszter  tiszteletteljesen. 

-*■  Gazember!  —  szólt  a  király.  —  Itt  van 
még  50  drachma  .  . . 

A  pénzügyminiszter  mélyen  meghajolt, 
Auguste  pedig  —  valami  megmagyarázhatat- 
lan nagylelkűségi  rohamnak  engedve  —  föl- 
segítette a  király  kabátját. 


Az  előszobában  Cólnix  gróf  újra  találko- 
zott báró  Végh-Állomásyval.  A  báró  úgy  szá- 
guldott föl-alá,  mint   a  ketrecbe  zárt  tigris. 

A  pénzügyminiszter  könnyed  és  negédes  moz- 
dulattal meglebegtette  előtte  a  50  drachmás 
bankjegyet,   amelyet  zsebrevágott. 

—  Mi  ez?  —  kérdezte  a  báró  kábultan. 

—  Pénz  édes  öregem,  —  szólt  a  gróf  vígan. 

—  Pénz!  És  én,  amióta  itt  vagyok,  még 
egyetlenegyszer  sem  kaptam  egy  lyukas  mill- 
reiszt  .  . .  Pedig  még  a  csizmáját  is  beviszem  .  .  . 

A  gróf  vállat  vont : 

—  Maga  nagyon  ügyetlen,  kedves  báró. 
Látszik,  hogy  becsületes  és  lovagias  magyar 
lélek  . . .  Nem  tudja  a  módját  , . . 

—  Nem,  nem  tudom,  —  szólt  a  báró  le- 
hangoltan. 

—  Vigasztalódjék!  .  .  .  Meg  fogja  tanulni. 
Mindannyian  megtanultuk  ...  És  megengedi, 
hogy  mint  idősebb  kollega  .  .  .  egy  jó  tanácsot 
adjak  magának?  .  .  . 

—  Kérem !  .  . . 

—  Maga  kedves  ós  szeretetreméltó  fiú  .  . . 
De  azt  már  tapasztalhatta,  hogy  a  király 
csizmájával  semmire  sem  megy  . . .  Próbálja 
meg  egyszer  a  királyné  cipőjével! 


A  CIBILLEK  FEHÉR  ASSZONYA. 

(Báró    Végh-Állomássy    cirill    ezredes    levele 
Knazics    Vilibald  cs.   és  kir.  gyalogos  főhadnagyhoz 
Budapestre  ). 

Grova,  18**.  március  19. 

Lieber  Kamerád, 
megkaptam  leveledet,  még  pedig  sértetlenül, 
amin  őszintén  megvallva  nagyon  csodálkoz- 
tam, mert  itt  minden  a  kabinetiroda  kezén 
megy  át  és  ez  a  kéz  minden  külföldi  levelet 
fölbont  és  elolvas.  Hiába,  a  magamfajta  re- 
negát, aki  magyarból  cirillé  vedlik,  mindig 
gyanús  marad  és  noha  Emánuel  nagyon  ki- 
tüntet bizalmával,  kémekben  és  árulkodókban 
az  udvarnál  nincs  hiány.  Hála  Istennek,  most 
már  elég  jól  vagyok,  pénzt  ugyan  nem  sokat 
kapok,  mert  a  királynak  magának  sincs,  de 
rang  az  van  bó'ven.  Tudod,  hogy  mint  fó'- 
hadnagy  jöttem  ide,  most  már  ezredes  va- 
gyok és  hamarosan  tábornok  leszek.  A  hullák 
gyorsan  lovagolnak  ebben  a  nagyszerű  tar- 
tományban. 

Ami  már  most  a  te  ügyedet  illeti,  jöhetsz 
bátran.  Már  beszéltem  rólad  ő  felségének,  aki 
ma  reggel  nagyon  jókedvű  volt  és  kegyesen 
meghallgatta  rólad  való  jelentésemet.  Jókedvé 
nek  különös  oka  volt,  az  éjjel  ugyanis  meg- 
jelent a  palotában  a  cirillek  fehér  asszonya  . .  . 
de  erról  később!  A  fődolog  az,  hogy  van  szá- 
modra állásom,  még  pedig  több  is.  Válogat- 
hatsz bennük.  Az  első  —  a  legkevésbé  tekin- 
télyes, de  elég  jövedelmező  —  a  partbiztosi 
állás  volna.  De  ez  egyúttal  a  legbizonytalanabb 
is,  mert  erre  nagyon  sok  éhes  ember  feni  a 
fogát.  Az  udvari  intrika  és  protekció  egész 
gépezete  mozog  már  ez  állás  érdekében,  magá- 
nak Xandi  királynőnek  is  van  rá  jelöltje.  Min- 
denesetre ajánlottalak  ő  felségének,  aki  meg- 
ígérte, hogy  protegálni  fog.  A  másik  állás  — 
kérlek  ne  haragudjál,  hogy  nyiltan  beszélek  — 
az  alkomornyiki,  inkább  magántitkári  jelleg- 
gel. Gugusse  ugyanis,  az  eddigi  komornyik 
nyugalomba  vonult,  hogy  ezentúl  minden  idejét 
az  uzsoráskodásnak  szentelhesse.  Szó  sincs 
róla,  az  állás  nem  valami  nóbel,  de  ha  ügyesen 
látod  el,  te  is  megszedheted  magadat,  ahogy 
Gugusse.  Erre  az  állásra  is  előjegyeztelek  ós  a 
magam  részéről  ezt  látnám  a  legszerencsésebb 
megoldásnak.  Itt,  ahol  mindannyian  lakájok 
vagyunk,  az  a  legnagyobb  úr  közöttünk,  aki 

legközvetlenebbül  érintkezik  a  királlyal.  Ha 
azonban  ez  az  állás  sem  Ínyedre  való,  még 
mindig  beléphetsz  a  gárdába,  legalább  is 
kapitányi  ranggal.  De  ebben  az  esetben  a 
te  dolgod,  hogyan  élsz  meg.  Eleve  figyelmez- 
tetlek arra,  hogy  rám  ne  nagyon  számíts. 
A  kezdet  nehézségein  szívesen  átsegítlek,  de 
az  első  száz  drachma  után  pontot  kell  ten- 
nem, lévén  magam  is  csonton  rágódó  kutya 
a  kutyák  között. 

Különben  a  gárdánál  elég  jól  fogsz  élni, 
kapsz  egyenruhát  (majdnem  azt  írtam  kosz- 
tümöt), lakást,  fűtést,  világítást  és  mosást, 
teljes  ellátással  egyetemben.  Dolgod  pedig 
nincs.  Kezdetnek  ez  is  elég.  Ha  pedig  sze- 
rencsésen kártyázol  —  a  gárdatisztek  nemes 
és  gazdag  cirill  fiúkból  kerülnek  ki  —  meg- 
keresheted a  magad  szivarra  és  konyakra- 
valóját. Kártyázni  pedig  kártyázhatsz  egész 
nap  és  egész  éjjel,  mert  hetenkint  csak  egy 
éjjel  van  dolgod,  amikor  palota-inspekciós 
vagy. 

Ilyenkor  a  király,  a  királyné  és  az  ud- 
varhölgyek ajtaja  elé  kivezényled  az  őrtálló 
tiszteket,  a  többit  pedig  rajok  bízod.  Magá- 
ban a  palotában  éjjel  nem  szokott  semmi 
rendkívüli  vagy  meglepő'  történni,  a  palota 
folyosóinak  egyetlen  szenzációja  a  fehér  asz- 

szony,    aki    kísérteties    leplében    végigsétál    a 
nehéz  szőnyegeken. 

Mint  minden  valamire  való  királyi  palotá- 
nak, a  grovainak  is  megvan  a  maga  házi 
kísértete.  Magam  is  láttam  egyszer  a  cirillek 
fehér  asszonyát.  Tudod,  hogy  én  is  a  gárdá- 
hoz jöttem  át,  ez  a  cirilleknél  az  idegenek 
légiója.  A  nagy  folyosó  sarkában  álltam  posz- 
ton Brillantine  hercegnő'  ajtaja  előtt  (azért 
hívják  így,  mert  rajong  a  kipödört  bajuszért) 
és  rettenetesen  unatkoztam.  Éjféltájban  a 
folyosó  túlsó  végéről  valami  fehérség  köze- 
ledett felém.  Akkor  már  hallottam  a  fehér 
asszonyról  és  a  szívem  megdobbant.  De  azért 
bátran  szembenéztem  vele.  A  fehér  asszony 
jött  nagy,  határozott,  erőteljes  lépésekkel, 
mintha  nem  is  asszony  lépne.  Szinte  rengett 
bele  a  folyosó.  Hatalmas  nagy  asszony  volt, 
a  legmagasabb  gárdistánál  is  öt-hat  fejjel 
magasabb.  Bő,  fehér  selyem-köntösében  olyan 
volt,  mint  Loie  Puller,  mikor  a  liliomot  tán- 
colja. Valami  babonás  ijedség  szállt  meg  és 
nem  tudtam  a  szememet  levenni  róla.  Eszembe 
jutott,  amit  rámparancsoltak,  hogy  rögtön 
hátra-arcot  csináljak,  mihelyt  a  fehér  asz- 
szonyt  meglátom.  De  én  bizony  mozdulni  sem 
tudtam.  Csak  néztem  rá  mereven  és  bizo- 
nyos megkönnyebbüléssel  vallottam    be  ma- 

gamnak,  hogy  a  fehér  asszony  arcvonásai  ép- 
pen nem  borzasztók.  Ellenkezőleg,  az  arcocs- 
kája inkább  kellemesen  huncut,  az  orra  pedig 
határozottan  pisze  volt.  De  alig,  hogy  ezt 
észrevettem,  a  fehér  asszony  parancsoló  moz- 
dulattal emelte  föl  kezét  és  lábával  türelmet- 
lenül toppantott.  Most  már  sürgősen  hátra- 
arcot csináltam  és  feszes  haptákban  bámultam 
Briliantine  hercegnő  ajtajára.  Hallottam  a  fe- 
hér asszony  nehéz  lépéseit  és  amikor  jó  öt 
perc  múlva  megint  megfordultam,  a  fehér 
asszony  nyomtalanul  eltűnt. 

Eeggel  a  palotát  fölverte  az  izgató  hír : 
a  cirillek  fehér  asszonya  itt  járt  az  éjjel.  Cso- 
dálatosképen, valami  túlságosan  nagy  moz- 
galmat nem  szült  a  rémes  esemény,  az  udvar- 
hölgyek inkább  finoman  mosolyogtak,  a  gárda- 
tisztek pedig  tartózkodás  nélkül  röhögtek.  El- 
lenben tíz  órakor  boldog,  boldogtalan  a  ki- 
rály előszobájába  tódult  audienciára.  Úgy  lát- 
szik, az  a  cirill  közhit,  hogy  a  fehér  asszony 
megjelenése  után  a  király  senkitől  sem  tagad 
meg  semmit.  Csakugyan,  később  magam  is 
tapasztaltam,  hogy  V.  Emánuel  ilyenkor  min- 
dig pazar  kedvében  van  és  legalább  is  mindent 
megígér. 

A  fehér  asszony  dolga  azonban  nagyon  fúrta 
oldalamat,  Még  sokkal  rövidebb  idő  óta  vol- 

tam  cirill  alattvaló,  semhogy  nyíltan  kérde- 
zősködni mertem  volna,  új  bajtársaim  sem 
méltattak  bizalmukra,  csak  Cólnix  gróf,  a 
pénzügyminiszter  viseltetett  némi  rokonszenv- 
vel irántam. 

—  Ez  az  ember  fogja  nekem  a  fehér  asz- 
szQny  titkát  elárulni,  — mondtam  magamban. 

És  amikor  a  pénzügyminiszter  bejött  a 
palotába,  nagy  kerülgetések  közepette,  ret- 
tenetes óvatossággal  kiböktem  a  veszedelmes 
kérdést. 

A    pénzügyminiszter    furcsán   nézett    rám : 

—  Hallja,  főhadnagy  úr  (akkor  még  fő- 
hadnagy  voltam)  tulaj  donképen  minek  néz 
ön  engem? 

—  Mindenesetre  okosabb  embernek,  mint 
a  pénzügyminiszter  úr  engem! 

A  pénzügyminiszter  mosolygott,  de  azután 
vállat  vont : 

—  Istenem,  minden  királyi  palotának  meg- 
van a  maga  babonája.  Ha  a  bécsi  Burgban 
megjelenik  a  fehér  asszony,  meghal  valaki. 
A  velünk  barátságos  viszonyban  élő  modrán 
birodalomban  a  fehér  asszony  azt  jelenti, 
hogy  pénz  áll  a  házhoz. 

—  És  itt? 

—  Itt? 

A   pénzügyminiszter   hallgatott,    de  ekkor 

a  hátunk  mögött  hirtelen  megszólalt  egy  női 
hang  : 

—  Ha  a  főhadnagy  úr  olyan  kíváncsi,  meg- 
mondom, mit  keres  itt  a  fehér  asszony? 

Hátranéztünk  és  mindaketten  elsápadtunk. 
Xandi  királyné  állt  a  hátunk  mögött.  Arca 
égett  a  haragtól  és  a  földháborodástól. 

—  A  fehér  asszony,  —  mondta  dühös  meg- 
vetéssel, mielőtt  egy  szót  szólhattam  volna  — 
hiszen  a  pénzügyminiszter  úr  nagyon  jól  tudja, 
nem  más,  mint  az  önök  dicső  királya,  az  én 
felséges  férjem,  V.  Emánuel.  A  cirillek  királya 
néha  pajzán  kedvében  álruhát  ölt,  mint  Ha- 
run  al  Easid,  az  igazságos  kalifa  és  a  királyi 
élvezeteket  egy  kis  polgári  változatossággal 
fűszerezi.  Az  irígylésreméltó  ifjú  teremtést, 
akinek  királyi  keszkenőjét  odadobta,  saját  fel- 
séges hátán  hozza  be  a  palotába  és  az  édes 
terhet  a  fehér  asszony  titokzatos  köntösével 
leplezi. 

És  Xandi  királynő  most  igazán  királynői 
gúnnyal  tette   hozzá  : 

—  Minden  királyi  palotának  megvan  a 
maga  babonája.  Ha  a  bécsi  Burgban  meg- 
jelenik a  fehér  asszony,  meghal  valaki.  A  ve- 
lünk barátságos  viszonyban  élő  modrán  biro- 
dalomban a  fehér  asszony  azt  jelenti,  hogy 
pénz  álí  a  házhoz.  Ha  pedig  a  grovai  királyi 

A  Tündértaki  lányok.  8 

palotában  megjelenik  a  fehér  asszony,  ez  azt 
jelenti,  hogy  egy  hatodrendű  párisi  színésznő 
vendégszerepel  az  udvari  színházban. 

Ezzel  Xandi  királyné  faképnél  hagyott  min- 
ket, én  pedig  még  ugyanaznap,  este,  a  szín- 
házban megállapítottam,  hogy  nem  csalódott. 
A  «Dame  de  chez  Maxiim  személyesítőjében 
ráismertem  a  kellemesen  huncut  arcú,  pisze- 
orrú fehér  asszonyra.  A  fehér  asszony  szerepé- 
ben alkalmasint  jobb  volt,  Mint  a  Mome 
Crevette-ében  .  . . 

Most  tudod,  amit  tudnod  kell.  írd  meg, 
mikor  jössz?  Addig  is  vagyok  öreg  kriegs- 
kamerádod 

Báró  Végh-ÁUomássy, 

ezredes,  V.  Emánuel  cirill  király 
ő  felsége  hadsegéde. 


O 


A  TIZENHAEMAS. 


1. 


Hajnali  három  órakor  két  csöndes  és  szo- 
morú leány  ment  le  a  montecarlói  Sporting- 
Club  lépcsőin,  két  kis  magyar  színésznő,  az 
egyik  szőke,  a  másik  barna.  Ma  már  nehéz 
megállapítani,  hogy  akkor  melyik  volt  szőke, 
és  melyik  barna,  hiszen  azóta  másfél  év  múlt 
el  és  azóta  mind  a  kettő  volt  már  vörös  is, 
fekete  is.  Ez  különben  is  mellékes.  Lényeges 
csak  az,  hogy  ezen  a  szomorú  hajnalon  a 
szőkének  éppen  olyan  kevéssé  volt  pénze,  mint 
a  barnának.  Éjféltől  fél  kettőig  kétezer  fran- 
kot veszítettek,  csak  azért  ilyen  keveset,  mert 
több  nem  volt  náluk. 

Fél  kettőkor  a  barna  egy  budapesti  ügy- 
védtől kölcsönkért  száz  frankot,  mert  valami 
titokzatos  sejtés  azt  súgta  neki,  hogy  most 
a  zéró  jön  ki.  A  zéró  nem  jött  ki,  ellenben 
a  gyorskezű  croupierk  a  többivel  ezt  a  száz 
frankot  is  begereblyézték.  Két  órakor  a  szőke 

egy  másik  budapesti  ügyvédtől  másik  száz 
frankot  kért  kölcsön,  mert  valami  titokzatos 
sejtés  azt  súgta  neki,  hogy  most  tizenkétszer 
egymásután  a  fekete  jön  ki.  A  fekete  nem 
jött  ki  és  minthogy  több  budapesti  ügyvéd 
nem  volt  a  helyiségben,  a  két  fiatal  mű- 
vésznő kénytelen-kelletlen  abbahagyta  a  já- 
tékot. Ott  méláztak  a  roulette-asztalok  kö- 
rül és  fájdalmasan  néztek  egymásra,  vala- 
hányszor a  zéró  vagy  a  fekete  kijött.  De 
fájdalmasan  néztek  akkor  is,  ha  más  szám 
és  a  vörös  jött  ki. 

Otthon,  a  holtéiban  még  volt  egy  kis  pénzük, 
ezerötszáz  frank.  Negyedháromkor  a  barna  azt 
indítványozta,  hogy  menjenek  haza  ezért  a 
pénzért  és  játszanak  tovább.  A  szőke  azonban 
okosabb  volt. 

—  Azt  is  elveszítsük?  —  kérdezte  szo- 
morúan. —  Miből  fizetjük  ki  a  hotel-számlát, 
hogyan  utazunk  haza? 

A  barna  nem  felelt  és  sértődötten  vonult 
át  a  trente  et  quarantehoz.  Fél  háromkor  a 
szőke  megérintette  a  vállát : 

—  Tudod  mit,  talán  mégis  neked  van 
igazad.  Gyerünk  haza  a  pénzért . , . 

De  most  a  barna  nem  akart.  És  három- 
negyed háromkor  elhatározták,  hogy  másnap 
hazautaznak.  Elvesztettek  tizenötezer  frankot. 

az  idén  nem  sikerült.   Nem   baj,   majd   sike- 
rül jövő  márciusban. 

2. 

—  Mindennek  ez  az  átkozott  tizenhármas 
az  oka,  —  sopánkodott  otthon  a  szőke  és 
gyűlölettel  nézett  egy  furcsa  kis  ékszerre, 
amely  az  imént  még  a  nyakán  pompázott.  — 
Minek  is  fogadtam  el?  Sejthettem  volna,  hogy 
bajt  hoz  rám . . . 

Valamelyik  babonás  barátja  kedveskedett 
neki  ezzel  az  ékszerrel,  amely  brilliánsokból 
és  rubinokból  kirakott  13-as  szám  volt.  Szemre 
csinos  volt,  de  nem  nagyon  értékes,  pár  száz 
koronába  kerülhetett.  A  szőke  fokozódó  gyűlö- 
lettel nézte. 

—  Kidobom  az  ablakon,  —  mondta  hir- 
telen elhatározással. 

És  az  ablakhoz  sietett.  De  a  barna  meg- 
fogta a  kezét : 

—  Megbolondultál?  Nem  kár  a  szép  bril- 
liánsokért? 

A  szőke  durcásan  vállat  vont : 

—  Nekem  nem  kell.  Amióta  hordom,  meg 
vagyok  verve.  Semmi  sem  sikerül.  A  barátom 
szakított   velem,   a  játékban   veszítek  . . . 

Kinyitotta  az  ablakot. 


118 


—  Nem  engedem,  —  mondta  a  barna.  — 
Cseréld  be  egy  gyűrűre  vagy  láncra  .  .  , 

—  Akkor  az  átok  rászáll  a  gyűrűre,  vagy 
a  láncra,  —  makacskodott  a  szőke. 

—  Hát  tudod  mit?  Add  nekem! 

—  Meg  fogod  bánni,  hogy  elkérted. 

—  Nem  én.  Mi  történhetik  velem?  A  leg- 
rosszabb esetben  én  dobom  ki  az  ablakon. 

—  Ahogy  akarod.  Nekem  mindegy. 

•A  barna  eltette  az  ékszert,  azután  meg- 
csókolta barátnőjét  és  átment  saját  szobá- 
jába. A  szőke  még  egy  kis  ideig  ott  állt  az 
ablak  mellett  és  kinézett  a  tengerre.  Nem 
sokat  látott  belőle,  az  ég,  meg  a  tenger  egy- 
formán fekete  volt,  erős  szél  fújt  és  néhány 
esőcseppet  vágott  az  arcába.  A  szőke  meg- 
rázkódott és  fölnézett  a  csillagtalan  égre. 
Messziről  tompa  morgás  hallatszott.  A  szőke 
ijedten  behunyta  a  szemét.  Azután  becsukta 
az  ablakot  és  lebocsátott  a  a  föggönyt.  Félt  a 
villámlástól,  a  vihartól.  Bebújt  az  ágyba  és 
a  fejére  húzta  a  takarót.  Lelke  mélyén  bol- 
dog volt,  hogy  megszabadult  a  13-astól. 

3. 

A  barna  nem  tudott  elaludni.  Ő  is  félt  a 
vihartól  és  nem  merte  a  villamos  iámpát  el- 

oltani.  Beletemetkezett  a  vánkosba  és  körül- 
párnázta a  fülét,  hogy  ne  hallja  a  menny- 
dörgést. Elővett  egy  könyvet  és  olvasni  kez- 
dett. De  véletlenül  valami  detektívregény  ke- 
rült a  kezébe.  Mindjárt  az  első  oldalon  hár- 
mas rablógyilkosságot  fedezett  föl  nemcsak 
a  rendőrség,  hanem  ő  is.  Eémülten  hajította 
el  a  könyvet  és  behunyta  a  szemét.  De  így 
még  rosszabb  volt.  Kis  ördögöket  látott  maga 
előtt,  ott  ugráltak  az  ágyán  és  a  fülébe  ordí- 
tozták : 

—  Tizenhárom!  Tizenhárom! 

Azután  eltűntek.  Helyettük  megjelent  egy 
óriás  13-as,  akkora,  mint  az  Eiffel-torony. 
Fehér  és  vörös  villamos-körtékből  épült,  hol 
fölágaskodott,  hol  leguggolt,  azután  elvágó- 
dott és  úgy  siklott  tovább,  mint  óriáskígyó. 
A  barna  szerette  volna  a  szemét  kinyitni, 
hogy  megszabaduljon  ettői  a  rettenetes  láto- 
mástól. 

De  a  szeme  mintha  leragadt  volna.  Lélek- 
zeni  sem  bírt.  A  villamos  torony  most  a  mel- 
lén állt  és  feketecsuhás  barátok  jöttek  ki  be- 
lőle, tizenhármán.  És  a  torony  tetején  meg- 
kondult egy  harang,  két  harang,  tizenhárom 
harang  és  mindegyik  tizenhármat  harangozott. 
Azután  rettenetes  dörgés  és  csattanás  hallat- 
szott,  a  földből  lángoszlopok  csaptak  föl  és 

elnyelték  a  villamos  tornyot,  a  feketecsuhás 
barátokat  és  a  harangokat.  A  barna  fölsikított 
és  minden  erejének  megfeszítésével  kinyitotta 
a  szemét.  Ágya  mellett  a  kis  szekrényen 
szelíden  világított  a  zöldernyős  lámpa  és  eb- 
ben a  világosságban  fehéren  és  vörösen  csil- 
logott a  furcsa  kis  ékszer.  Körös-körül  csönd 
volt,  csak  az  ablaküveget  verte  fáradhatatlan, 
egyhangú  dobolással  az  eső. 

A  barna  valamelyest  megnyugodott,  le- 
térdelt az  ágy  elé  és  imádkozott,  mint  kis- 
lány korában.  Azután  odament  az  ablakhoz 
és  hallgatózott.  A  vihar  elült,  abban  az  utolsó 
rettenetes  mennydörgésben  és  csattanásban 
kimerült  az  ereje.  A  barna  még  mindig  félén- 
ken félrehúzta  a  függönyt.  Odakint  sötét  volt, 
valahol  nagyon  messze  még  föl-föllobbant  egy- 
egy  elkésett  villám,  erőtlenül  és  némán.  A  barna 
fölsóhajtott  és  kinyitotta  az  ablakot.  Az  eső 
betolakodott  a  szobába,  de  ő  nem  törődött 
vele.  Odasietett  a  kis  szekrényhez,  fölkapta 
az  ékszert,  betette  egy  levélborítékba,  le- 
ragasztotta és  határozott,  férfias  betűkkel  rá- 
írta :  «Azé,  aki  megtalálj a.»  Azután  szépen 
összehajtogatta  és  kihajította  az  ablakon.  A 
kis  csomag  nagy  ívben  messzire  röpült  és 
tompa  koppanással  esett  le.  A  barna  kihajolt, 
de  nem  látott  semmit,  nem  tudta,  hová  esett 

az  ékszer,  milyen  utcába,  melyik  lépcsőre, 
kinek  a  kertjébe? 

És  boldogan  csukta  be  az  ablakot. 

Ugyanekkor  kopogtattak  azon  az  ajtón, 
amely  szobáját  a  szőkéétől  elválasztotta. 

—  Te  vagy?  —  kérdezte  halkan. 

—  Én,  —  felelte  a  szőke  és  kinyitotta  az 
ajtót.  —  Nem  alszol? 

—  Nem. 

—  Én  sem  bírtam  elaludni.  Mit  csináltál? 

—  Kidobtam  a  tizenhármast  . . . 

Most  már  nevettek.  A  bénító  varázsnak 
vége  volt  és  úgy  érezték,  hogy  most  már 
szerencse  és  boldogság  vár  rájuk.  Föláldoz- 
ták a  babonás  ékszert  és  megvásárolták  a 
sors  jóindulatát.  Nem  törődtek  azzal,  ki  lesz 
szerencsétlen  az  átkozott  ékszerrel.  Megköny- 
nyebbülten,  szabadon  lélekzettek.  Az  eső  — 
mintha  csak  ezt  várta  volna  —  elállt.  És  öt 
perc  múlva  a  barna  is,  a  szőke  is,  boldogan, 
nyugodtan   aludt.   Heggel  négy   óra   volt . . . 


Öt  perccel  háromnegyed  négy  előtt  egy  frak- 
kos fiatalember  állt  a  híres  montecarlói  park 
egyik  kies  pontján.  Nem  izgatta  az  eső,  már 
semmi  sem  izgatta,  az  élet  sem,  a  halál  sem. 

Éppen  azzal  foglalatoskodott,  hogy  fejbelője 
magát.  Megbízható  browningját  kecses  moz- 
dulattal illesztette  halántékához  és  éppen  el 
akarta  sütni,  amikor  valami  koppant  a  kezén. 
Meglepődésében  és  fájdalmában  elejtette  re- 
volverét. Gyufát  gyújtott,  hogy  megkeresse 
és  amikor  lehajolt  érte,  összegyömöszölt  papi> 
rost  talált  mellette.  Fölvette  a  papirost, 
amelybe  valami  kemény  tárgy  volt  burkolva. 
A  frakkos  fiatalember  pillanatig  habozott,  az- 
után odasietett  a  legközelebbi  villamos  lámpá- 
héz  és  óvatosan  kibontotta  a  papirost,  amelyre 
határozott,  férfias  betűkkel  ezt  a  figyelmezte- 
tést írta  valaki :  «Azé,  aki  megtalálja.))  A  frak- 
kos fiatalember  reszkető  kézzel  tépte  föl  a 
borítékot  és  elmosolyodott,  amikor  a  brillián- 
soktól  és  rubinoktól  csillogó  13-ast  megpillan- 
totta. Zsebre  tette  az  ékszert,  de  zsebretette  a 
browningot  is. 

—  Nem  kell  elhamarkodni  a  dolgot,  — 
mondta  a  helyzethez  illő  bölcseséggel. 

Másnap  elzálogosította  az  aékszert.  Kétszáz 
frankot  kapott  és  habozás,  gondolkozás  nél- 
kül föltette  egy  kártyára  az  egészet.  Tudta, 
hogy  nyerni  fog,  ez  a  pénz  nem  hiába  poty- 
tyant  le  az  égből.  Nyert  is.  Másfél  óra  alatt 
százötvenezer  frankot.  Mintha  megbabonázta 
volna    a    kártyát,    úgy   nyert,    ahogy    akart. 


123 


Az  emberek  szájtátva,  irigyen  állták  körül, 
a  fejüket  csóválták,  szörnyűködtek,  mérge- 
lődtek. 

A  két  kis  művésznő,  a  szőke,  meg  a  barna 
sápadtan,  könnyes  szemmel  nézte. 

—  Ha  nekünk  ilyen  szerencsénk  lett  volna !  — 
mondta  a  szőke. 

Akkor  már  egy  fillérjük  sem  volt.  Elját- 
szották azt  az  ezerötszáz  frankot  is,  amit 
útiköltségnek  félretettek.  Keggel  még  egyszer 
szerencsét  próbáltak,  azt  hitték,  hogy  most, 
amikor  megszabadultak  a  tizenhármastól, 
visszanyernek  mindent.  Hiába!  A  kártya  el- 
lenük esküdött. 

—  Legjobb  volna  meghalni!  —  sóhajtotta 
a  barna. 

A  fiatalember  ebben  a  pillantban  veszített 
először.  Fölállt,  zsebrevágta  a  pénzét  és  úgy 
nézett  körül,  mintha  örökre  búcsúznék  ettől 
a  helytől.  Azután  kifelé  sietett. 

—  Igazad  van,  —  sóhajtotta  a  szőke,  — 
legjobb  volna  meghalni! 

A  fiatalember  meghallotta  a  sóhajt  és  meg- 
állt. Végignézett  a  kisírtszemű  leányokon,  a 
szőkén  meg  a  barnán  és  elmosolyodott. 

—  Hölgyeim,  —  mondta  szeliden,  —  nem 
kell  elhamarkodni  a  dolgot.  Van  egy  taliz- 
mánom .  .  .  nekem  már  nem  kell,  mert  soha 

többé    nem    fogok  játszani.    Engedjék    meg, 
hogy  önöknek  ajándékozzam  . .  . 

És  míg  a  szőke  meg  a  barna  tágranyílt 
szemmel,  bután  bámult  reá,  elegáns  mozdu- 
lattal átnyújtotta  nekik  a  13-asról  szóló  zálog- 
cédulát . . . 


PÁRIZSI  EMLÉKEK 

KENYÉE: 

1, 

Akkor  már  három  napja  nem  ettem. 

Csak  feküdtem,  behunyt  szemmel  a  dí- 
ványon. Aludni  nem  bírtam,  de  a  szememet 
sem  tudtam  nyitva  tartani.  A  torkom  száraz 
volt,  az  agyam  zúgott,  behunyt  szemem  előtt 
vörös  és  sárga  karikák  rajzottak,  táncoltak, 
összefonódtak,  megették  egymást  és  újra  szü- 
lettek. Már  éhes  sem  voltam,  csak  kábult  és 
mégis  izgatott.  Minden  energiám  elfogyott, 
lusta  voltam  még  ahhoz  is,  hogy  kinyújtsam 
a  kezemet  az  asztalon  álló  vízért.  Úgy  éreztem, 
hogy  a  halál  előszobájában  vagyok  és  aláza- 
tosan, türelmesen  kell  még  egy  ideig,  már 
nem  sokáig  várakoznom,  amíg  fenséges  színe 
elé  bocsátanak. 

Egészen  bizonyos,  hogy  még  segíthettem 
volna  magamon.  Ha  pénzem  nem  is  volt,  de 
volt  még  ruhám,  könyvem,  egy  pár  értékesebb 

holmim,  amit  eladhattam  vagy  elzálogosíthat- 
tam volna.  A  háziasszonyomtól  is  kérhettem 
volna  pár  frankot.  De  már  torkig  voltam 
ezzel  a  haszontalan  élettel,  ezzel  a  céltalan 
és  reménytelen  küzködéssel.  Meddig  húzzam 
még?  Egy  hétig?  Egy  hónapig?  És  aztán?  Mi 
lesz  akkor,  ha  mindenből  kifogytam?  Akkor 
is  csak  ott  leszek,  ahol  ma,  egészen  kétségbe- 
esetten, menthetetlenül. 

így  mégis  volt  még  valami  közöm  az  élet- 
hez. Még  beléje  kapaszkodhattam.  Csak  föl 
kellett  kelnem  a  diványról.  De  nem  keltem 
föl.  Vártam.  Hogy  mit,  magam  sem  tudom. 
Talán  a  véletlent,  amit  azelőtt  csodának  ne- 
veztek. Hogy  valaki  jön  és  megkérdezésem 
nélkül,  akaratom  ellen,  anélkül,  hogy  moz- 
dulnom kellene,  megint  visszavisz  az  életbe. 

És  este  valaki  jött . .  . 

2. 

Ketten  voltak.  Egy  férfi  és  egy  nő. 

A  férfi  barátom  volt.  Már  nem  tudom, 
mi  réven.  Valamikor  régen  Budapesten  is- 
merkedtem meg  vele.  Azután  más  városokban 
találkoztunk,  mindig  kalandos  körülmények 
között.  Szálas,  vállas,  villogó  szemű  orosz 
zsidó  volt,  amaz  elszánt  fajtából  való,  amely 

a  semmiből  milliókat  teremt  és  a  milliókat 
visszaadja  az  enyészetnek.  Mindig  nagy  válla- 
latok és  fantasztikus  részvénytársaságok  élén 
állt,  új  találmányokkal  és  öreg  bányákkal  há- 
zalta végig  a  nemzetközi  piacot.  Néha  nagyon 
sok  pénze  volt,  többször  semmi.  Az  igazi 
nevét  homály  födte  ;  én  Ivánnak  neveztem, 
de  még  vagy  hat  nevét  tudtam. 

Amikor  benyitott  a  szobámba,  nem  lepőd- 
tem meg.  Természetesnek  láttam,  hogy  eb- 
ben a  pillanatban  csak  ő  jöhet  be.  Össze- 
szedtem minden  erőmet.  Felültem.  Ittam  egy 
pohár  vizet.  Föl  akartam  állni,  de  visszaestem. 

—  Mi  baja?  —  kérdezte  érdeklődve. 

—  Semmi.  Fekszem. 

—  Beteg? 

—  Nem. 

Fürkészőn  nézett  rám,  azután  nyugodtan 
mondta : 

—  Maga  ma  nem  evett. 

—  Téved. 

—  Nem  tévedek. 

—  Téved.  Mert  már  tegnap  sem  ettem.  Sőt 
tegnapelőtt  sem. 

—  Nincs  pénze? 

—  Nincs. 

Az  orosz  nevetett : 

—  Nekünk  sincs. 

Aztán  odafordult  az  asszonyhoz,  aki  eddig 
az  ajtóban  állt : 

—  Gyere  ide,  Antoinette. 

Az  asszony  engedelmesen  jött  és  megállt 
a  divány  előtt.  Karcsú,  elegáns,  szőke  asz- 
szony  volt,  a  francia  nevével  is  inkább  északi. 
Ahogy  a  kezét  adta,  nem  bírtam  megszorí- 
tani. 

—  Bemutatom  magának  a  barátnőmet.  Már 
két  éve  vagyunk  együtt  .  .  . 

Az  én  fejem  még  mindig  kóválygott. 

—  Adok  egy  kis  cukrot  magának,  —  mondta 
az  asszony. 

És  kézitáskájából  bonbonokat  szedett  elő. 
Tiltakoztam,  de  ő  a  szájamba  tömte.  És  én 
gyönyörűséggel  rágni,  szopogatni,  harapni 
kezdtem  a  cukrot.  Megint  éltem. 


—  Most  pedig  lássunk  munkához,  —  szólt 
az  orosz.  —  Ez  a  két  szoba  a  magáé? 

—  Igen. 

—  A  bútorok  is  ? 

—  Minden. 

—  És  éhezik?  Nevetséges! 
Műértő  szemmel  nézett  körül  : 

—  Egész  sereg  fölösleges  dolgot  látok  itt, 

—  Minden  fölösleges. 

—  Most  hat  óra.  A  zálogházak  még  nyitva 
vannak,  összeszedek  egypár  apróságot  és  be- 
viszem. Akarja? 

—  Kérem. 

—  Hozok  vacsorát.  Egy  palack  bort  is. 
Jól  fogunk  élni.  Antoinette  addig  itt  marad 
és  elmondja,  hogy  miről  van  szó. 

A  divány  sarkában  ültem  és  meghatottan, 
boldogan  majszoltam  a  bonbonokat.  Antoi- 
nette letette  a  kalapját,  levetette  a  keztyűjét-. 

Az  orosz  ezalatt  úgy  dolgozott  mint  egy 
gőzgép.  Egy  kis  kézitáskába  belegyömöszölte 
a  lakás  legértékesebb  tárgyait,  egy  szép  órát, 
néhány  szobrocskát,  valami  kevés  ezüstneműt. 
Majd  magára  kanyarította  legbővebb  köpö- 
nyegemet, az  alatt  pedig  szerelmesen  keblére 
rejtette  a  frakkomat  meg  a  smokingomat.  És 
biztatón  nézett  rám,  mondván : 

—  Egy  óra  múlva  itt  vagyok. 

Egyedül  maradtam  Antoinette-al.  Antoi- 
nette-al,  aki  most  felugrott  és  az  utálattól 
remegve  kiáltotta  utána : 

—  Gyűlölöm,   gyűlölöm,   gyűlölöm! 

Aztán  ijedten  nézett  rám,  mintha  attól  tar- 
tana, hogy  elárulom.  De  én  szelíden  és  bár- 
gyún mosolyogtam,  az  utolsó  bonbon  mor- 
zsáin tengődvén. 

A  Tündérlaki  lányok,  9 

Antoinette  mellém  ült  a  díványra  és  meg- 
fogta a  kezemet : 

—  Miért  akart  meghalni? 

—  Nem  akartam  meghalni.  Csak  ahhoz 
nem  volt  erőm,  hogy  tovább  is  ezt  az  undo- 
rító életet  éljem  . . . 

Hallgattunk.  Megint  Antoinette  kezdte : 

—  Nem  kíváncsi  arra,  hogyan  kerültünk  ide? 
Vállat  vontam. 

—  ö  megtudta  a  maga  címét . . .  hogy 
magának  saját  lakása  van.  Eeggel  óta  bolyon- 
gunk Parisban  egy  sou  nélkül.  Ma  mi  sem 
ettünk. 

—  És  én  elvettem  a  maga  bonbonjait . . . 

—  Maga  három  nap  óta  éhes.  Tudja,  mit 
akar  Iván? 

—  Mit? 

—  Azt,  hogy  maga  adjon  nekünk  lakást, 
amíg  . . .  amíg  valami  pénzhez  jutunk. 

—  Szívesen.  Két  szobám  van,  az  egyiket 
átadom  maguknak  . . . 

—  Neki  nagy  tervei  vannak.  Van  egy  új 
találmánya,  valami  nagyszerű  dolog  . . . 

—  Bányája  nincs? 

—  Az  is  van.  Kőszénbánya.  Petróleum- 
forrás is  van.  Minden  van,  csak  pénz  nincs. 

Most  már  nevetett. 

—  Az  előbb  azt  mondta,  hogy  gyűlöli  Ivánt? 

—  Igen.  Gyűlölőm.  Elcsalt  hazulról.  Ki- 
fosztott mindenemből.  Elvette  a  pénzemet, 
az  ékszereimet.  Két  év  óta  cipel  magával 
Európán,  Amerikán  keresztül.  Éheztet.  Ver. 

—  Miért  nem  hagyja  ott? 

—  Nem  merem.  Félek  tőle.  Egészen  bizo- 
nyos, hogy  lelőne. 

Ezalatt  besötétedett. 

—  Lámpát  kellene  gyújtani,  —  mondta 
Antoinette. 

—  Miért?  Fél  a  sötétben? 

—  Én  nem  félek.  De  Iván  miatt.  Nagyon 
féltékeny. 

—  A  haldoklókra  is? 

—  A  halottakra  is. 


Az  orosz  visszajött.  Arca  sugárzott  a  jó- 
kedvtől. Minden  jóval  megrakodva,  egy  palack 
pezsgőt  is  hozott.  És  még  negyven  frankot 
amelyet  testvériesen   megosztott  velem. 

Pazarul  vacsoráztunk.  Ettem.  Bár  alig  tud- 
tam enni.  Csak  az  ital  ízlett,  a  bor,  meg  a 
pezsgő.  Hamar  mámoros  lettem  és  álmos  a 
három  napos  álmatlanság  után.  Ledőltem  éhe- 

zésem  díványára  és  mindjárt  elaludtam.  Ügy 
merültem  bele  az  álomba,  mint  az  ólmokkal 
megrakott  búvár  a  tenger  mélységeibe. 

Csak  egyszer  riadtam  föl  egy  pillanatra. 
És  ekkor  a  vékony  ajtón  át  csókokat  és  nevet- 
gélést hallottam.  De  nem  is  tudtam  gondol- 
kozni, mert  már  megint  aludtam. 

Dél  is  elmúlt,  amikor  fölébredtem.  Iván 
nem  volt  otthon,  de  Antoinette  már  ebédhez 
terített.  Csak  most  láttam,  milyen  szép  ez  az 
asszony,  milyen  üde,  tiszta,  illatos. 

—  Iván  csak  vacsorára  jön  haza,  —  ma- 
gyarázta Antoinette,  —  találkozása  van  holmi 
pénzemberekkel .  . . 

Együtt  ebédeltünk,  ketten,  már  jó  barátok. 
És  egész  nap  együtt  voltunk.  És  még  mindig 
gyönge  voltam  és  Antoinette  nem  mozdult 
ki  hazulról.  Vigyázott  rám,  ápolt.  Hálásan 
néztem  rá.  Valami  rajongás  lopózott  a  szí- 
vembe, régen  érzett  melegség. 

Este  beköszöntött  Iván.  Eosszkedvű  vol:-. 

—  A  dolog  nem  megy,  —  mondta  mérge- 
sen. —  Átkozott  franciák! 

Nekem  mindegy  volt.  Már  megint  örültem 
az  életnek,  akármilyen. 

—  A  pénzem  is  elfogyott,  —  morogta 
Iván  —  elettem,  elkocsikáztam,  kávéházban 
szétfizettem.  Van  még  valami  pénze? 

—  Az  a  húsz  frank,  ami  tegnap  maradt. 

—  Az  nem  sok. 

Ezzel  megint  körülnézett  és  megint  elővette 
a  kis  sárga  kézitáskát.  Most  már  meg  sem 
kérdezett,  hanem  sürgősen  teletömte  minden- 
féle holmival,  dúsan,  ahogy  csak  belefért  a 
táskába.  És  megint  elrohant  a  zálogházba, 
hogy  pazar  vacsorával  térjen  vissza.  Most 
már  pálinkát  is  hozott,  harcias  orosz  és  len- 
gyel likőröket,  havanna-szivarokat. 

És  Antoinette  a  spiritusz-masinán  fekete 
kávét  főzött,  sok  fekete  kávét. 


így  éltünk  öt  napig. 

Iván  csak  este  mutatkozott.  Egész  nap 
egyedül  voltam  Antoinette-al,  együtt  sétáltunk, 
szép  őszi  délutánokon  együtt  ültünk  a  Boisban, 
vagy  valami  kis  kávéház  előtt.  Ekkor  már  sze- 
rettük egymást,  bár  erről  soha  sem  beszéltünk. 

Az  ötödik  napon  az  orosz  azt  mondta : 

—  Hajlandó  a  díványt  Antoinettenak  át- 
engedni? 

—  Miért?  —  kérdeztem  csodálkozva. 

—  Antoinette  úgy  vélekedik,  hogy  illen- 
dőbb, ha  ő  egyedül  alszik  itt  ebben  a  szobá- 
ban és  mi  ketten,  férfiak,  a  másikban. 

—  Ahogy  akarja.  Nekem  mindegy. 

Ezen  az  estén  boldog  voltam.  Tudtam, 
hogy    Antoinette    is    szeret. 

És  azontúl  az  orosz  meg  én  együtt  alud- 
tunk. Igaz,  hogy  keveset,  mert  sokáig  voltunk 
fönt,  sok  izgató  italt  ittunk  és  nehéz  szivaro- 
kat szívtunk.  Azonfelül  az  orosz  egész  éjjel 
mesélt    nekem : 

—  ön  nem  tudja,  mennyire  szeretem  ezt 
a  nőt.  Csak  ez  a  nő  köt  az  élethez. 

Felült  az  ágyban  és  fenyegetőn  nézett  rám : 

—  Ha  hozzányúl  ehhez  a  nőhöz,  megölöm. 

—  Legyen  nyugodt,  nem  nyúlok  hozzá. 
■ —  Én  csak  figyelmeztetem  .  . . 
Fölemelte  a  vánkost : 

—  Nézzen  ide! 

A  vánkos  alatt  ott  feküdt  a  revolvere.  Ön- 
kéntelenül is  elnevettem  magamat : 

—  Ne  ijesztgessen,  nem  vagyok  én  kis  gye- 
rek. Nekem  is  van  revolverem. 

—  Nincs. 

—  Van. 

—  Nincs.  Elzálogosítottam. 
Ezzel  a  falnak  fordult  és  elaludt. 

Elmúlt  két  hét,  elmúlt  három  hét  ós  az 
orosz  még  mindig  nem  adott  túl  a  bányám 
és  találmányain.  Most  már  olyan  volt,  mint 
a  megdühödött  fenevad. 

Káromkodott,  átkozódott  és  ivott.  Már  amíg 
volt  mit. 

E  három  hét  alatt  megettük  az  egész  lakást, 
Megettük  minden  ruhámat.  Összes  könyvei- 
met. Mindenemet. 

De  mit  bántam  én?  Antoinette  akkor  már 
a  szeretőm  volt.  És  mi  ketten,  akiknek  bol- 
dogságában volt  valami  az  őrületből,  egé- 
szen nyugodtan  vártuk  a  befejezést,   akármi 


Most  már  Iván  is  egész  nap  otthon  ült. 
Nem  volt  miért  kimennie  az  utcára.  Abba- 
hagytam a  harcot. 

Inkább  én  mentem  el  hazulról.  Mert  ha 
így  hárman  együtt  voltunk,  mindig  attól 
féltem,  hogy  az  orosz  keresztülnéz  színész- 
kedésemen,  még  inkább  az  Antoinette-én,  aki- 
nek minden  szavát,  minden  pillantását  is- 
merte. Pedig,  ahogy  mi  egymásra  néztünk, 
egymás  mellett  ültünk,  az  hangos  hirdetése 
volt  nagy  titkunknak.  És  Iván  mind  gyana- 
kodóbban  figyelt  minket. 

Jöttek  megint  az  éhség  napjai.  És  most 
már  én  is  éreztem,  hogy  valamit  kell  csinál- 
nom. Nem  magamért,  Antoinetteért. 

Kis  kölcsönökön  kezdtem.  De  mi  volt  ez 
a  pénz  hármunknak? 

Munkát  kerestem,  de  nem  kaptam. 

És  ekkor  megint  visszaroskadtam  abba  az 
elcsüggedésbe,  amelyből  az  orosz  három  hét- 
tél azelőtt  kiszabadított. 

Eljött  két,  végtelennek  tetsző  szomorú  nap, 
a  maga  kínzó  éhségével.  Annál  kínzóbbal, 
mert  ott  ült  Antoinette  sápadt  arccal,  szédülő 
fejjel,  összeszorított  foggal.  Az  orosz  nem 
törődött  semmivel.  Lefeküdt  a  díványra  és 
úgy  feküdt  ott,  mint   én,  három  hét   előtt. 

A  második  nap  végén  Antoinette  szeméből 
két  nagy  könycsepp  gördült  alá.  Én  láttam 
ezt  a  két  könycseppet  és  a  kezem  ökölbe  szo- 
rult. Fölálltam.  Az  orosz  behunyt  szemmel 
feküdt  a  díványon.  Odamentem  Antoinette- 
hoz  és  megcsókoltam. 

—  Várj,  —  mondtam  neki.  —  Vagy  a 
menekülést  hozom,  vagy  a  halált. 

És  elmentem. 

Sejtelmem  sem  volt  arról,  hogy  hová  men- 
jek, mit  csináljak? 

Tétovázó,  ingadozó  lépésekkel  mentem  ki 
a  boulevardra.  És  titokban  arra  gondoltam, 
hogy  ha  most  elesném,  keresztül  robogna  raj- 
tam egy  sereg  automobil  meg  kocsi  és  minden- 
nek vége  volna  . . . 

Ekkor  valaki  nevemen  szólított. 

Eámeredtem,  anélkül,  hogy  az  első  pilla- 
natban megismertem  volna. 

Egy  öreg  úr  volt,  valami  katonai  újságnak 
a  szerkesztője.  Akkor  már  írtam  volt  egy  pár 
rövid  hírt  az  újságjába. 

—  Hol  jár  maga?  —  förmedt  rám  barát- 
ságosan. —  Már  napok  óta  keresem  . . .  Miért 
nem  jön  a  kávéházba? 

Valamit  dadogtam. 

—  Kell  nekem  egy  nagy  cikk  Mária  Teré- 
ziáról. Megírja? 

Majdnem  a  nyakába  borultam.  Hogy  meg- 
írom-e? Hát  fát  nem  vágok?  Mária  Terézia! 
Egyszerre  jókedvű  voltam,  friss  voltam,  jól- 
lakott voltam. 

—  A  cikk  legyen  legalább  két  ív,  —  mondta 
az  öreg  —  ha  több,  az  sem  baj.  ívenként 
fizetek  magának  száz   frankot  .  . . 

—  Három  ív  lesz,  —  mondtam  gondolko- 
zás nélkül,  —  de  százötven  frank  előleget 
kell  adnia  .  . . 

Az  öreg  szó  nélkül  a  zsebébe  nyúlt  és  át- 
adott nekem  százötven  frankot. 

Kocsiba  ültem  és  úgy  vágtattam  haza,  mint 
az  őrült.  Útközben  bevásároltam.  Sonkát,  pás- 
tétomot, húst,  gyümölcsöt,  sajtot,  édessége- 
ket, bort,  pezsgőt,  pálinkát,  szivarokat  az 
orosznak,  virágot  Antoinettenak.  Vagy  tizenöt 
csomag  súlya  alatt  görnyedtem,  amikor  lá- 
bammal belöktem  a  szoba   ajtaját  .  . . 


Ahogy  az  ajtó  kinyílt,  az  orosz  felugrott  a 
díványról. 

—  Gazember!  —  ordította  rám.  —  Gaz- 
ember! Megcsaltál  és  most  meghalsz. 

Eámfogta  a  revolverét.  Antoinette  nagyot 
sikított.  Éreztem,  hogy  minden  vérem  az 
agyamba  tolul.  Nem  bírtam  mozdulni.  Az- 
tán az  orosz  lőtt.  Valami  tompa  ütést  hal- 
lottam, a  golyó  mellettem  az  ajtóba  fúró- 
dott. 

Amikor  az  orosz  látta,  hogy  nem  talált, 
nekem  akart  ugrani. 

De  ekkor  már  nyugodt  voltam. 

—  Maga  bolond,  —  kiáltottam  rá,  —  tönkre 
akarja  tenni  a  vacsoránkat? 

És  a  csomagokra  mutattam,  amelyeket  még 
mindig  kezemben  tartottam.  Az  orosz  értel- 
metlenül bámult  rám,  aztán  hebegett  valamit. 
A  revolver  kiesett  a  kezéből. 

Aztán  ettünk. 


KÖNYVVÁSÁRLÁS. 


Paris.  Eue  Montmartre. 

Megállok  egy  kis  könyvesbolt  előtt.  Amolyan 
irodalmi  vegyeskereskedós  ez,  amelyben  Ana- 
tole  Francétól  le  a  képeslevelező-lapig  min- 
den kapható.  A  kirakatban  Nick  Carter,  Buf- 
falo  Bili,  Texas  Jack,  Sitting  Bull,  Marc 
Jourdain  és  egyéb  jelesek  füzetes  művei  lá- 
gyan simulnak  az  ősz  Sacher-Masoch  prémes 
Vénuszaihoz.  A  tiszteletreméltó  fiaggastyán 
műveinek  szomszédságában  egy  csomó  mo- 
dern regény,  úgynevezett  szuggesztív  cím- 
lappal ;  regények,  amelyek  kizárólag  í*  mű- 
velt Balkán  számára  íródnak  és  amelyek  vért 
és  kéjt  tartalmaznak  3  franc  50  centimes 
erejéig.  Közöttük,  beékelve,  egy-egy  betegen 
sárga  vagy  haragosan  vörös  füzetecske  az  or- 
vosi tudomány  titkait  népszerűsíti.  A  tudo- 
mány egyéb  ágait  mindössze  két  mű  kép- 
viseli, az  egyik  a  roulette,  a  másik  a  turf 
híveit  kalauzolja  a  megvagyonosodás  révébe. 

Én  csak  állok.  A  magamfajta  könyvmoly 
mindenütt  kincseket  szimatol,  ritkaságokat, 
unikumokat.  Már  háromszor  végignéztem  a 
kirakatot  és  mégsem  tudtam  rászánni  maga- 
mat arra,  hogy  továbbmenjek.  Hátha  mégis 
elkerülte  valami  a  figyelmemet? 

Az  ajtóban  ott  állt  a  kis  bolt  gazdája. 
Egy  alacsony,  gömbölyű  asszony,  fekete,  har- 
minc éves,  kellemes  és  kívánatos,  minden  ízé- 
ben, minden  mozdulatában  francia.  Ügy  vizs- 
gált engem,  ahogy  én  a  könyveket.  Csak  ak- 
kor szólított  meg,  amikor  megunva  az  ered- 
ménytelen keresgélést,  hátat  fordítottam  a 
kirakatnak  és  menni  akartam. 

—  Monsieur!  Monsieur! 
Visszamentem.    A    fekete   nő    mosolyogva, 

előzékenyen  mutatott  az  ajtóra  : 

—  Kérem,  odabent  óriási  raktáram  van. 
Ha  a  könyveim  érdeklik  . . . 

—  Ha  egyebe  nincs,  mint  amit  a  kirakat 
igér  .  .  . 

A  fekete  nő  nevetett : 

—  Kérem,  tudom,  hogy  ez  &  tírakat  sze- 
mét. De  odabent  sok  a  finom,  drága,  ritka 
holmi  . . . 

Ennek  a  csábításnak  már  nem  bírtam  el- 
lentállni.  Bementem  a  boltba.  A  bolt  szűk 
volt   és  sötét.   Korán,   ebéd   után   már   gáz- 


142 


lámpa  pislákolt  benne,  nyugtalanul,  sápadtan, 
takarékosan.  Mintha  csak  azért  gyújtották 
volna  meg,  hogy  jobban  lássák,  milyen  sötét 
van.  Köröskörül  ugyanazok  a  könyvek,  ame- 
lyeket a  kirakatban  már  láttam. 

—  Ez  minden?  —  kérdeztem. 

—  Óh  nem.  De  amíg  nem  tudom,  hogy 
mi  érdekli  önt  . . . 

—  Minden,  ami  nem  közönséges  ;  minden 
amihez  nehéz  hozzáférni . . . 

—  A  gáláns  litteratura? 

—  Hogyne. 

—  Hozzak  mutatóba  valamit? 

—  Mindenesetre. 

—  De  ön  . . .  bocsánat  . . .  tudja  ön,  hogy 
ezek  a  könyvek  nagyon  drágák?  Ezeket  jól 
meg  kell  fizetni. 

—  Tudom,  tudom,  —  mondtam  kissé  tü- 
relmetlenül. —  Mindent  tudok,  nem  ön  az 
első,  akitől  ilyesmit  vásárolok  . . . 

—  Egy  ilyen  könyv  belekerül  25 — 30 
francba  . . . 

—  Sőt  tízszer  annyiba  is.  De  erre  ne  vesz- 
tegessünk több  szót,  mert  az  időm  drága. 
Itt  vagyok  már  majdnem  félórája  és  még 
semmit  sem  láttam  . . . 

—  Bocsásson  meg,  de  az  ember  nem  lehet 
eléggé  óvatos.  Ha  csakugyan  ismerős  a  viszo- 

nyokkal,  tudni  fogja,  hogy  ilyen  könyveket 
árulni  tilos.  Csak  suba  alatt  lehet.  A  rendőrség 
nagyon  vigyáz  ránk  . . .  most  újabban  . .  . 

Türelmetlenül  legyintettem.  Ebben  a  pil- 
lanatban az  asszony  halkan  fölsikoltott. 

—  Mi  az?  —  kérdeztem  meglepődve. 

Az  asszony  sápadt  volt,  ijedten  nézett  rám. 
A  szemét  tágra  nyitotta  ;  csöndesen  reszketni 
kezdett. 

—  Mi  az?  —  kérdeztem  újra,  amikor  nem 
kaptam  feleletet. 

Az  asszony  csak  nagynehezen  jutott  szó- 
hoz. Dadogott. 

—  Ön  . . .  ön  . . .  nem  titkosrendőr? 

—  Nem  én.  Hogyan  jut  ez  az  eszébe? 

v~^  Nem  tudom  . . .  Hirtelen  elszorult  a  szí- 
vem. Valami  titkos  érzés  súgta  ...  Ön  gyanús 
nekem, 

—  Nyugodjék  meg.  Becsületszavamra  mon- 
dom, nem  vagyok  titkosrendőr. 

—  Eettenetes ,  volna  . . .  már  négy  hónapot 
ültem  egyszer  ...  és  ha  mégegyszer  megcsíp- 
nek . . . 

Megingott.  Elszédült,  csaknem  elájult. 

—  Nézze,  asszonyom,  —  mondtam  —  nem 
is  lehetek  titkosrendőr?  Én  nem  is  vagyok 
francia.  Nem  veszi  észre  a  beszédemen,  a  ki- 
ejtésemen? 

—  Nem  .  .  .  nem  ...  az  nem  bizonyít  sem- 
mit. Hátha  csak  színészkedik.  És  azért  jött, 
hogy  kelepcébe  csaljon?  A  titkosrendőrök  ra- 
vaszok. Hol  lakik? 

—  A  Hotel  Adelphiban. 

—  Vannak  okmányai?  Bizonyítványai?  Út- 
levele? 

Kivettem  a  tárcámat  és  keresgélni  kezd- 
tem az  írásaim  között.  Azonban  nem  volt 
szerencsém.  Még  egy  levélboríték  sem  volt  ná- 
lam. Az  asszony  izgatott  kíváncsisággal,  aggo- 
dalommal kémlelte  arcomat.  Szinte  zavarba 
hozott  a  nézése,  úgy  éreztem  magamat,  mint 
akit  csaláson  érnek.  A  végén  elnevettem  ma- 
gamat : 

—  Fájdalom,  sehogyan  sem  birom  maga- 
mat igazolni.  Véletlenül  nincs  nálam  semmi  írás. 

—  Egy  névjegy? 

—  Az  sincs.  De  megálljon  csak  . . .  talán 
mégis  . . . 

A  tárcám  egyik  rekeszében  egy  csomó  ide- 
gen névjegyet  őriztem.  Olyan  emberekét,  akik- 
kel útközben  megismerkedtem,  vagy  akik  itt 
meglátogattak.  Sőt  ráakadtam  egy  bécsi  újság- 
író-kollégám névjegyére  is.  Valamennyi  között 
ez  volt  a  legmegnyugtatóbb.  Német  volt,  tehát 
bizalomgerjesztő.  Ezt  nyújtottam  át  az  aggódó 
nőnek. 

—  Ez  az  ön  névjegy©? 

—  Igen. 

Megint  fürkészőn  nézett  rám.  Most  már 
határozottan  unni  kezdtem  a  dolgot. 

—  Nézze,  kedves  asszonyom,  —  mondtam 
türelmetlenül  —  nem  akarom  magát  rábeszélni 
arra,  hogy  nekem  könyveket  adjon  el.  Ha 
van  kedve  hozzá,  ám  próbálja  meg.  De  ne 
várasson  tovább,  mert  —  mint  már  egy  fél- 
óra előtt  is  mondtam  —  az  időm  drága. 

—  Jól  van,  —  mondta  az  asszony  elszán- 
tan. —  Bízom  önben.  Majd  mutatok  önnek 
egy  pár  könyvet. 

—  Végre! 

—  Azonban  ne  vegye  rossz  néven  .  . .  tudni 
akarom,  hogy  igazán  komoly  vevővel  van-e 
dolgom? 

Szólni  akartam,  de  ő  intett  és  ridegen  foly- 
tatta : 

—  Lesz  szíves  nekem  előre  átadni  harminc 
vagy  húsz  francot  . . . 

Bosszúsan  nevettem.  Még  ez  is?  De  most 
már  mindegy  volt.  Végére  akartam  járni  a 
dolognak,  látni  akartam,  miféle  kincseket  rej- 
teget a  raktár  homályában?  És  szó  nélkül 
átadtam  neki  egy  húsz  francos  aranyat,  ame- 
lyet egy,  tüntetően  az  asztalra  szórt  arany- 
halmazból vettem  ki.  Az  aranyhalmaznak  meg 

A  Tündér  laki  lányok.  10 

is  volt  a  maga  hatása,  az  asszony  láthatóan 
barátságosabb  lett. 

—  Eögtön  jövök,  —  mondta  nyájasan  ós 
a  bolt   hátterében  levő  kis  ajtó  felé  sietett. 

Némán  bólintott  és  gondolkozás  nélkül  me- 
redtem az  ajtóra,  amelynek  küszöbén  habozva 
állt  egy  pillanatig  a  nő.  Eámnézett,  mielőtt 
az  ajtó  mögött  eltűnt  volna.  De  az  én  üres 
tekintetem  nem  értette  meg  ezt  a  nézést  ; 
csak  bosszankodásom  fokozódott,  amikor  azt 
láttam,  hogy  az  asszony  még  mindig  tétová- 
zik. Azonban  ez  is  csak  egy  pillanatig  tartott  ; 
a  nő  eltűnt  és  az  ajtót  nyitva  hagyta  maga 
mögött. 

Vártam.  Sőt  elég  soká  vártam  a  kis  bolt 
csöndességében  és  sötétségében.  Messziről  be- 
hallatszott néha  az  asszony  izgatott,  ideges 
köhécselése.  Nem  tudtam  megérteni,  mit  ke- 
resgél olyan  soká.  Éppen  olyan  kevéssé  tud- 
tam eldönteni,  hogy  mérgelődjem-e  vagy  ne- 
vessek azon  a  rettenetes  körülményességen, 
amellyel  ez  a  furcsa  könyvvásárlás  járt. 

Végre  megjelent  az  asszony,  kezében  két 
vékony  sárga  füzetecskével.  Jelentéktelen,  olcsó 
szomorú  pornográfia  visított  ki  ezekből  a  füze- 
tekből. Elnevettem  magamat : 

—  Ezért  volt  a  nagy  titkolózás? 

Az  asszony  is  nevetett,  de  még  mindig  ide- 

gesen  és  félénken.  És  jobbomat  hirtelen  a  szí- 
vére szorította : 

—  Itt  . . .  itt  hallgassa  csak,  hogyan  dobog 
a  rémülettől! 

Csakugyan  éreztem  szívének  ijedt  lükteté- 
sét, míg  keble  megfeszült  a  tenyerem  alatt. 

—  Igen,  —  suttogta  az  asszony  —  még  most 
sem  vagyok  egészen  nyugodt.  Egyszer  már  ül- 
tem négy  hónapot  . . . 

Megrázkódott  és  behunyta  a  szemét.  Egé- 
szen hozzám  simult,  míg  a  kezével  mind  erő- 
sebben szorította  szívére  az  én  tanúskodó  te- 
nyeremet. 

Eánéztem.  Most  már  —  elég  későn!  — 
mindent  megértettem.  Én  vén  szamár!  Las- 
san, szelíd  erőszakkal  lefejtettem  a  kezét  a 
tenyeremről.  Az  asszony  fölnézett.  Tekinteté- 
ben ezer  kérdés  volt. 

—  Asszonyom,  —  mondtam  csöndesen  — 
én  bolond  ember  vagyok.  Én  csak  olyan  gá- 
láns művek  iránt  érdeklődöm,  amelyek  száz 
évnél  öregebbek  . . . 

Ezzel  vettem  a  kalapomat  és  távoztam. 
A  húszfrancos  aranyat  elfelejtettem  vissza- 
kérni. 


10* 


AZ  ALMOK  HEKCEGNOJE. 


Idestova  huszonöt  esztendeje  lesz  annak, 
hogy  mint  egészen  fiatal  fiú,  először  men- 
tem végig  a  Boulevard  des  Italiensen.  Egy 
felejthetetlen  nyári  éjszakán  érkeztem  meg 
Parisba,  a  háromnapos  olcsó  és  kényelmetlen 
utazástól  összetörve.  Féltizenkettőkor  kopog- 
tattam be  a  nagyon  szerény  kis  hotel  kapuján 
és  éjfélkor  már  megint  kint  voltam  a  boule- 
vardokon,  amelyeket  kedves  könyveimből  már 
olyan  jól  ismertem.  És  hajnalig  kószáltam  az 
idegen  és  mégis  jóbarát-városban,  rettenetes 
mohósággal  egyszerre  akartam  látni  mindent, 
egyszerre  akartam  teleszívni  szomjas  lelkemet 
a  város  minden  szépségeivel  és  izgalmaival. 
És  már  ezen  az  első  éjszakán  megláttam  őt, 
akit  később  álmaim  hercegnőjének  neveztem. 

A  Café  Napolitain  előtt  ült,  egészen  egyedül 
és  olyan  szép  volt,  hogy  az  emberek  megálltak 
előtte  és  úgy  bámulták.  És  olyan  gőgös  volt, 
hogy  senki  sem  merte  megszólítani,  én  leg- 

kevésbé.  Pedig  éreztem,  hogy  le  kellene  bo- 
rulnom eléje,  mert  ő  a  megálmodott,  a  várva- 
várt,  az  egyetlen.  Álmaim  hercegnője.  Hódoló 
rajongással,  néma  imádassál  néztem  rá  és 
valami  azt  súgta,  hogy  ő  is  észrevett  engem, 
az  egész  tömegből  csak  engem.  Mosolyogva 
és  kérdőn  nézett  rám,  mintha  régi  barátok 
lettünk  volna.  De  nem  mertem  elhinni,  hogy 
ez  a  mosoly  nekem  szól,  ostobán  és  gyáván  to- 
vább siettem.  Mikor  egy  perc  múlva  vissza- 
néztem, már  nem  láttam.  Az  álmok  herceg- 
nője eltűnt.  Nyoma  veszett. 

—  Majd  holnap!  —  ezzel  vigasztaltam  ma- 
gamat. —  Holnap  este  újra  látni  fogom.  És 
holnap  bátrabb  leszek. 

Éreztem,  hogy  meg  fogom  találni,  újra  látni 
fogom,  százszor,  ezerszer,  életem  végéig  mindig. 

De  másnap  hiába  vártam  a  kávéház  előtt. 
Nem  jött  el.  Ott  ültem,  amíg  a  kávéházat  be- 
zárták. És  ott  ültem  azután  is  minden  este, 
anélkül,  hogy  viszontláttam  volna.  Mind  nyug- 
talanabb lettem,  nem  tudtam  Parisnak  örülni 
és  a  harmadik  hét  végén  kimerülten,  fárad- 
tan, betegen  elhatároztam,  hogy  hazautazom. 

Amikor  kis  podgyászommal  és  nagy  bána- 
tommal a  Gare  de  l'Est  felé  baktatott  a  fiáker, 
a  végtelen  Eue  Lafayetteban  mégismétlődött 
a  furcsa  eset.  Az  álmok  hercegnője  fölmerült 

a  tömegből.  Az  utca  túlsó  oldalán  suhant  tova, 
könnyedén,  kecsesen,  szelid  szőke  szépségé- 
ben ragyogón.  Végtelennek  tetsző  kocsisor 
választott  el  tőle.  Szívem  dobogása  megállt, 
arcomat  elöntötte  a  pirosság.  Csak  egy  másod- 
percig láttam,  nem  is  láttam,  éreztem,  hogy 
ő  az.  Valami  őrülettől  megkapatva  kiugrot- 
tam a  kocsiból  és  vakon,  ostobán  futni  kezd- 
tem. Utána.  Feléje.  Keresztültörtem  magamat 
a  kocsikon,  félrelöktem  az  embereket.  A  kala- 
pom leesett,  nem  törődtem  vele,  hajadonfővel 
szaladtam  tovább.  És  ő  ott  lebegett  előttem 
és  a  távolság  nem  fogyott  köztünk,  mint  nem 
fogyott  a  gyermek  és  szivárvány  között.  És 
egyszer  csak  megint  eltűnt,  abban  a  pillanat- 
ban, amikor  ziháló  mellel,  roskadozva  nyúj- 
tottam kezemet  feléje. 

Hazautaztam,  de  nem  bírtam  megnyugodni. 
Mert  itthon  is  láttam.  És  megint  láttam.  És 
mindig  messze  volt  tőlem.  Az  utca  túlsó  ol- 
dalán ment,  amikor  én  az  innensőn.  Gya- 
log, amikor  én  kocsin  és  kocsin,  amikor  én 
gyalog.  Babonás  véletlen  volt,  hogy  soha 
szemtől-szembe  nem  láttam  és  mindig  későn 
vettem  észre,  olyankor,  amikor  már  megkö- 
zelíthetetlen, elérhetetlen  volt.  Szomorúságom- 
ban csak  az  vígasztalt,  hogy  mindig  egyedül 
volt.  Soha  senki  nem  kísérte,  soha  senkivel 

szóba  nem  állt.  Egyedül  volt  a  tömegben. 
Ha  már  az  enyém  nem  volt,  legalább  másénak 
sem  láttam.  Ez  a  gyöngék  és  megalkuvók  si- 
lány, meddő  vígasztalódása. 

De  ez  a  játék  tönkretette  idegeimet.  Akkor 
kedveltem  meg  a  magányosságot,  a  csöndes 
éjszaka  végtelen  óráit,  az  alkohol  és  a  ni- 
kotin boldogító  mérgét.  Az  egészségem  nem 
volt  túlságosan  jó  és  az  orvos  délre  küldött, 
melegedni.  Vitt  a  vasút  és  egész  nap  értel- 
metlenül bámultam  ki  az  ablakon  a  telegráf- 
póznákra, a  drótokon  ülő  madarakra,  a  gyá- 
rak kéményeire,  a  kis  pályaudvarok  tarka 
könyvespolcaira,  a  tehenekre  és  automobi- 
lokra, lóversenyt  erekre  és  hegyekre,  patakokra, 
parasztházakra,  masirozó  katonákra  és  a  többi 
millió  jelentéktelen  dologra,  amely  mellett  el- 
robogtunk. És  vonatok  mellett  is  robogtunk 
el,  vonatok  mellett,  amelyek  onnan  jöttek, 
ahová  a  mienk  ment  és  egy  ilyen  vonat  ab- 
lakában megint  megláttam  álmaim  herceg- 
nőjét. 

De  most  már  nem  volt  egyedül,  egy  fiatal 
ember  állt  mellette.  A  fiatal  ember  elbizako- 
dottan és  bárgyún  mosolygott,  ő  pedig  szo- 
morúan és  szemrehányón  nézett  rám.  Igen, 
rám  nézett,  mintha  azt  mondta  volna : 

—  Látod,  miért  nem  voltál  ügyesebb  . .  . 

azon  az  estén  .  . .  Parisban?  Most  már  másé 
vagyok! 

Egy  másodpercig  sem  tartott,  azután  a  két 
vonat  már  messze  volt  egymástól.  Lelkembe 
belemarkolt  a  szégyen,  az  elkeseredés,  a  ha- 
rag, de  ez  is  csak  egy  másodpercig  tartott, 
azután  csodálatos  módon  megnyugodtam.  Igaz, 
örökre  elvesztettem,  de  legalább  nem  fog  többé 
kínozni.  Nem  fogom  többé  látni  és  ha  látom 
is,  az  már  nem  lesz  az,  ami  eddig  volt. 

Azonban  tévedtem.  Azontúl  még  gyakrab- 
ban találkoztam  vele.  Lehetetlen  helyeken. 
Mindenütt.  És  valahányszor  láttam,  kitártam 
két  karomat  és  a  szívem  majd  megszakadt  a 
vágy,  a  szomorúság  terhe  alatt.  De  az  álmok 
hercegnője  többé  sohasem  volt  egyedül.  Min- 
dig kísérte  valaki  és  mindig  más.  A  legfurcsább, 
legvegyesebb  férfiak,  fiatalok,  vének,  elegán- 
sak és  kopottak,  szépek  és  csúnyák,  feketék 
és  vörösek,  daliák  és  nyomorékok.  Csak  in- 
tettek és  ő  ment  velük  szelíden,  engedelmesen, 
mosolyogva,  simulón  és  hízelkedőn.  És  ezek 
az  emberek  boldogok  voltak,  mert  az  utca 
túlsó  felén  járhattak,  csak  nekem  kellett  min- 
dig innen  maradnom,  mindig  elkésnem,  csak 
nekem  nem  jutott  a  mosolygásból,  a  hízel- 
kedő simulásból.  És  végtelen  sajnáltam  ma- 
gamat azért  az  átokért,  amely  rajtam  lébe- 

gett ;  azért  a  boszorkányságért,  amely  kono- 
kul, galádul  megakadályozta,  hogy  összeke- 
rüljek vele. 

Évek  múltak  el  így  és  már  nem  voltam 
olyan  fiatal.  Az  élet  egy  kicsit  megtépázott, 
nehéz  kalapáccsal  törte  le  lelkemről  a  zo- 
máncot. Sok  láng  aludt  ki,  sok  szép  múlt  el 
bennem,  csak  az  álmok  hercegnőjéből  nem 
józanodtam  ki. 

Egyszer,  egyetlen  egyszer,  egy  pillanatig 
azt  hittem,  hogy  végre  mégis  enyém  lesz. 
Már  messziről  észrevettem  az  utca  túlsó  so- 
rán. Óvatosan,  lábujjhegyen,  nesztelen  lépé- 
sekkel közeledtem  feléje,  mint  egy  szép  pil- 
langó felé.  Egyedül  volt  és  elgondolkozva  állt 
egy  kapu  előtt.  Már  csak  alig  néhány  lépés 
választott  el  tőle.  Eemegtem  az  izgatottság- 
tól és  boldogságtól.  Óh,  milyen  szép  volt!  Hét- 
nyolc esztendő  is  elmúlt  azóta,  hogy  először 
pillantottam  meg  a  Café  Napolitain  előtt.  De 
ő  nem  változott.  Olyan  volt,  mint  akkor, 
még  ragyogóbb,  még  tavaszabb.  Még  mindig 
mozdulatlanul  állt,  már  csak  a  kezemet  kel- 
lett kinyújtanom,  hogy  gömbölyű  karját  meg- 
érinthessem. 

De  ekkor  az  álmok  hercegnője  megfordult, 
a  szemembe  nevetett  és  átsietett  az  utca  má- 
sik oldalára.  Egy  másodperc  múlva  már  mér- 

hetetlen  távolság  volt  köztünk.  Megdöbbenve, 
lesújtva  álltam  meg,  eszembe  sem  jutott,  hogy 
kövessem.  Minek?  Tudtam,  hogy  úgy  sem 
érem  utói.  Tudtam,  hogy  sohasem  érem  utói, 
sohasem  fogom  gömbölyű  karját  karomba 
ölelni.  Tudtam,  hogy  mindeneknél  erősebb 
hatalom  választ  el  tőle,  az  álmok  hercegnője 
sohasem  lesz  enyém. 

Valami  rettenetes  csüggedés  fogott  el.  Érez- 
tem, hogy  mindennek  vége.  Egy  perc  előtt 
milyen  közel  voltam  a  boldogsághoz!  Tekin- 
tete már  simogatott,  lehellete  már  arcomat 
súrolta  ...  és  elmenekült  előlem!  Miért,  miért? 
Miféle  titokzatos   hatalom   parancsolta  neki? 

Éreztem,  hogy  nem  bírom  tovább,  bele- 
pusztulok az  örökös  nyugtalanságba,  a  vad 
hajszába,  az  emésztő  sóvárgásba.  És  mene- 
külni akartam,  úgy,  ahogy  ő  menekül  elő- 
lem. Kivándoroltam,  elbujdostam,  senki  sem 
tudta  merre  járok.  Senki .  . .  csak  ő!  Akárhova 
vetődtem,  az  álmok  hercegnője  nyomon  köve- 
tett. Tirolban,  magányos  erdei  úton  találkoz- 
tam vele,  egy  vadászruhás  fiatal  ember  kísérte. 
Monte-Carlóban  a  trente-asztal  mellett  lát- 
tam, a  háta  mögött  egy  híres  francia  cognac- 
gyáros  állt  és  bamba  nevetéssel  csúsztatta 
kezébe  az  ezreseket.  Londonban  a  Savoyban 
theázott  egy  öreg  borotválttal,  valami  diplo- 

matával,  a  genuai  temetőben  pedig  egy  kócos 
olasz  piktor  mutogatta  neki  a  sírokat.  Észak- 
Magyarország  egyik  kis  városában  az  állomás- 
főnök ablakából  nézett  ki  és  Kottingbrunnban 
egy  jockeyval  beszélgetett  a  mázsáló  mögött. 
És  soha-soha  sem  bírtam  aközelébe  férni. 

Ez  már  nem  volt  természetes,  ebbe  bele 
kellett  őrülni.  Már  arra  is  gondoltam,  hogy 
az  álmok  hercegnője  nincs.  Csak  én  látom 
mindenütt,  mindig  olyannak,  amilyennek  tíz 
év  előtt  először  láttam.  Csak  én  látom  min- 
den nőben  őt  ;  Tirolban,  Monte-Carlóban, 
Genuában,  mindenütt  más  és  más  nőt  lát- 
tam, de  nekem  minden  nő  ő  volt!  De  hiába 
okoskodtam,  hiába  józankodtam,  amikor  már- 
már  meggyőztem  magamat  arról,  hogy  az 
álmok  hercegnője  csak  álom  —  hirtelen  föl- 
bukkant élőbben,  megfoghatóbban  és  elér- 
hetetlenebbe, mint  valaha.  És  csak  olyankor, 
amikor  egészen  egyedül  voltam,  amikor  senki- 
nek sem  tudtam  megmutatni,  senkivel  sem 
beszélhettem  róla.  De  hiába  is  beszéltem  volna. 
Melyik  józan  ember  hitte  volna  el  ezt  a  lehe- 
tetlen históriát?  Az  orvosom,  akinek  elmond- 
tam, rettenetesen  megharagudott  rám  és  dühö- 
sen mondta : 

—  El  fog  pusztulni,  ha  nem  hagyja  abba 
az  éjszakázást,  meg  az  ivást!  . . . 

Amikor  egészen  betegen  visszakerültem  Pa- 
risba, elmentem  Madame  Fausthoz,  a  híres 
jósnőhöz.  Bajtam  már  csak  eféle  fantasztikus 
megoldás  segíthetett. 

Madame  Faust  a  Montmartre  egyik  hegyre- 
mászó utcájában  lakott,  a  hatodik  emeleten, 
jó  közel  a  csillagokhoz,  amelyekben  olvasni 
szokott.  Szigorú,  de  kövér  volt,  aki  húsz 
francon  alul  nem  állt  szóba  sem  az  emberrel, 
sem  az  ördöggel.  Leszúrtam  a  húsz  francot 
és  ennek  ellenében  figyelmesen  végighallgatta 
mesémet,  belenézett  a  tenyerembe  is,  a  kár- 
tyába is,  aggódva  csóválta  a  fejét,  érthetet- 
len szavakat  mormogott,  oldalbarúgta  a  nagy 
fekete  macskáját,  amely  a  lábához  dörgöló'- 
zött,  háromszor  köhögött,  behunyta  a  szemét, 
azután  azt  mondta : 

—  Kérek  még  harminc  francot ! 

Türelmetlen  mozdulattal  adtam  oda  a  pénzt. 
Nem  hittem  ebben  a  komédiában,  de  mégis 
tudni  akartam,  mit  fog  kitalálni?  Madame 
Faust  megelégedetten  bólintott,  azután  egy 
serpenyő'  fölé  hajolt  és  pár  szót  mormogott. 
A  serpenyó'ben  valami  kékes  láng  lobbant  föl 
és  nemsokára  illatos  és  kábító  gó'z  terjedt  el 
a  szobában.  Madame  Faust  megfogta  a  keze- 
met, csak  késó'bb  vettem  észre,  hogy  revolvert 
tett   bele.   Nem   értem   rá  azon  gondolkodni, 

hogy  miért  tette,  keze  a  vállamra  neheze- 
dett : 

—  Üljön  ide  a  zsámolyra  és  figyeljen! 
Leültem  Madame  Faust  lábához  és  bambán 

és  zavarodottan  meredtem  magam  elé.  Tudja 
Isten,  most  már  komolyabbnak  láttam  a  dol- 
got, a  torkom  kiszáradt  és  a  szívem  hangosan 
dobogott.  A  gőz  egyre  sűrűbb  és  kábítóbb 
lett,  szemem  előtt  elmosódott  minden,  nem 
láttam  semmit,  csak  valami  bizonytalan  fe- 
hérséget a  köd  közepében.  Görcsösen  szoron- 
gattam a  revolvert,  nagy  megnyugvásnak  érez- 
tem, hogy  a  kezemben  van.  A  bizonytalan 
fehérség  mind  határozottabb  alakot  öltött  és 
egyre  világosabb  lett,  mialatt  a  köd  egyre 
feketébb  lett  körülötte.  Végre  egészen  világo- 
san emelkedett  ki  a  ködből  egy  nőnek  az 
alakja,  egy  karcsú,  fiatal  leányé.  Szédülve 
néztem  rá  . . .  a  szemem  káprázott? 

—  Ez  az  a  nő?  —  kérdezte  Madame  Faust. 

—  Ez,  ez,  —  lihegtem  lelkendezve. 

Igen,  az  álmok  hercegnője  volt.  Ott  im- 
bolygott, hajladozott  a  levegőben,  mosolygott 
és  kezével  csókot  integetett,  mint  színésznők, 
amikor  tizedszer  tapsolják  ki  őket.  És  ekkor 
megértettem,  miért  adta  Madame  Faust  a 
revolvert  a  kezembe.  BáfogtanT  az  álmok 
hercegnőjére  és  megnyomtam  a  ravaszt.  A  dör- 

renés  után  valami  kavarodás  támadt  a  köd- 
ben és  a  füstben,  a  feketeség  elnyelte  az  ál- 
mok hercegnőjének  fehér  alakját  és  valaki 
hangosan,  félelmetesen  kacagott.  Talán  ő? 
Talán  Madame  Faust?  Talán  én? 

Nem  tudom,  mennyi  idő  múlt  el  és  miféle 
kábulatból  ébredtem  megint  világosságra  és 
öntudatra.  A  köd  eloszlott,  a  serpenyőben  ki- 
égett a  láng  és  Madame  Faust  büszke  mosoly- 
gással nézett  rám. 

—  Nem  fogja  többé  látni!  —  mondta  meg- 
nyugtatón és  kellemetlenül  illatos  zsebkendőjé- 
vel megtörölte  verejtékes  homlokomat. 

Még  nem  voltam  egészen  magamnak  ura. 
Csak  dadogni  tudtam : 

—  Ki ...  ki  volt  az  a  nő? 
Madame  Faust  vállat  vont : 

—  Egészen  mindegy.  Nem  fogja  többé  látni. 
De  én  makacsul  ismételtem : 

—  Ki  volt  az  a  nő?  Tudni  akarom. 
Madame  Faust  elkomolyodott : 

—  Mit  mondjak.  Mondjam  azt,  hogy  a 
Boldogság  volt,  a  mit  reménytelenül  üldö- 
zött? Mondjam  azt,  hogy  egy  magyar  leány, 
akit  harmincöt  különféle  néven  ismernek  és 
tiltottak  ki  a  világ  összes  nagyvárosaiból,  mint 
veszedelmes  tolvajt  és  szélhámost?  Mondjam 
azt,  hogy  a  kettő  ugyanaz,  hogy  ez  a  leány 

jelentette  önnek  a  boldogságot,  amelyre  hiába 
vágyakozott?  Vagy  mondjam  azt,  amit  az 
orvosa  mondott,  hogy  ne  igyon  annyit?  Vá- 
lassza ki  azt  a  megoldást,  amely  önnek  leg- 
jobban tetszik. 

Még  kérdezősködni  akartam,  de  Madame 
Faust   rideg  fejbólintással  mondta : 

—  Az  előszoba  tele  van  türelmetlen  bete- 
gekkel . .  . 

És  kituszkolt  az  ajtón. 

Többé  nem  láttam  az  álmok  hercegnőjét. 
Igaz,  hogy  azóta  csak  vizet  iszom. 

